Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2008 оны 1 дүгээр сарын 29-ний өдөр /Мягмар гараг/-ийн хуралдаан 10 цаг 40 минутад Төрийн ордны \"А\" танхимд эхлэв.

Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж хуралдааныг даргалав.

Хуралдаанд ирвэл зохих 18 гишүүнээс 10 гишүүн ирж, 55.5  хувийн ирцтэй байв.

Чөлөөтэй: Б.Бат-Эрдэнэ, Л.Одончимэд, Я.Санжмятав

Тасалсан: Г.Адъяа, Д.Ганхуяг, Л.Гүндалай, Ө.Энхтүвшин

Нэг. Тогтоолд өөрчлөлт оруулах болон тогтоолын хавсралтыг шинэчлэн батлах тухай УИХ-ын тогтоолын төсөл /эцсийн хэлэлцүүлэг/

Хэлэлцэж буй асуудалтай холбогдуулан Үндэсний статистикийн газрын дарга П.Бямбацэрэн, мэргэжилтэн С.Оюун-Эрдэнэ, Бодлогын шинжилгээний төвийн захирал Г.Чулуунбаатар, Сангийн яамны Эдийн засгийн нэгдсэн бодлогын газрын дарга Ж.Жаргалсайхан, мэргэжилтэн О.Идшинринчин, Х.Мөнхцэрэн, \"Ядуурал, мянганы хөгжлийн зорилтын хяналт үнэлгээний мэдээллийн систем\" төслийн дотоодын зөвлөх П.Мөнхцэцэг, УИХ-ын Тамгын газрын зөвлөх Л.Өлзийсайхан, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

УИХ-ын тогтоолын төслийг эцсийн хэлэлцүүлэгт бэлтгэсэн талаар Ажлын хэсгийн ахлагч С.Ламбаа танилцуулав.

Т.Ганди:  Тогтоолын төсөлд өөрчлөлт хийх асуудлыг гишүүдийн гуравны хоёрын саналаар хэлэлцье гэснийг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

 Дээрх өөрчлөлттэй холбогдуулан УИХ-ын гишүүн А.Цанжид санал хэлэв.

Т.Ганди: Төслийн зорилт 1-ийн \"Үндэсний нийт хэрэглээ нь хамгийн бага хэрэглээтэй хүн амын эзлэх хувийн жин\" гэснийг \"хүн амын\" гэсний дараа \"хэрэглээний\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Төслийн зорилт 20-ын шалгуур үзүүлэлтүүдийн дараа \"өрийн\" гэсний өмнө \"Засгийн газрын гадаад\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Төслийн зорилт 24-ийн \"төрийн захиргаа, нийгмийн үйлчилгээний\" гэснийг \"төрийн захиргааны болон үйлчилгээний байгууллагын\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Тогтоолд өөрчлөлт оруулах болон тогтоолын хавсралтыг шинэчлэн батлах тухай УИХ-ын тогтоолын төслийн эцсийн хэлэлцүүлгийг дэмжиж УИХ-ын чуулганы нэгдсэн хуралдаанд оруулж хэлэлцүүлэх нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн С.Ламбаа УИХ-ын чуулганы нэгдсэн хуралдаанд танилцуулахаар тогтов.

Уг асуудлыг 10 цаг 45 минутад хэлэлцэж дуусав.

Хоёр. Нөхөн олговрын доод хэмжээг шинэчлэн тогтоох тухай УИХ-ын тогтоолын төсөл /анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн дэд сайд С.Чинзориг, газрын мэргэжилтэн Х.Мөнхзул, УИХ-ын Тамгын газрын зөвлөх Д.Наранцэцэг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Тогтоолын төслийн талаар Байнгын хорооны дарга Т.Ганди товч танилцуулга хийв.

УИХ-ын гишүүн Р.Нямсүрэнгийн асуусан асуултад УИХ-ын гишүүн С.Ламбаа, ажлын хэсгээс Х.Мөнхзул нар хариулж, тайлбар хийв.

Т.Ганди: Нөхөн олговрын хэмжээг шинэчлэн тогтоох тухай УИХ-ын тогтоолын төслийн анхны хэлэлцүүлгийг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Тогтоолын төслийг дэмжье гэсэн гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Анхны хэлэлцүүлгээр баталъя гэсэн УИХ-ын гишүүн С.Ламбаагийн гаргасан саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн Б.Эрдэнэсүрэн УИХ-ын чуулганы нэгдсэн хуралдаанд танилцуулахаар тогтов.

Уг асуудлыг 10 цаг 52 минутад хэлэлцэж дуусав.

Гурав. Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төсөл  /анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн яамны газрын дарга Ц.Нацагдолгор,  газрын орлогч дарга Ш.Отгонхундага, мэргэжилтэн Б.Батсүх, УИХ-ын Тамгын газрын зөвлөх Н.Тунгалаг, Н.Мөнхзэсэм, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Тогтоолын төслийн анхны хэлэлцүүлэгтэй холбогдуулан УИХ-ын гишүүн С.Ламбаагийн асуусан асуултад ажлын хэсгээс С.Чинзориг, Б.Батсүх, Х.Мөнхзул нар хариулж, тайлбар хийв.

Т.Ганди: Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төслийн анхны хэлэлцүүлгийг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Тогтоолын төслийг анхны хэлэлцүүлгээр баталъя гэсэн УИХ-ын гишүүн С.Ламбаагийн гаргасан саналыг дэмжиж байгаа гишүүд гараа өргөнө үү

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Уг асуудлыг 11.00 цагт хэлэлцэж дуусав.

Дөрөв. Нийгмийн даатгалын үндэсний зөвлөл болон Эрүүл мэндийн даатгалын салбар зөвлөлөөс 2007 онд зохиосон ажлын тайлан, Нийгмийн даатгалын үндэсний зөвлөлийн ажлын албаны 2008 оны үйл ажиллагааны зардлын төсвийн тухай

Хэлэлцэж буй асуудалтай холбогдуулан Нийгмийн хамгаалал, хөдөлмөрийн дэд сайд, Нийгмийн даатгалын үндэсний зөвлөлийн дарга С.Чинзориг, нарийн бичгийн дарга М.Батаа, мөн яамны газрын дарга Ц.Нацагдолгор, Сангийн дэд сайд Н.Батцэрэг, Улсын нийгмийн даатгалын ерөнхий газрын дарга С.Эрдэнэ, дэд дарга Н.Түмэндэмбэрэл, Монголын үйлдвэрчний эвлэлүүдийн холбооны ерөнхийлөгч С.Ганбаатар, дэд ерөнхийлөгч М.Чимэддорж, Төмөр замын үйлдвэрчний эвлэлүүдийн дарга Л.Мөнхбаяр, Боловсрол, соёл, шинжлэх ухааны эвлэлүүдийн дарга Д.Алтанцэцэг, Хүнс, хөдөө аж ахуйн ажилчдын үйлдвэрчний эвлэлийн дарга О.Гантуяа, Хувийн хэвшлийнхний үйлдвэрчний эвлэлийн дарга Г.Дүгэрээ, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нар байлцав.

Нийгмийн даатгалын үндэсний зөвлөлийн 2007 оны ажлын тайлан, 2008 оны  үйл ажиллагааны зардлын төсвийн талаар Нийгмийн хамгаалал, хөдөлмөрийн сайд, Нийгмийн даатгалын үндэсний зөвлөлийн дарга С.Чинзориг товч танилцуулав.

УИХ-ын гишүүн С.Ламбаа, Ц.Сүхбаатар, Б.Эрдэнэсүрэн, Р.Нямсүрэн нарын асуусан асуултад ажлын хэсгээс С.Чинзориг, Н.Батцэрэг нар хариулж, тайлбар хийв.

Монголын үйлдвэрчний эвлэлүүдийн холбооны ерөнхийлөгч С.Ганбаатар Төмөр замын үйлдвэрчний эвлэлүүдийн дарга Л.Мөнхбаяр, Хувийн хэвшлийнхний үйлдвэрчний эвлэлийн дарга Г.Дүгэрээ нар санал хэлэв.

Хэлэлцэж буй асуудалтай холбогдуулан Байнгын хорооны дарга Т.Ганди, ажлын хэсгээс С.Эрдэнэ, С.Ганбаатар нар үг хэлэв.

УИХ-ын гишүүн Л.Гансүх, Ц.Сүхбаатар, С.Ламбаа, Ц.Баярсайхан нар санал хэлэв.

Байнгын хорооны дарга Т.Ганди цаашид ажлын хэсэг байгуулж хамтран ажиллах талаар чиглэл өгөв.

Т.Ганди: Нийгмийн даатгалын үндэсний зөвлөлийн зардлын төсвийг 47176.1 мянган төгрөгөөр баталъя гэсэн саналыг дэмжиж байгаа гишүүд гараа өргөнө үү.

Зөвшөөрсөн             10

Татгалзсан               0

Бүгд                            10

Гишүүдийн олонхийн саналаар дэмжигдлээ.

Нийгмийн хамгаалал, хөдөлмөрийн дэд сайд, Нийгмийн даатгалын үндэсний зөвлөлийн даргад Нийгмийн бодлогын байнгын хорооноос хүргүүлсэн албан даалгаврын хэрэгжилтийг хугацаанд нь оруулж ирэхгүй удаж байгаа талаар Байнгын хорооны дарга Т.Ганди анхааруулав.

 Хуралдаан 13 цаг 05 минутад өндөрлөв.

Тэмдэглэлтэй танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

            Тэмдэглэл хөтөлсөн:

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ  
ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ

УХААНЫ БАЙНГЫН ХОРООНЫ 2008 ОНЫ 1  ДҮГЭЭР САРЫН  29-НИЙ

ӨДӨР /МЯГМАР ГАРАГ/-ИЙН ХУРАЛДААНЫ ДЭЛГЭРЭНГҮЙ

ТЭМДЭГЛЭЛ

Т.Ганди: Гансүх гишүүн ирцэнд аваарай гэсэн,  Ганхуяг гишүүн ирцэнд аваарай гэсэн. Ингээд хоёр гишүүн байна. Авдай гуай орж ирнэ. Ингээд ирц үндсэндээ бүрдэж байна.

1 дүгээр сарын 29-ний өдрийн Нийгмийн бодлого, боловсрол, соёл, шинжлэх ухааны байнгын хорооны хурлаар Тогтоолд өөрчлөлт оруулах  болон Тогтоолын хавсралтыг шинэчлэн батлах тухай Их Хурлын тогтоолын төсөл, өргөн баригдсан төсөл нь Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай /эцсийн хэлэлцүүлэг/,

2. Нөхөн олговрын доод хэмжээг шинэчлэн тогтоох тухай  УИХ-ын тогтоолын төсөл анхны хэлэлцүүлэг,

3. Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төсөл /анхны хэлэлцүүлэг/,

4. УИХ-ын гишүүн Бат-Үүл нараас өргөн мэдүүлсэн Ахмад настны нийгмийн хамгааллын тухай хуульд нэмэлт, өөрчлөлт оруулах тухай,

5. Нийтээр тэмдэглэх баяр наадмын тухай хуульд нэмэлт, өөрчлөлт оруулах тухай хуулийн төсөл /хэлэлцэх эсэх/,

6. Нийгмийн даатгалын үндэсний зөвлөл болон Эрүүл мэндийн даатгалын салбар зөвлөлөөс 2007 онд зохиосон ажлын тайлан, Нийгмийн даатгалын Үндэсний зөвлөлийн ажлын албаны 2008 оны үйл ажиллагааны зардлын төсөв,

Бусад асуудлын хүрээнд Нийгмийн даатгалын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг хийе.

Хэлэлцэх асуудлуудаа гишүүд дэмжсэн учраас хурлаа нээе.

Нэг. Тогтоолд өөрчлөлт оруулах болон тогтоолын хавсралтыг шинэчлэн батлах тухай УИХ-ын тогтоолын төсөл /эцсийн хэлэлцүүлэг/

Тогтоолд өөрчлөлт оруулах болон тогтоолын хавсралтыг шинэчлэн батлах тухай УИХ-ын тогтоолын төслийн эцсийн хэлэлцүүлгийн талаар ажлын хэсгийн ахлагч Ламбаа танилцуулъя.

Ламбаа гишүүн.

С.Ламбаа: Энэ Мянганы хөгжлийн зорилтуудын тогтоолд өөрчлөлт оруулах, тогтоолын хавсралтыг шинэчлэн батлах тухай эцсийн хэлэлцүүлэгт бэлтгэсэн талаар би товчхон тайлбар өгье. Зүгээр хэл, найруулгын хувьд засах, залруулах юмнууд гарсан.

Энэ дээр төслийн 11-ийн жирэмсэн эмэгтэйчүүдийн дундах ХДХВ-ын тархалт хувь гэснийг \"жирэмсэн эмэгтэйчүүдийн дундах ХДХВ-ын халдварын тархалт гэж өөрчлөх.

\"15-24 насны залуучуудын дундах ХДХВ-ын тархалт хувь\" гэснийг мөн \"халдварын тархалт\" гэж өөрчлөх ийм найруулга байгаа юм.

19-ийн \"хөгжлийн албан ёсны тусламжийн үндэсний нийт орлогод эзлэх хувь\" гэснийг \"Үндэсний нийт орлогод хөгжлийн албан ёсны тусламжийн эзлэх хувь\" гэж найруулах нь зүйтэй юм байна гэж ажлын хэсэг үзэж байгаа.

Анхны хэлэлцүүлгээр төслийн 1-ийн \"Үндэсний нийт хэрэглээнд хамгийн бага хэрэглээтэй хүн амын эзлэх хувийн жин\" гэсэн шалгуур үзүүлэлтийг 2015 онд 5 байсныг 11 болгож өөрчилсөнтэй холбогдуулаад тус шалгуур үзүүлэлтэд хүн амын гэсний дараа хэрэглэгээний гэж нэмэх санал гарч байгаа. Энэ өөрчлөлтийг хийснээр үндэсний нийт хэрэглэгээнд хамгийн бага хэрэглээтэй хүн амын хэрэглээг өсгөх агуулга илэрхийлэгдэнэ гэж ингэж үзэж байгаа юм.

Төслийн зорилт 20-ын шалгуур үзүүлэлтийн \"өрийн\" гэснийг тодруулах шаардлагатай гэж үзсэн тул \"Засгийн газрын гадаад өр\" гэж болгоё. Тийм учраас \"өрийн\" гэснийн өмнө \"Засгийн газрын гадаад\" гэж нэмэх шаардлагатай.

Төслийн 22-ын хүндэтгэж гэснийг хүндэтгэн сахиж гэж өөрчлөх, зорилт 23-ын төрийн болон хууль сахиулах байгууллагын гэснийг төрийн байгууллагын гэж өөрчлөх, зорилт 24-ийн \"төрийн захиргаа, нийгмийн үйлчилгээний\" гэснийг \"төрийн захиргааны болон үйлчилгээний байгууллагын\" гэж тодруулах, тогтоолын төслийн хавсралтын гарчгийн \"зорилт\" гэснийг \"зорилтууд\" гэж тус тус өөрчлөн найруулах саналтай байна.

Эдгээр саналыг УИХ-ын чуулганы хуралдааны дэгийн тухай хуулийн 23.2.3 дахь заалтыг үндэслэн санал хураалт явуулж өгөхийг хүсье.

Эцсийн найруулга, эцсийн хэлэлцүүлэг учраас эхлээд эдгээр өөрчлөлтүүдийг хийх асуудлыг гуравны хоёроор засвар хийх нь зүйтэй гэснийг эхэлж шийднэ, дараа нь саналаа хураах ёстой гэсэн.

Т.Ганди:   Баярлалаа. Тэгэхээр дээр ажлын хэсгийн ахлагчийн уншсан энэ асуудлууд маань анхны хэлэлцүүлгийн үед яригдаагүй учраас дэгийн тухай, хуралдааны тухай хуулинд заасны дагуу гуравны хоёроор энэ асуудлуудыг   хэлэлцье гэснийг дэмжиж байгаа гишүүд гараа өргөнө үү. Баярлалаа. Ингээд гуравны хоёроор асуудал босч ирж байна.

Цанжид гишүүн.

А.Цанжид: Энэ үг хэллэг сайжруулсан гээд байх юм. Тэгээд биччихсэн байна л даа. Тэгээд жишээ нь \"5 хүртэл насны хүүхдийн тураал\" гэж байна тийм үү. Гэтэл тэрний доод талд \"4 хүртэл насны хүүхдийн туранхай\" гэж байна. Энэ хоёр хоёр өөр юм байхдаа.

Т.Ганди: Гишүүд ээ саяны ажлын хэсгийн ахлагчийн уншсан энэ саналаас гурван найруулгын шинж чанартай, гурвыг нь найруулгаар нь авчихъя Ламбаа гишүүнээ. Саяны таны уншсан саналуудаас З, 4, 5 буюу, зорилт гэсний зорилтууд, хүндэтгэж гэсний хүндэтгэн сахиж, төрийн болон хууль сахиулах гэснийг хууль сахиулах гэсэн ийм найруулгын шинж чанартай юуг авчихъя тэгэх үү хэдүүлээ, зөвшилцлөөр.

Нэг, хоёр, зургааг санал хураалгая.

Төслийн зорилт 1-ийн үндэсний жин, үндэсний нийт хэрэглээ нь хамгийн бага хэрэглээтэй хүн амын эзлэх хувийн жин гэснийг \"хүн амын\" гэсний дараа \"хэрэглээний\" гэж нэмье гэснийг дэмжиж байгаа гишүүд гараа өргөнө үү. Баярлалаа дэмжигдлээ.

2. Төслийн зорилт 2-ын 20-ын шалгуур үзүүлэлтүүдийн дараа \"өрийн\" гэсний өмнө \"Засгийн газрын гадаад\" гэж нэмье гэж байгааг дэмжиж байгаа гишүүд гараа өргөнө үү. Баярлалаа дэмжигдлээ.

6. Төслийн 24-ийн \"төрийн захиргаа, нийгмийн үйлчилгээний\" гэснийг \"төрийн захиргааны болон үйлчилгээний байгууллагын\" гэж өөрчилье гэж байна. Дэмжиж байгаа гишүүд гараа өргөнө үү. Баярлалаа дэмжигдлээ.

Ингээд эцсийн энэ тогтоолд өөрчлөлт оруулах асуудлын эцсийн хэлэлцүүлгийг дэмжиж чуулганы хуралдаанд оруулъя гэсэн саналыг дэмжиж байгаа гишүүд гараа өргөе. Илтгэгч Ламбаа.

Баярлалаа. Ингээд би дүгнэлт бичнэ.

Хоёр. Нөхөн олговрын доод хэмжээг шинэчлэн тогтоох тухай УИХ-ын тогтоолын төсөл /анхны хэлэлцүүлэг/

Нөхөн олговрын доод хэмжээг шинэчлэн тогтоох тухай УИХ-ын тогтоолын төслийн анхны хэлэлцүүлгийг хийж эхэлье.

Нийгмийн хамгаалал, хөдөлмөрийн яамны ажлын хэсгийг бүгдийг нь оруулаад ир. Чинзориг яасан бэ.

Нийгмийн хамгаалал, хөдөлмөрийн яамныхан яасан бэ. Орж ирчихээд гараад явчихсан уу.

Нөхөн олговрын доод хэмжээг шинэчлэн тогтоох тухай Засгийн газраас өргөн мэдүүлсэн тогтоолын төсөл байгаа, та бүхэн мэдэж байгаа. Үндсэндээ энэ асуудлын хэлэлцэх эсэх асуудлыг шийдчихсэн. Анхны хэлэлцүүлэг дээр 2008 оны 1 дүгээр сарын 1-ний өдрөөс эхлэн 20 хувиар нэмэгдүүлэх, нөхөн олговрын доод хэмжээ, энэ агуулга нь байна.

Тэгээд энэ асуудал дээр анхны хэлэлцүүлэг дээр өөр асууж тодруулах гишүүд байхгүй байгаа шүү дээ тиймээ. Хэмжээгээ тохиролцсон байгаа биз дээ.

Хэнээс асуух гэж байна та. Засгийн газар, санаачлагчаас л асуух ёстой л доо. Орж ирээгүй байна.

Р.Нямсүрэн:  Яг хэдэн хүнд хичнээн төгрөгийн хэмжээний мөнгө нөхөн олговрын хэмжээнээсээ гаргаж өгөх гээд байгаа юм бэ гэдэг нь танилцуулгад  тодорхой биш байна. Энэнд хариулт авмаар байна /микрофон асаагаагүй ярьсан/.

Т.Ганди: Нийгмийн даатгалын ерөнхий сангаасаа нэг хүнд оногдох нөхөн олговрынхоо доод хэмжээг 20 хувиар нэмэгдүүлнэ гэхээр нөхөн олговрын доод хэмжээ чинь өөрөө 60 хэдэн мянга байсан, 66 мянга байсан, тэрийг 20 хувь нэмэгдүүлээд үндсэн үйлчилж байгаа заалтаараа л явна гэсэн үг. Тийм учраас шинээр тусдаа сан байхгүй, тусдаа нэг болгон хүнд тооцогдох шаардлага байхгүй гэж бодож байгаа шүү дээ Нямсүрэн гуай.

Тэгэхээр хуучин 66 мянгаа 20 хувь гэдэг чинь 84000 орчим хувь төгрөг болоод л энэ маань 425 хүнд нийтдээ үйлчилнэ гэж ингэж тооцож төсөв дээр зоож өгсөн шүү дээ.

Ламбаа тайлбарлах уу. Ингэж байна л даа. Яг хэдэн хүнд хичнээн төгрөгийн хэмжээний мөнгө нийгмийн даатгалын, нөгөө нөхөн олговрын хэмжээнээсээ гаргаж өгөх гээд байгаа юм бэ гэдэг танилцуулга өөрөө тодорхой биш байна гээд байна.

Тэгэхээр би хэлж байна л даа. Нийтдээ 66000 төгрөгийн нөхөн олговрын доод хэмжээг авч байгаа. 425 орчим хүн маань 20 хувь нэмэгдүүлээд нөгөө даатгалын сангаасаа авдаг хуучин үйлчилж байсан журмынхаа дагуу аваад л явна гэж ярьж байгаа байхгүй юү.

Нямсүрэн гуай асууж байна.

С.Ламбаа:  Энэ түрүүчийн хэлэлцүүлэг дээр Нямсүрэн гишүүн байсан байхаа.

Дэмбэрэл сайд өөрөө маш сайн тайлбарлаж хэллээ. Энэ ажлын хэсэг нь хайчсан юм бэ. Энэ чинь эцсийн билүү. Анхны хэлэлцүүлэг юмуу.

Тэгэхээр энэ нөхөн олговрын хэмжээ чинь тэтгэвэр тогтоолгох боломж байхгүй болоод үлдсэн улсуудад олгож байсан 44000 хүний асуудал л даа. Тэгээд энэ 44000 хүнээс одоо 425 хүн үлдэж байгаа юм. Тэгэхээр энэ 425 хүнд олгох тэтгэврийн хэмжээ нь өөрөөр хэлэх юм бол 22000 төгрөгөөр билүү нэмж байгаа юм, 13500 төгрөгөөр нэмэгдээд тэгээд шаардагдах хөрөнгө нь төсөвт суучихсан байгаа юм.

Шаардагдах хөрөнгө нь төсөвт суучихсан юм яг энэ мөнгөөрөө. Алив Мөнхзулаа.

Т.Ганди:   Ийм асуулт асуугаад байна шүү дээ. 425 хүнд 66000 төгрөгийн 20 хувиар нэмэгдүүлэхэд төсөвт суусан мөнгөний хэмжээ асуугаад байна. Тэрийг нь хэлээд өгчих.

С.Ламбаа: Танилцуулга дээрээ бичээгүй учраас л ингээд байгаа юм л даа.

Р.Нямсүрэн: Би уншаад өгөх үү. Ийм өгүүлбэр байгаа байхгүй юү.

Нөхөн олговрын доод хэмжээ сард 67500 төгрөг байгаа бөгөөд энэ онд, энэ онд гэдэг нь аль онд вэ, 587 иргэн өндөр насны тэтгэвэр тогтоолгох эрх үүсч, шинээр үүсч байгаа юмуу? Нийгмийн даатгалын байгууллагад шилжинэ нэг өгүүлбэр байна. Тэрний дараа 2008 оны төсөвт 425 иргэний нөхөн олговорт 445.4 сая төгрөг зарцуулахаар баталж өгсөн гэсэн юм байгаа юм. Тэрнээс цааш яах вэ нөгөө 13500-гаар нэмэгдүүлсэн энэ тэр гээд тэгээд би юү асуугаад байна вэ гэхээр зэрэг ерөөсөө 2008 онд Нийгмийн даатгалын сангаас  яг хэдэн хүнд, яг хэдэн төгрөг өгөх гээд байгаа юм бэ, энэ чинь ойлгомжтой байна гэж асуусан юм.

Т.Ганди:  Мөнхзул хариулчих.

Х.Мөнхзул: Гишүүний асуултад хариулъя. Энэ Засгийн газарт өргөн барихдаа 2007 оны 12 дугаар сарын 26-ны өдөр орсон танилцуулга манайхаас гарч явсан энэ танилцуулга тэр чигээрээ ийшээгээ ороод ирчихсэн байх шиг байна. Энэ он гэдэг нь 2007 оныг яриад байна.

2008 онд болохоор 425 иргэний нөхөн олговорт 445 сая төгрөг батлаад өгчихсөн. Одоо нөхөн олговрыг 20 хувиар буюу 13500-гаар нэмэгдүүлээд нэг хүнд сардаа 81000 төгрөгийн нөхөн олговор очно, 81000 төгрөг.

Энэ маань болохоор хөдөлмөрийн хөлсний 75 хувьтай тэнцүү бүрэн тэтгэврийн доод хэмжээтэй адил хэмжээгээр явж байгаа нөхөн олговрын хэмжээ.

С.Ламбаа: Үгүй ээ энэ ингэж ойлгоно шүү дээ. 1012 хүн байсан, 1012 хүнээс нь 587 хүн нь тэтгэврийнхээ насандаа хүрээд даатгал руу шилжин орчихож байгаа юм. Үлдэж байгаа нь 425.

Т.Ганди: Баярлалаа. Тэгэхээр нөхөн олговрынхоо хэмжээг авсан улсууд маань даатгалдаа хүрээд хүрээд л хорогдоод яваад байгаа шүү дээ. 2008 ондоо болж өгвөл энийгээ 425 хүнээ нөхөн олговрын хэмжээг өгөөд дуусгах тийм бодолтой байгаа юм.

Төсвийн тодотголоор хэрвээ шаардлагатай бол хэдэн хүн үлдэж байна вэ тэрийг нь шийдье гэж ярьсан тиймээ. Ингээд асуух асуулттай гишүүд байхгүй байна.

Нөхөн олговрын хэмжээг шинэчлэн тогтоох тухай УИХ-ын тогтоолын төслийн анхны хэлэлцүүлгийг дэмжиж байгаа гишүүд гараа өргөнө үү.

С.Ламбаа:  Горимын санал байна.

Т.Ганди: Ламбаа гишүүн.

С.Ламбаа: Ер нь энийг анхны хэлэлцүүлгээр нь баталъя гэдэг санал оруулж байна.

Т.Ганди:  Эхлээд тогтоолынхоо төслийг дэмжье гэсэн гишүүд гараа өргөе.

Анхны хэлэлцүүлгээр батлуулъя гэсэн Ламбаа гишүүний саналыг дэмжиж байгаа гишүүд гараа өргөе.

Дараагийн асуудал руу оръё. Илтгэгчээр нь Эрдэнэсүрэн.

Гурав. Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төсөл  /анхны хэлэлцүүлэг/

Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төслийн анхны хэлэлцүүлгийг хийе.

Халамжийн нөхцөлт мөнгөн тэтгэмжийн хэмжээний анх хэлэлцэх эсэх асуудал дээр асуудлуудаа ярьсан. Энэ дээр асуух асуулт байна уу, яамны ажлын хэсгээс. Ламбаа.

С.Ламбаа: Дэмбэрэл сайдыг хэлэлцэх эсэхийг ярьж байхад ярьсан л даа. Одоо яах вэ бид нар хуулиар л ингэчихсэн юм байна лээ л дээ. Сүхбаатар гишүүн ч гэсэн.

Бид нар нөгөө Халамжийн  хуулиа батлахдаа л нөхцөлт мөнгөн тэтгэмжийн хэмжээг УИХ тогтооно гэж өөр рүүгээ татаж аваад тэгээд энэ өөрчлөлт ордог болгочихсон юм байна лээ. Уг нь нөхцөлт мөнгөн тэтгэмж бол нэг удаа тогтоосон мөнгө шүү дээ. Одоо жишээлбэл жирэмсэн эхчүүдэд өгч байгаа мөнгө бол 20000 төгрөг, гэтэл хөгжлийн бэрхшээлтэй иргэнийг асарч байгаа хүнд өгөх мөнгө 20000 төгрөг чинь 24000 болно гээд энэ дотор биччихээд байгаа байхгүй юү.

Хоёулаа адилхан нөхцөлт мөнгөн тэтгэмж байсан байхгүй юү, тэтгэмж байхгүй юү. Энэ уг нь өсөхгүй ёстой мөнгө юм байгаа шүү дээ. 20-иороо байж байгаад тэгээд УИХ тэр эмэгтэйчүүдэд өгч байгаа мөнгийг 25, 30 болговол асарч байгаа хүмүүсийнх адилхан өсч байх ёстой юм байхгүй юү. Энэ яагаад салаад явчихавгэдэг дээр эргэлзээд байгаа байхгүй юү.

Т.Ганди: Мөнхзулаа үзэл баримтлалынх нь хувьд юу гэж ярьсан юм бэ тэрийгээ ярь. Хэн ярих юм бэ.

Б.Батсүх: Ламбаа гишүүний асуултад хариулъя. Урьд нь нөхцөлт мөнгөн тэтгэмж гэж явж байсан л даа. Зтөрөл байсан. Нэг нь хөгжлийн бэрхшээлтэй иргэнийг асарч байгаа, нөгөөдөх нь ахмад настныг асарч байгаа, энэ нь болохоор жирэмсэн эх гээд энэ дээр нөхцөл байсан юм. Ямар нөхцөл байсан бэ гэхээр Нийгмийн даатгалын сангаас жирэмсний амралтын тэтгэмж авч байгаагүй, хоёрдугаарт нэн ядуу, ядуу өрхийн хэд гээд.

Ийм нөхцөлтэй байж байгаад нөхцлийг нь хуулиар аваад хаячихсан юм. Тэгээд нийгмийн даатгалын сангаас авч байгаа нь хамаагүй, нэн ядуу амьжиргааны түвшин харгалзахгүй шууд бүх эхчүүдэд олгодог болсон. Тэгэхээр энэ нөхцөлт мөнгөн тэтгэмж биш, энэ бол жирэмсэн эхийн тэтгэмж болчихож байгаа юм, нөхцөл байхгүйгээр. Тэгэхээр нөхцөлт мөнгөн тэтгэмж нь Халамжийн тухай хуулиар, тэр жирэмсэн эхийн тэтгэмж бол Эх, хүүхдэд тэтгэмж олгох хуулиар явж байгаа юм.

Т.Ганди: Ойлголоо. Өөр асуух асуулт байхгүй тийм ээ.

С.Ламбаа: 24000 болгоно гэдэг юмуу, 4000 чинь юунаас болж нэмэгдэж байгаа билээ.

Б.Батсүх: Үндсэн чиглэлд болохоор нөхцөлт мөнгөн тэтгэмжийг 20 хувь нэмэгдүүлнэ гээд.

С.Чинзориг: Ерөөсөө л нөгөө цалин, тэтгэврээ 20 хувь нэмнэ гэсэн шүү дээ. Тэрэнтэйгээ адилхан л тэтгэмжийн 20 хувиа нэмье гэсэн тэр л юугаар оруулчихъя.

С.Ламбаа: Яг тогтоол бол тэтгэвэр, тэтгэмжийг 20 хувиар гэж байгаа юү, тэтгэврийг 20 хувиар гэж байгаа юү.

Б.Батсүх: Нөхцөлт мөнгөн тэтгэмжийг 20 хувь, тэтгэврийнх 20 хувь гээд тус тусдаа явж байгаа.

Х.Мөнхзул: Ламбаа гишүүний яг энэ түрүүчийн Байнгын хороон дээр ахиад асуугаад, энд бас нэг тайлбарыг тодруулъя. Халамжийн хуулийг боловсруулж байхад Байнгын асаргаа гэж байсан шүү дээ. Байнгын асаргааны тэтгэврийг чинь нөхцөлт мөнгөн тэтгэмжээр сольсон учраас энэ бол нэг удаагийн арга хэмжээ биш, энэ яг давтагдаад явах учиртай.

Нөхцөлт мөнгөн тэтгэмж гэдгээрээ явж байгаа, хууль тэгж боловсруулж анх орж байсан шүү дээ.

С.Ламбаа: Нөгөө асарч байгаа хүн.

Х.Мөнхзул: Асарч байгаа хүн нь хамаа байхгүй шүү дээ. Нэн ядуу гэсэн ойлголт байхгүй. Хууль боловсруулахдаа байнгын асаргаа буюу тахир дутуу иргэнийг байнга асарч байгаа хүн авч байгаа тэтгэвэр маань ийм хэлбэррүү шилжиж ирж байсан.

С.Ламбаа: Тэтгэвэр бишээ, тэтгэмж биз дээ.

Тэгэхдээ би нэг юм асуугаад байна шүү дээ. Наад өгч байгаа хөгжлийн бэрхшээлтэй хүн, өндөр настан хоёрыг асарч байгаа хүн нөгөө нэн ядуу амьдралтай энэ тэр гэсэн юм байгаа юү. Байхгүй болгочихоогүйбиз дээ.

С.Чинзориг: Саяны батлагдсан хуулиар чинь бид ядуу, нэн ядуу гэдгийг чинь хассан шүү дээ. Тэр хүн хөгжлийн бэрхшээлтэй, байнгын асаргаа шаардлагатай байгаа бол хэрэгцээнд нь тулгуурлаад тэтгэмжээ өгдөг байя л даа. Тэр үйлчилгээг авахын тулд заавал тэр хүн ядуу, нэн ядуу байх шаардлагагүй юм гэж.

Үнэхээр тэр хэвтрийн хүн мөн байгаа бол хөгжлийн бэрхшээлтэй хүн бусдын асаргаа, тусламж хэрэгтэй байгаа бол ядуу, нэн ядуугаас үл хамаараад энэ тэтгэмж, үйлчилгээг авдаг байя гэсэн ийм зарчмаархуулинд өөрчлөлт оруулсан.

Т.Ганди: Өөр тодруулах юм байхгүй байна. Ингээд Нийгмийн халамжийн нөхцөлт мөнгөн тэтгэмжийн хэмжээг өөрчлөн тогтоох тухай УИХ-ын тогтоолын төслийн анхны хэлэлцүүлгийг дэмжиж байгаа гишүүд гараа өргөе. Баярлалаа.

Ламбаагийн саналаар нэгдүгээр хэлэлцүүлгээр батлах санал гаргасан. Дэмжиж байгаа гишүүд гараа өргөнө үү, Баярлалаа.

4 дэх асуудал руугаа оръё.

УИХ-ын гишүүн Бат-Үүл нараас өргөн мэдүүлсэн Ахмад настны нийгмийн хамгааллын тухай хуульд нэмэлт, өөрчлөлт оруулах тухай, нийтээр хэлэлцэх баяр наадмын тухай хуульд нэмэлт, өөрчлөлт оруулах тухай хуулийн төсөл хэлэлцэх эсэх асуудлыг шийдвэрлэе.

Санаачлагчийн юуг төлөөлж Ламбаа гишүүн тайлбарлая.

С.Ламбаа: Энэ сая төлөвлөгөөнд байхгүй асуудал, орхичихоод ороод ирсэн.

Т.Ганди: Эрдэнэсүрэн уншина шүү.

С.Ламбаа: Би санаачлагчдын өмнөөс ярих гэж байгаа юм. Бат-Үүл хөдөө яваа учраас.

Ц.Сүхбаатар: Тэгж болохгүй шүү. Гудамжны хүн авч уншаад яаж болдог юм бэ.

С.Ламбаа: Юун гудамжны хүн.

Ц.Сүхбаатар: Санаачлагч нь биш гэж байна шүү дээ.

С.Ламбаа: Санаачлагч нь Бат-Үүл хөдөө, сая надруу утсаар ярьсан.

Т.Ганди: Итгэмжлэгдсэн төлөөлөгчөөрөө Ламбааг томилсон юм байна.

С.Ламбаа: Тэгвэл би тэрийг Батхүүг оруулж ирээд танилцуулуулчихъя.

Т.Ганди: Ламбаа ингэсэн юм бишүү. Та нарын хоорондын ярьсан ярианаас. Чи танилцуулаад тэгээд энэ асуудал хэлэлцэх түвшинд бэлтгэгдэж чадаагүй байна. Буцааж авъя гэж хэлэх гэж байгаа юм бишүү. Би л тэгж ойлгоод байгаа шүү дээ.

С.Ламбаа: Үгүй шүү дээ.

Т.Ганди: Зүтгүүлье гэж байгаа юмуу чи. Тэгвэл эзэн нь байхгүй юм бол...

С.Ламбаа:  Тэгвэл харин би Батхүүг оруулж ирье л дээ.

Т.Ганди: Батхүүг дууд.

С.Ламбаа: Батхүү сая ярьж байна. Орох уу гээд.

Тэгвэл Үндэсний зөвлөлөөс ярьж байя тэгвэл.

Т.Ганди: Тэгвэл одоо Батхүүг дуудчих.

Дөрөв. Нийгмийн даатгалын үндэсний зөвлөл болон Эрүүл мэндийн даатгалын салбар зөвлөлөөс 2007 онд зохиосон ажлын тайлан, Нийгмийн даатгалын үндэсний зөвлөлийн ажлын албаны 2008 оны үйл ажиллагааны зардлын төсвийн тухай

Нийгмийн даатгалын үндэсний зөвлөл боллоо, Эрүүл мэндийн даатгалынхан хайчсан юм бэ.

Даатгалын салбар зөвлөлөөс 2007 онд хийсэн ажлын тайлан, Нийгмийн даатгалын үндэсний зөвлөлийн ажлын албаны 2008 оны үйл ажиллагааны зардлыг төсөв.

Чинзориг - Нийгмийн хамгаалал, хөдөлмөрийн дэд сайд. Материалаа бэлтгэж ир гэсэн яасан бэ, тэд нарыгаа тарааж өг, хаана байна Чинзоригоо.

Ажлын хэсэгт Чинзориг байна Засгийн газрыг төлөөлж, Батцэрэг хайчсан бэ олж ир, Сангийн дэд сайд.

Төрбаяр хайчсан бэ Хууль зүй, дотоод хэргийн дэд сайд, Батаа - Нийгмийн даатгалын үндэсний зөвлөлийн нарийн бичгийн дарга байна, Даатгуулагчийг төлөөлж Ганбаатар хайчсан бэ, Мөнхбаяр байна уу байна. Алтанцэцэг байна уу, байхгүй байна. Ажил олгогчийг төлөөлж Нямсамбуу хаана байна вэ, Нармандах гэж хүн байна уу, байхгүй байна.

Эрүүл мэндийн даатгалын салбар зөвлөлийг төлөөлж Чимэддорж байна, Гантуяа - Хүнс, хөдөө аж ахуйн байна. Дүгэрээ - Хувийн хэвшлийн үйлдвэрчний эвлэлийн дарга. Баярлалаа.

Ингээд тайлангийн талаар танилцуулгыг Чинзориг сайд хийнэ.

С.Чинзориг:    Та бүгдийнхээ өглөөний амгаланг айлтгая.

Нийгмийн даатгалын үндэсний зөвлөлийн 2007 оны ажлын тайлан, төсвийн гүйцэтгэл 2008 оны төсөв батлуулах талаар товчхон мэдээлэл өгье.

Тайлан болоод төсвийн гүйцэтгэл, төсвийн төсөлтэй холбоотой асуудлыг та бүхэнд урьдчилан тараасан. Үндэсний зөвлөл хуулиар олгогдсон эрх үүргийнхээ хүрээнд төв, орон нутгийн нийгмийн даатгалын байгууллагуудыг удирдлага, зохион байгуулалтаар хангах, нийгмийн даатгалын байгууллагын бүтэц, зохион байгуулалтыг боловсронгуй болгох, нийгмийн даатгалын байгууллагын гадаад харилцааг өргөжүүлэх, тэтгэвэр, тэтгэмжийг нэмэгдүүлэх, нийгмийн даатгалын сангийн орлогын төлөвлөгөөг жигд ханган биелүүлэх, нийгмийн даатгалын тухай хууль тогтоомжуудыг боловсронгуй болгох, түүнийг олон нийтэд сурталчлах, хэрэгжилтийг хангуулах чиглэлээр анхаарлаа хандуулж ажиллаж ирсэн.

2007 онд нийгмийн даатгалын үндэсний зөвлөл 8 удаа хуралдаж, 32 асуудал хэлэлцэж, 36 тогтоол гаргаж, биелэлтэд нь хяналт тавьж ажилласан. Өнгөрсөн жилд 2007 онд Үндэсний зөвлөлөөс нийтдээ 30 ажил төлөвлөж төлөвлөгөө гаргаж ажилласан бөгөөд бүрэн биелэгдсэн гэсэн дүн мэдээтэй байна.

Үндэсний зөвлөлийн хурлаар Нийгмийн даатгалын сангийн орлого, зарлага бол нийгмийн даатгалын байгууллагуудын үйл ажиллагааны зардал, хөрөнгө оруулалтын зардлыг хэлэлцэн баталж биелэлтэд нь хяналт тавьж ажилласан.

2007 онд Нийгмийн даатгалын шимтгэлийн орлогын төлөвлөгөөг 105.3 хувиар биелүүлж нийгмийн даатгалын санд 223.6 тэрбум төгрөг нийгмийн даатгалын шимтгэлийн орлогод оруулаад байна.

Нийгмийн даатгалын шимтгэлийн авлага 2007 оны жилийн эцсийн тайлангаар 9.6 тэрбум төгрөг байгаа нь урд оноос 0.14 /нойл аравны 14 тэрбум / тэрбум төгрөгөөр  буурсан байна.

Монгол Улсын Засгийн газар, БНСУ-ын Засгийн газар хоорондын хэлэлцээрийг үндэслэн Нийгмийн даатгалын үндэсний зөвлөл тогтоол гаргаж Нийгмийн даатгалын ерөнхий газарт хамтын ажиллагааны газрыг 12 орон тоотойгоор шинээр зохион байгуулсан. Үүнийг үндэслэн Солонгос Улсад хөдөлмөрийн гэрээгээр ажиллаж байсан иргэдийн тус улсын Үндэсний тэтгэврийн даатгалд шимтгэл төлсөн хугацаа, Монгол Улсын тэтгэврийн даатгалд шимтгэл төлснийг шилжүүлэн тооцох ажлыг зохион байгуулаад байна.

Нийгмийн даатгалын үндэсний зөвлөлийн  26 дугаар тогтоол гаргаж нэмж тэтгэврийн даатгалд шимтгэл төлсөн хугацааг нийгмийн даатгалын шимтгэл төлсөн хугацаанд шилжүүлэх тооцох журмыг Нийгмийн хамгаалал, хөдөлмөрийн сайдын тушаалаар батлуулан мөрдлөг болгон ажиллаж байна.

Тэтгэврийн даатгалын шимтгэл, нэрийн дансны тухай хуулийн 6.3 дахь заалтыг үндэслэн нэрийн дансны үлдэгдэлд хүү тооцох, хүүгийн хэмжээг 2007 онд 1.011 /нэг зууны 11 / гэсэн хувиар тогтоон мөрдлөг болгон ажиллаж байна.

Нийгмийн даатгалын үндэсний зөвлөлийн хурлаар Иргэний эрүүл мэндийн даатгалын тухай хуулийн 9.3 дахь заалтыг үндэслэн Эрүүл мэндийн даатгалын сангийн 10 хувийг болзошгүй эрсдлийн сангийн нөөцийн санд төвлөрүүлж байх шийдвэр гаргасан байна.

Сангийн сайд, Эрүүл мэндийн сайд, Нийгмийн хамгаалал, хөдөлмөрийн сайд нарын хамтарсан тушаалыг үндэслэн зонхилон тохиолдох халдварт ба халдварт бус өвчний үзлэг оношлогоо, шинжилгээний зардалд 5.3 тэрбум төгрөгийн санхүүжилтийг олгоод байна.

Нийгмийн даатгалын үндэсний зөвлөлөөс Нийгмийн даатгалын хууль тогтоомжийн хэрэгжилт болон сангийн орлогын бүрдүүлэлт, зарцуулалтын байдалд хяналт тавих ажлыг Улсын мэргэжлийн газар, Далай ван аудит Улсын нийгмийн даатгалын ерөнхий газрын хяналт мониторингийн газраас Сангийн яам, Нийгмийн хамгаалал, хөдөлмөрийн яам, Монголын ажил олгогч эздийн нэгдсэн холбоо, үйлдвэрчний эвлэлийн холбоо зэрэг байгууллагатай хамтран зохион байгуулсан.

Нийгмийн даатгалын үндэсний зөвлөлийн даргын баталсан удирдамжаар Нийгмийн даатгалын ерөнхий газар дээр Нийгмийн даатгалын үндэсний зөвлөлийн хяналт шалгалтын ажлыг зохион байгуулсан. Манай Үйлдвэрчний эвлэлийн холбооны ерөнхийлөгч Ганбаатар дарга энэ ажлыг хэсгийг ахалж дүнг нь Нийгмийн даатгалын үндэсний зөвлөлийн хурлаар хэлэлцэж холбогдох шийдвэр гаргаад ажиллаж байна.

УИХ-ын Нийгмийн бодлогын байнгын хорооноос баталж өгсөн 2007 оны төсвөөр бид 26 сая төгрөгийн төсөв зарцуулахаар төлөвлөгөө батлагдсан. 2007 оны төсвийн тодотголоор 38.2 сая төгрөг болгож тодотгосон төсөв батлагдсан. Жилийн эцсийн гүйцэтгэл 39.2 сая төгрөгийн гүйцэтгэлтэй гарсан байна.

2008 оны төсвийг бид 47.2 сая төгрөгөөр батлуулахаар санал оруулж байгаа. Энэ гол нь санал урд оноосоо нэмэгдэж байгаа нь хөдөлмөрийн хөлсний доод хэмжээ нэмэгдсэн, Нийгмийн даатгалын үндэсний зөвлөлийг ажлын албатай болгосонтой холбоотойгоор цалинг төсвийн байгууллагуудын ажилчдын цалинг 20 хувиар нэмэгдүүлсэнтэй холбоотойгоор төсвийн нэмэлт эх үүсвэр шаардагдаж байгаа болно.

Ингээд гишүүд та бүхнийг 2008 оны төсвийг хэлэлцэн баталж өгөхийг хүсч байна.

Т.Ганди: Нийгмийн даатгалын үндэсний зөвлөлийн дарга, Нийгмийн хамгаалал, хөдөлмөрийн дэд сайд Чинзоригт танилцуулга хийсэнд талархлаа илэрхийлье.

Гишүүд асуух асуулт байна уу. Ламбаа асууя. Өөр хэн байна вэ Сүхбаатар гишүүн асууя, Эрдэнэсүрэн гишүүн асууя, Нямсүрэн гишүүн асууя.

С.Ламбаа гишүүн.

С.Ламбаа: Нийгмийн даатгалын үндэсний зөвлөлийн 2007 оны ажлын тайланг нэлээд сайн судалж үзсэн л дээ. Би хоёр, гурван зүйлийг тодруулж асуух гээд байгаа юм.

Тэтгэврийн даатгалын шимтгэлийн нэрийн дансны тухай хуулийн 6.3-ыг үндэслэн нэрийн дансны үлдэгдэл тооцох хүүгийн хэмжээг 2007 онд нэг, 11 функтээр тогтоон мөрдлөгө болгож ажиллаж байна гэж байгаа юм.

Одоо нийгмийн даатгалын нэрийн дансанд хэдэн төгрөг байна вэ, хаана байна вэ, энэ 1.11 гэсэн энэ хүүгийн хэмжээг хэн өгөх гэж байгаа юм бэ. Хэн өгөх юм бэ, банкинд байна уу, аль эсвэл төрийн сан. Би бол нэг ч төгрөг байхгүй гэж ойлгож байгаа юм. Тэгээд та нар хүү тогтоосон барьсан гээд бичээд байх юм. Хаана ч ямар ч мөнгө байхгүй шүү дээ. Нэрийн дансны, ерөнхийдөө ер нь нэрийн дансанд хэдэн төгрөг хуримтлагдсан. Тэр одоо хаана явна вэ, юунд хэрэглэсэн бэ, чөлөөт үлдэгдэл гэж юм байна уу, үгүй юү гэдэг нэгдүгээр асуудал. Энийг нэг тодруулаадах.

Хоёрдугаарт Нийгмийн даатгалын ерөнхий газрын үйл ажиллагааны зардал хэтэрсэн барьсан гээд аудитын дүгнэлт гараад байдаг юм. Тэгсэн мөртлөө тэр юмыг нь уншаад үзэхээд Нийгмийн даатгалын үндэсний зөвлөлийн шийдвэрээр шийдвэр гарсан байдаг юм, дандаа тогтоол гараад тэр тогтоолын дагуу Нийгмийн даатгалын ерөнхий газар үйл ажиллагааны зардлаа ашигласан байдаг юм, орон сууц барьсан ч гэдэг юмуу яасан ч байдаг юм. Тэгэхээр энийг Нийгмийн даатгалын үндэсний зөвлөл  нэгэнт шийдээд өгчихсөн юмыг Нийгмийн даатгалын ерөнхий газар буруутах ёстой юмуу. Энийг та бүхэн юу гэж үзэж байна вэ.

Эсвэл Нийгмийн даатгалын үндэсний зөвлөл энэ шийдвэрийг буруу гаргасан гэж үзэж болох уу. Хэн энийг хариуцах ёстой юм бэ.

Гуравдугаар асуудал. Нийгмийн даатгалын санг төрийн сангаас тусгаарлахаар тогтсон байгаа хуулиар. Одоо энэ чиглэлд нийгмийн даатгалын үндэсний зөвлөл юу хийж байна вэ. Миний ойлгож байгаагаар ерөөсөө зогсонги байдалд орчихлоо.

Нийгмийн даатгалын үндэсний санг нь төрийн сангаас тусгаарлана гээд хууль гаргачихсан байдаг. Үндэсний зөвлөл юуг нь хийх вэ, яам юуг нь хийх вэ, одоо дагаж орж ирэх журмууд нь хаана байна вэ. Би дагалдаж хууль гарах ёстой гэж ойлгоод байгаа хүн шүү. Тэгээд энэ дээр Үндэсний зөвлөл, манай Чинзориг сайд ямар бодолтой байна вэ. Би Дэмбэрэл сайдад нэг удаа шаардлага тавьсан. Одоо нэгэнт хууль нь гараад төсвөөс салгачихлаа. Одоо наад үлдэгдлийг чинь хаана, хэн хариуцаж байршуулах юм бэ, хаана байршуулах юм бэ. Нөгөө төрийн төсвийн сангаас чинь авах ёстой биз дээ. Үлдэгдэл мөнгөө. Тэгээд хаачуулах юм бэ. Энийг яам, Үндэсний зөвлөл ямар бодолтой  байгаа вэ. Энэ дээр бүр тов тодорхой саналаа хэлээдэхээч.

Энийг чинь журамлаж өгөхгүй бол яг зогсонги байдал руу орлоо л доо. Хуулийг нь гаргаад салгаад хаячихсан байдаг. Тэд нар болохоор мөнгөө ав гээд байдаг. Мөнгөө аваад хаачуулах нь хэн ч мэдэхгүй болчихсон. Үндэсний зөвлөлд эрх нь байхгүй болчихсон. Нийгмийн даатгалын ерөнхий газар өөрт нь эрх нь байхгүй. Одоо хэн энийг банкинд байршуулах юм бэ, эсвэл нөгөө бонд ч билүү тэр нь батлагдаагүй байдаг. Одоо яах вэ, энэ дээр манай Үндэсний зөвлөлийн гишүүд юу бодож байна вэ.

Эцсийн асуулт. Нэлээд шинэ хүмүүс ороод ирсэн байна л даа Үндэсний зөвлөлийн гишүүд. Ер нь та бүхэн өмнө нь энэ Нийгмийн даатгалын үндэсний зөвлөлийн гишүүнийхээ хувьд энэ Нийгмийн даатгалын үндэсний зөвлөлийн  ажил цаашид ер нь Үндэсний зөвлөлд өгөх эрх, үүрэг, тодруулах юм байна уу, үгүй юү. Яагаад вэ гэхээр Үндэсний зөвлөлийг Нийгмийн бодлогын байнгын хороо дүрмийг нь баталдаг. Хүмүүсийг нь баталдаг ийм эрхтэй. Тэгээд ер нь анхаарал татаж байгаа юм юу байна вэ. Одоо энэ Ганбаатар дарга гээд зарим нь ч нэрийг нь мэдэхгүй улсууд хүртэл ороод ирж. Энэ чинь хэзээ шинэчлэгдсэн юм бэ ер нь бол. Энэ чинь албан тушаалаараа байдаг учраас солигдохоороо л солигдоод байдаг билүү хүн нь. Тийм учраас танихгүй  улсууд ороод ирсэн байна л даа. Энүүн дээр нэг өөрөө өөрсдийнхөө санал бодлыг нэг хэлчихээчээ гэж би Үндэсний зөвлөлийн гишүүдээс хүсч байна.

Т.Ганди:  Баярлалаа Ламбаа. Тэгэхээр гурав, дөрвөн асуулт байна шүү дээ.

Эхлээд удирдах зөвлөлийн дарга, үндэсний зөвлөлийнх нь тайланг танилцуулсан субъектээс тодруулаад тэгээд сүүлд нь хэвлэл, мэдээллийн хэрэгслээр ч гэсэн хэвлэлийн бага хурал хийлгээд энэ З талт үйл ажиллагаа явуулдаг байгууллага маань нэг талын үйл ажиллагаанд нэлээд саланги дүгнэлт хийгээд байх шиг байна лээ. Тийм учраас энэ асуудлаар байр сууриа илэрхийлнэ биз.

Одоо Чинзориг нэрийн дансанд хуримтлагдсан мөнгө ямар байна, дотацын хувь хэмжээ ямар байна вэ, урд талд нь Нийгмийн бодлогын байнгын хороо энэ материалуудыг танилцуулга бэлтгэж гишүүдэд хүргүүлэх чиглэл өгсөн байгаа. Тэрүүгээр чиглэл өгсөн байгаа. Энийг тодруулъя.

Хоёрдугаарт Нийгмийн даатгалын төсөвт зардал хэтрүүлсэн асуудал, энэ удирдах зөвлөл ямар байр суурь, дүгнэлттэй орж ирж байгаа юм бэ, гуравт нь удирдах зөвлөлийн шинэчлэлтийн төлөөллийнасуудлуудаархи байр сууриудыг сонсъё.

Ингээд нэрийн дансны хуримтлал, дотац, Засгийн газрын эрх үүрэг, оролцоо, тэгээд хуримтлагдсан фонд ямар байна, зарцуулалт ямар байна, ер нь яг энэ асуудлаар хоёр, гурван удаа нээлттэй хэлэлцүүлэг өндөр түвшинд зохион байгуулагдаж төлөөллийн маш олон төлөөллүүд орж ярьсан. Тэтгэврийн шинэчлэлийн асуудал, нийгмийн даатгалын байгууллагынхан өөрсдөө бас санаачилж хийсэн байх, зарим удирдлагууд нь энэ асуудалдаа оролцохгүй байна төлөөллөө явуулаад. Энэ асуудал Нийгмийн бодлогын байнгын хороо, Их Хурлын түвшинд, бодлогын түвшинд бүтэн жилийн туршид яригдаж бас тулгамдсан, их түвэгтэй шилжилтийн үеийн энэ шинэчлэл хийгдэх үү, үгүй юү гэдэг ирмэг дээр ирчихээд байгаа энэ асуудал байна гэж яригдаад байна.

Тэгэхээр ганцхан нэг хоёр элементийн хувьд өөрчлөлт оруулж ирээд орхичихоод байгаа энэ Нийгмийн даатгалын зөвлөл ямар эрх, үүргийн оролцоотой, энэ дээр ямар байр суурьтай орж ирж байгаа юм бэ тэрийгээ танилцуулаад ярьчихъя.

Чинзориг.

С.Чинзориг: Ламбаа гишүүний асуултад хариулъя. Тэгэхээр 2007 оны жилийн эцсийн тайлан хараахан гараагүй байна. Урьдчилсан тоогоор хэлэх юм бол Нийгмийн даатгалын сангийн үлдэгдэл, харилцахын үлдэгдэл 137 тэрбум төгрөг байгаа. Үүний 84.7 тэрбум төгрөг нь Төрийн санд байршиж байна. 17 тэрбум төгрөг нь арилжааны банкуудад байршиж байна, үлдэж байгаа нэг хэсэг нь нөгөө 5 төрлийнхөө сангуудын үлдэгдэл болоод явж байгаа. Тэгэхээр бид Төрийн сангаас Нийгмийн даатгалын ерөнхий газрын гэрээ хийснээр 84.7 тэрбум төгрөгтөө жилийн 0.5 хувийн хүү бодуулж авахаар гэрээтэй юм. Яг 0.5 хувийн хүүгээсээ хэдэн төгрөг орсон, хэд нь дутуу байна вэ гэдгийг Эрдэнээ дарга тодруулж хэлэх байх.

Миний урьдчилан авсан мэдээн дээр үндсэндээ 50 хувийн биелэлттэй байгаа гэсэн мэдээ, тоо байгаа.

Хоёрдугаарт бид Нийгмийн даатгалын тухай хуулийн 6.3 дахь заалтын дагуу Нийгмийн даатгалын үндэсний зөвлөл бол нэрийн дансны хөрөнгийн үлдэгдэлд нь хүү бодож байгаа юм. Энэ хүү бодох хувийг тогтоохдоо бид Үндэсний статистикийн газрын саналыг үндэслэж тухайн жилийн үнийн өсөлт, инфляцийн түвшинг үндэслэж Үндэсний статистикийн газрын саналыг үндэслэн Үндэсний зөвлөл тогтоож байгаа.

Харин энэ дээр бид нар бас нэг маргаантай асуудал бий. Тухайлбал Ганбаатар дарга ахалсан Нийгмийн даатгалын үндэсний зөвлөлийн даргын удирдамжаар батлагдсан удирдамжаар бид Нийгмийн даатгалын ерөнхий газар дээр сангуудын хөрөнгийн зарцуулалтын асуудал дээр шалгалт хийж үзсэн. Энэ дээр бид нэрийн дансанд хүү бодох, хүү хэмжээ тооцохдоо функт гээд үндэсний зөвлөл тогтоогоод байгаа. Ажлын хэсгийн оруулж байгаа саналаар функт биш энэ чинь хувиар байх ёстой гэсэн ийм зөрүүтэй асуудал бий. Энийг Үндэсний зөвлөл дахин авч үзэж татах ёстой гэсэн ийм байр суурьтай байна.

Бид ингээд Үндэсний зөвлөлөөс тогтоосон функтээр тооцох юм бол нэрийн дансны үлдэгдэлд 499 тэрбум төгрөгийн хүү бодогдсон  нэрийн дансны үлдэгдэл, хүү бодогдсон хэмжээгээрээ 499 тэрбум төгрөг бас байгаа гэсэн. Энэ бол бичилт хийгээд цаасан дээр одоо байгаа тоо.

Азийн хөгжлийн банкны төслийн багийнхны гаргаж байгаа тооцоогоор бол 790 тэрбум төгрөг байх ёстой байна гэсэн ийм урьдчилсан тооцоо гаргасан байгаа юм. Энэ бол үндсэндээ бас л бидний тухайн хүний нэрийн дансан дээр бичигдэж байгаа тоо. Энэ бол цаасан дээр бид бодох гэж байгаа тоо.

Яг гишүүдийн тэр нөгөө мөнгө чинь хаана байгаа юм бэ гээд Ламбаа гишүүн асуугаад, Ганбаатар дарга эртүүд хэвлэлийн бага хурал хийлгэсэн юм байна лээ. Яг ний нуугүй хэлэхэд тэр нэрийн дансны мөнгө 490 тэрбум төгрөг чинь бүгд дансандаа хадгалж байгаа мөнгө бол биш шүү дээ. Манайх чинь одоогийн мөрдөгдөж байгаа хуулиараа бол нөгөө хагас хуримтлалынхаа тогтолцоог бүрэн шийдэж чадаагүй. Эв санааныхаа зарчмаар явж байгаа учраас 137 тэрбум төгрөг бол үлдэгдэл байдаг.

Үүнээсээ бид нар ний нуугүй хэлэхэд одоогийн тэтгэвэр авч байгаа иргэд 1995 оноос тэтгэвэрт гарсан иргэд, 1995 оноос хойш тэтгэвэрт гарсан иргэдийнхээ тэтгэврийг улсын авч байгаа дотац 130 орчим тэрбум төгрөгтэйгээ нийлүүлээд санхүүжилтээ тавиад, тэтгэврээ тавиад явж байгаа асуудал шүү дээ. Тэгэхээр энийг ерөөсөө нэрийн дансны мөнгө бол үлдэгдэл байхгүй байна гэдэг бас цаасан дээр байна, бэлэн мөнгө нь алга байна гэдэг асуудал бас жаахан хоёр талтай асуудал болоод байгаа юм.

Цаашдаа нийгмийн даатгалын хууль тогтоомжид өөрчлөлт ороод эдийн засгийн бие даасан байдлыг дээшлүүлэх, төрийн сангаас тусгаарлах асуудал бүрэн хэрэгжээд хуримтлал бий болох чиглэл рүү ороод ирэх юм бол Нийгмийн даатгалын сангийн хөрөнгийг эргэлтэд оруулаад яг бодитой дансанд, нэрийн дансанд байх мөнгө бол хуримтлагдах тийм биелэл рүү орох ёстой гэсэн бодол байгаа юм.

Нийгмийн даатгалын ерөнхий газрын үйл ажиллагааны зардал жилийн жилд хэтэрдэг, үндэсний зөвлөлийн шийдвэр гэдэг асуулт байгаад байгаа. Тэгэхээр энийг гишүүдийг хоёр талтай байгаа юм. Сайн зөв ойлгоорой гэж хэлье гэж бодож байна.

Нийгмийн даатгалын ерөнхий газар бас том толгойлоод Үндэсний зөвлөлөөс баталсан төсвийг хэтрүүлээд байгаа юм хараахан бас бага байгаа юм. Нөгөө талаасаа Үндэсний зөвлөл Их Хурлын баталсан төсвийг бас давуулан төлөвлөгөө батлаад ингээд бас том толгой гаргаад байгаа юм байхгүй байгаа юм.

Хамгийн гол нь Ламбаа гишүүний энэ одоогийн мөрдөгдөж байгаа нийгмийн даатгалын хууль тогтоомжтой холбоотой байгаа юм. Өмнө нь мөрдөгдөж байсан нийгмийн даатгалын хууль тогтоомжоор нийгмийн даатгалын үндэсний зөвлөлийн бүрэн эрхийн асуудал нь Нийгмийн даатгалын ерөнхий газрын бүтцийг батлах, үйл ажиллагааны зардлыг батлах, хөрөнгө оруулалтын хэмжээг батлах гэсэн ийм эрх хэмжээтэй бид 2008 оны 1 дүгээр сарын 1 хүртэл явж ирсэн. Энэ хуулийнхаа хүрээнд бид төсөв төлөвлөгөөг нь баталж явлаа. Нэг зөрүүтэй асуудал гараад байдаг асуудал нь Нийгмийн даатгалын мөрдөж байгаа хуулиар нийгмийн даатгалын байгууллага нь хөрөнгө оруулалтын зардлыг санхүүгийн болон, Сангийн болоод Нийгмийн хамгаалал, хөдөлмөрийн сайдын саналыг үндэслэж Нийгмийн даатгалын үндэсний зөвлөл батална гэсэн хууль мөрдөгдөж байгаа юм.

Нийгмийн даатгалын сангаа УИХ-аас батлагдаж байгаа нийгмийн даатгалын энэ орлого, зарлага дотор нь хөрөнгө оруулалтыг нь оруулж Их Хурал баталдаггүй юм. Хуулиараа нийгмийн даатгалын үндэсний зөвлөл нь Сангийн болоод Хөдөлмөрийн сайд нарын саналыг үндэслэн батална гэсэн хуультайгаа тэрний дагуу бид нар хөрөнгө оруулалтыг тусад нь батлаад явсан учраас тэр хэмжээгээр одоо төлөвлөгөө даваад Нийгмийн даатгалын сангийн хөрөнгө зардал хэтрүүлсэн гэсэн ийм асуудал гараад байгаа юм. Энэ бол одоогийн мөрдөж байгаа, мөрдөж ирсэн хууль тогтоомжтой бас ийм зөрүүтэй асуудлууд байгаа юм.

2008 оноос энэ асуудал бол арилна. Яагаад вэ гэхээр 2008 оноос эхлээд Нийгмийн даатгалын санг төрийн сангаас тусгаарласан. Үүнтэй зэрэгцээд хөрөнгө оруулалтыг нь УИХ-аас Нийгмийн даатгалын сангуудын зарлагыг оруулж Их Хурал баталж байхаар болсон учраас 2008 оноос эхлээд Нийгмийн даатгалын ерөнхий газар зардал хэтрүүлсэн гэсэн ийм асуудал гарахгүй байх гэсэн бодолтой байна.

Их Хурлаас одоо хэд хэдэн хүндрэлтэй асуудлууд байна, гишүүдэд ний нуугүй хэлэхэд.

Их Хурлаас хоёр шийдвэр гаргасан. Нэгдүгээрт нь нийгмийн даатгалын шимтгэлийн ажил олгогчийн төлөх шимтгэлийн хувь хэмжээг бууруулсан, нөгөө талаасаа Төсвийн тухай хуулинд өөрчлөлт оруулаад Нийгмийн даатгалын шимтгэлийн орлого нь төслийн орлогын бүрэлдэхүүн хэсэг байна гэсэн. Өөрөөр хэлбэл төрийн сангаас тусгаарласан шийдвэр гаргасан. Энэнтэй холбогдуулаад одоо Нийгмийн даатгалын хууль тогтоомжид яаралтай өөрчлөлт оруулж өгөхгүй бол хэд хэдэн чиглэлийн хүндрэлүүд гарна.

1. Ажил олгогчийн төлөх шимтгэлийн хувь хэмжээг бууруулсантай холбогдуулаад нийгмийн даатгалынхаа хууль тогтоомжид өөрчлөлт оруулаад нийгмийн даатгалд хамрагдсан хүрээг нь өргөтгөх чиглэлээр хууль тогтоомжид яаралтай өөрчлөлт оруулж өгөхгүй бол бид одоо 60 орчим тэрбум төгрөгөөр нийгмийн даатгалын шимтгэлийн орлого буурч байгаа нөгөө 10 хувь болсонтой холбогдуулаад. Энэнтэй холбоотой хууль тогтоомжийн өөрчлөлтийг яаралтай хийж өгмөөр байна.

2. Төрийн сангаас тусгаарлахтайгаар холбогдуулаад энэ Нийгмийн даатгалын сангийн хөрөнгийг хэн эргэлтэд оруулах юм бэ, ямар чиглэлээр эргэлтэд оруулж хуримтлал бий болгох юм бэ гэдгийг нь хууль тогтоомж яаралтай өөрчлөлт оруулж шийдэж өгөхгүй бол одоогийн мөрдөж байгаа хуулиар бид зөвхөн арилжааны банкуудад байршуулдаг энэ хэдэн төрлийн хүү авахаар өөр эрх хэмжээ байхгүй байгаа юм. Гэхдээ би Нийгмийн даатгалын үндэсний зөвлөлийн даргын хувьд арилжааны банкуудад нийгмийн даатгалын Төрийн санд байршиж байгаа 80 тэрбум төгрөгийг бүгдийг нь аваад арилжааны банкиндбайршуулна гэхээр бас магадгүй дараагаар нь гарах эрсдлийг тооцох бодолтой, арилжааны банкуудадийм мөнгийг байршуулах тийм боломж байна уу, түүнээс гарах эрсдлийг хэн хариуцах вэ гэдэг асуудал жаахан хүндрэлтэй байгаа юм.

Дараагийн нэг асуудал бол ер нь Нийгмийн даатгалын ерөнхий газрын тухай бүтцийн тухай асуудалд ч гэсэн өөрчлөлт оруулах хэрэгтэй байх. Яг энэ төрөөс тусгаарласан энэ сангийн бие даасан байдлыг сайжруулна, хөрөнгө, хуримтлал бий болгоно гэж байгаа нөхцөлд Ерөнхий газар энэ юуг хийх юмуу, үгүй бол хөрөнгө хуримтлалыг нь арвижуулах санхүүгийн менежментийг нь гэрээгээр өөр байгууллагад шилжүүлэх юмуу, үгүй бол ерөнхий газрыг өөр улсын корпорацийн хэлбэртэй болгоод энэ хөрөнгөө өөрөө эргүүлдэг байх юмуу ийм гэх мэтчилэнгийн санхүүгийн зохицуулалтын асуудлуудыг хийж өгөхгүй бол бид үнэхээр хүндрэлтэй асуудлуудтай тулгарч байгаа.

Төрийн сангаас, Сангийн яамнаас хууль өөрчлөлт орчихсон, Төрийн санд Нийгмийн даатгалын хөрөнгө байршихгүй, Төрийн сангаас хөрөнгөө татаж ав гэсэн асуудал бидэнд тавьж байгаа. Бид нар өнөөдрийн байгаа энэ хууль, эрх зүйн хувьд бүгдийг нь шууд татаж аваад бүгдийг арилжааны банкинд байршуулах тийм зориг, зүрх бидэнд байхгүй байгаа юм, хүрэхгүй байна. Тийм учраас энэ нийгмийн даатгалын хууль тогтоомжтой холбоотой асуудлуудыг ойрын хугацаанд хэлэлцэж шийдэж өгөхгүй бол нэлээд хүндрэлтэй асуудлууд гарах, цаашаа тулгамдсан асуудлууд олон байна гэж бид үзэж байгаа юм.

Т.Ганди: Үндсэндээ хариулчих уу тиймээ. Субъектүүдийн төлөөллөөс Нийгмийн даатгалын үндэсний зөвлөлийн үйл ажиллагаанд яг тулгарч байгаа асуудлууд юу байна вэ, яаж шийдэх вэ. Одоо хоёр, гурван зүйлээр ярьчихлаа шүү дээ. Нийгмийн бодлогын байнгын хороо, УИХ-ын нийт түвшинд нэлээд олон удаагийн, гадна, дотны байгууллагуудын түншлэгчтэй хийсэн уулзалт, ярилцлагууд дээр ярьсан зүйлүүдийг сая Чинзориг сайд бас давтаж ярилаа. Тийм учраас энэ Үндэсний зөвлөлийн хэмжээнд дотоод ажлын асуудлаар, ойлголцлын асуудлаар Засгийн газартай зөвшилцлийн асуудлаар яг юу тулгарах гээд байгаа юм бэ, юу гэж үзэж байна вэ гэдэг дээр та бүгдийн саналыг сонсъё. Тийм учраас нэрээ хэлээд субъектүүдийн төлөөллөөс нэг нэг хүн үг хэлье.

Ганбаатар, хэн байдаг юм бэ. Субъектүүдийнхээ төлөөллөөс хэн үг хэлэх юм бэ чотки ярьчихъя. Ганбаатар, Чимэддорж гуай, Дүгэрээ. Ингээд Ганбаатар дарга.

С.Ганбаатар:  Ингээд Байнгын хороогоор энэ Нийгмийн даатгалын чухал асуудлыг авч хэлэлцэж байгаад баярлалаа. Үнэхээр энэ бол тулгамдсан асуудал байгаа. Тэгээд Үндэсний зөвлөлийн тайлан гэхээсээ илүү Үндэсний зөвлөлийн тайлан. Тэгэхээр би ганцхан зүйл хэлмээр байна. Тулгамдаж байгаа асуудал гэвэл тулгамдаж байгаа асуудлууд овоорсон байна.

УИХ-ын Байнгын хорооны дэргэд комисс байгуулаад энэ асуудал дээр УИХ-ын гишүүдээс оролцуулсан, Үндэсний зөвлөлийн гишүүдээс оролцуулсан комисс даруйхан байгуулж энэ дээр асуудлыг одоо байгаа бодит байдал нь юу юм бэ, энэнээс гарах арга замууд юу юм бэ гэдгээр л ярилцах цаг болж. Энэ дээр би ямар ямар тулгамдаж байгаа асуудлууд байна вэ гэвэл маш олон зүйл ярина.

Өнөөдөр ард иргэдийн, гишүүд, хөдөлмөрчдийн мөнгийг үнэхээр хайхрамжгүй байгаа. Та нар бодоод үз дээ. Нийт даатгуулагчдын 800 орчим мянган даатгуулагчдын 750 орчим нь Үйлдвэрчний эвлэлийн хариуцаж байгаа хөдөлмөрчид, бид нар тэдний төлөөлөл энд сууж байгаа. 15.8 мянган хүмүүс нь ажил олгогч эзэд төлөөлж сууж байдаг. Тийм учраас үйлдвэрчний эвлэлийнх бүрэн бүрэлдэхүүнээрээ энд ирчихсэн санаа зовиноод ингээд байж байна.

Тэгэхээр энэ дээр УИХ-ын дэргэд даруйхан комисс гаргаад үүсээд байгаа нөхцөл байдлууд дээр даруйхан гарцуудыг гаргахгүй бол үндэсний зөвлөлийн хэмжээнээс хэтэрсэн зөндөө олон асуудлууд энд хуримтлагдсан байгаа гэдгийг хэлмээр байна.

Т.Ганди: Ажлын хэсэг ажиллаж байгаа шүү Ганбаатар даргаа. Хамгийн гол нь нийгмийн даатгал, тэтгэврийн шинэчлэлийн асуудал, хувиараа хөдөлмөр эрхлэгчдийн шимтгэлийн асуудал дээр төр яаж шинэчлэл хийх вэ гэдэг асуудал өөрөө тулгамдчихаад байгаа юм. Тийм учраас таны ярьж байгаа байр суурьтай үндсэндээ Нийгмийн бодлогын байнгын хороо жилийн өмнөөс энэ асуудал дээр санаа зовж бас яаж цэгцлэх вэ гэдэг асуудал дээр нэлээд ажиллаж байна.

Хамгийн гол нь ерөөсөө нэг хууль гараад шууд тас гээд шийдчих асуудал маань өөрөө эдийн засгийн эргэлт хийх асуудал, төсвийн шууд үр өгөөж, төсвийн хуримтлалын асуудлаас шууд хамааралтай, эсвэл төсөв тусгаарлах асуудалтай хамааралтай нэлээд олон чухал асуудал учраас эхний удаа улс төрийн шийдэл гаргаж энийг төсвөөс тусгаарлах нь зүйтэй гэдэг маань өөрөө энэ шинэчлэлийн эхний алхам байсан гэдгийг хэлэх ёстой. Тийм учраас энэ нэрийн дансны асуудал, яаж бие даалгах юм бэ, энэ агентлагийн тогтолцооноос илүүгээр энэ сангийн бие даасан үйл ажиллагааг зохион байгуулахад ямар субъектүүдийн оролцоотой энэ сан өөрөө бие даасан ийм үйл ажиллагаатай болох юм гэдэг асуудал руу санаа зовж ярих ёстой. Тийм учраас ажлын хэсэг үргэлжлүүлж ажиллана, шинээр комисс байгуулах шаардлагагүй. Энүүн дээр юу юу хийх вэ гэдэг асуудал, хаврын чуулганы хугацаанд юу хийх вэ гэдэг асуудлуудыг бодолцоорой гэж хэлэх гэж байна.

С.Ганбаатар: Би нэг санаа хэлье дээ.

Т.Ганди: Санаануудаа.

С.Ганбаатар: Та бол дэндүү буруу ярьж байна. Яагаад вэ гэхээр даатгуулагчдыг өөрсдийг нь оролцуулахгүйгээр та нар бүхнийг өмнөөс нь шийддэг илүүдэл гэж бодсоноос болж өнөөдөр бүх юм алдаанд ороод байна шүү дээ. Даатгуулагчдыг, бид тэр даатгуулагчдыг төлөөлөөд энд байж байгаа юм шүү дээ үндэсний зөвлөл. Биднийг оролцуулаад санаа, бодлыг нь аваад өгөхгүйн тулд наадахь чинь зүгээр газар дээр буухгүй байна л гэж байна.

Т.Ганди:  Ганбаатар даргаа мэтгэлцмээргүй байна. Хамгийн гол нь та нарын санаа бодол маань энэ ажлын хэсэг дотор ороод бид нар тал талаас нь ярих гэж байгаа болохоос биш улс төрийн мэтгэлцээний асуудал биш, энэ бол амин чухал эдийн засгийн фрагматик алхмууд байх ёстой. Тийм учраас энийг чинь авна гэж хэлэх гэж байна шүү дээ. Тийм учраас саналуудаа эхлээд, тулгамдсан асуудлуудаа эхлээд эхлээд яръя. Ингээд дараа нь ажлын хэсгүүд дээрээ яръя гэж хэлэх гэсэн юм шүү.

С.Ламбаа: Дарга битгий тайлбар өгөөд байгаач. Зүгээр энэ улсуудын саналыг л сонс.

Т.Ганди: Ламбаа чи даргын хажуугаар дарга болоод загинаад байх юм. Би энэ тайлбарыг өгөхгүй бол энэ дэг чинь өөрөө болохгүй байна шүү дээ.

Чимэддорж  гуай, дараа нь Дүгэрээ гуай яръя. Тэгэхгүй болохоор шууд улс төрийн мэтгэлцээн шиг ингээд энэ асуудлыг оруулж ирэх гээд байна шүү дээ. Тийм учраас тийм асуудал байж болохгүй байна.

Л.Мөнхбаяр: Чимэддорж бишээ Мөнхбаяр. Монголын төмөр замчдын үйлдвэрчний эвлэлийн холбооны дарга, Үндэсний зөвлөлийн гишүүн Мөнхбаяр.

Ер нь зүгээр энэ Нийгмийн даатгалын үндэсний зөвлөлийн гишүүн болоод хоёр жил хэртэй би байна. Ер нь энэ Нийгмийн даатгалын үндэсний зөвлөлийн гишүүний хариуцлага гэдэг бол маш өндөр байх ёстой юм байна. Эхлээд сонгогчийн хувьд Нийгмийн даатгалын ерөнхий газрын төсвийг Нийгмийн даатгалын үндэсний зөвлөл өөрөө ерөнхий чиглэл хараад баталдаг байсан. Одоо үндсэнд нь Их Хурал, Байнгын хороо батлахаар Нийгмийн даатгалын үндэсний зөвлөл гэдэг маань чухам яах ёстой юм бэ. Миний ойлгож байгаагаар бол нийтдээ Нийгмийн даатгалын үндэсний зөвлөлийн батлагдсан төсөв, хөрөнгийн зарцуулалтын байдалд нь хяналт тавьж байх ёстой юм болов уу гэж бодож байгаа.

Энд нэг хүндрэл бол Нийгмийн даатгалын үндэсний зөвлөл маань асуудлыг авч хэлэлцэж байх үед үнэхээр хүмүүсийн хэлэлцэж байгаа асуудалтай холбогдолтой дүгнэлт байхгүй, зөвхөн өгсөн материалыг хараад өөрийнхөө санал бодлыг хэлдэг, уул ном нь энэ зүйлийг чинь Үндэсний зөвлөлийн хурал хийхээс өмнө тодорхой улсууд очиод газар дээр нь үзээд, шалгаад дүгнэлтээ гаргаад ингэж байх ёстой. Гэтэл өнөөгийн нөхцөл нэг ийм цаас хоёр хоногийн өмнө өгдөг. Тэр цаасан дээр эргүүлж байгаад тоог нь хараад тэрийг асуух байдлаар асуудлыг шийдэж байгаа ийм дутагдал бол ирсэн.

Энэ дээр сүүлийн үед Нийгмийн даатгалын үндэсний зөвлөлд ажиллах улсуудын тоог ихэсгэж жинхэнэ мэргэжлийн хянагч нарыг орон тоотой болгож байгаа. Ийм учраас энэ бол цаашдаа бид сайжрах байх гэж бодож байгаа. Энэ дээр Ламбаа гишүүн ч асуулаа, та ч ярилаа.  Тэгэхээр үнэхээр тулгамдсан юм байна. Баахан мөнгөний тоо гараад яваад байдаг, бодит амьдрал дээр тэр мөнгө нь ерөөсөө байдаггүй, одоо үнэхээрийн 1960 оноос хойш төрж нэрийн дансанд мөнгө нь орж байх ёстой улсууд одоо ингээд түрүүчээсээ тэтгэврээ аваад эхэлнэ. Тэр хүний мөнгө хаана байгаа юм бэ. Одоо яг бодит байдал дээр бидэнд хэлж байгаа тоо бол 200-гаад тэрбум төгрөг байгаа юм шиг байгаа юм. Тэгээд цаад мөнгө нь байхгүй, сая манай дарга хэллээ. Энэ бол эв санааны чиглэлээр явж байдаг ийм байгууллага. Тэгээд түрүүчийнхээ мөнгийг сүүлийнх нь авч идээд ийм л байдлаар цаашдаа явах нь. Магадгүй ингэж явж байгаад нийгмийн даатгалын энэ маань унаж мэдэх юм байгаа юм. Магадгүй энэ хадгаламж зээлийн хоршоо шиг дампуурахыг үгүйсгэх арга байхгүй.

Саяхан нийгмийн даатгалын чиглэлийн улсын анхдугаар зөвлөлгөөн болсон. Энэнд Солонгосоос хүн ирсэн, Олон улсын хөдөлмөрийн байгууллагаас оролцсон. Энэ улсуудын ярьж байгаа зүйл их өөр юм байна лээ. Тэгэхээр энэ дээр манай Байнгын хорооны гишүүд санаа зовж байгаа асууудал зөвтэй байх. Би Ганбаатар Ерөнхийлөгчтэй санал нэг байна. Ер нь Ганди дарга бол энэ асуудал дээр анхаараад үнэхээрийн Нийгмийн  даатгалын үндэсний зөвлөлөөс хүн оруулаад Байнгын хорооноос хүн оруулаад энэ асуудлыг үзэх нь буруу биш байхаа гэж бодож байна. Нөгөө талаас Нийгмийн даатгал маань Засгийн газрын мэдэлд байж, Засгийн газар Нийгмийн даатгалын хөрөнгийг өгч байсан ийм нэг үе байсан. Энэ дээр Засгийн газрын өгөх ёстой мөнгө өгөгдөхгүй үлдээд одоо 250 тэрбум төгрөг өгөгдөөгүй байж байх жишээтэй.

Ингээд нэг сонин л байгаа л даа. Бид бол хамт олны итгэл хүлээж сонгогдсон улсууд, Байнгын хороогоор орсон, Их Хурлаар орж батлагдсан. Энэ хүлээх хариуцлага мэдээжийн асуудал байх ёстой. Гэхдээ энэ нарийн асуудал дээр нарийн мэдрэмж, нөгөө талаас бодитой тайлбар, нөгөө талаас маш зөв хяналт, шалгалтын дүн гэсэн ийм зүйлүүдийг харьцуулж авч үзэхгүй бол бид чинь өөр өөрөө тус тусдаа ажилтай улсууд. Нийгмийн даатгалын үндэсний зөвлөлийн хуралтай гэхээр л материалаа хоёр хоногийн өмнө аваад уншаад ирдэг, яг одоо бодит байдал дээр. Гэтэл энэ бол нэг газрын тэргүүлэгчдийн гэдэг юмуу, нэг газрын удирдах зөвлөлийн хурал биш шүү дээ. Энэ бол Монгол Улсын хэмжээний, маш хариуцлагатай, тэр олон шимтгэл төлөгчдийн хөрөнгийг зөв зарцуулах ёстой энэ байна уу, цаана нь байлгаж байх ёстой ийм үүрэг Нийгмийн даатгалын үндэсний зөвлөлд тулгарч байгаа юм.

Тийм учраас би өөрийнхөө саналыг хэлэхэд ийм зүйл байна. Тэгээд төгсгөлд нь та бүгдийн комисс гаргаад хоёр талаасаа энийг авч үзэж авахгүй бол яваандаа энэ нийгмийн даатгалын маань энэ хадгаламж, зээлийн хоршоо шиг дампуурна шүү гэж би хэлмээр байна.

Т.Ганди:  Баярлалаа. Ажлын хэсгийг өргөжүүлье гээд байна тиймээ. Дүгэрээ гуай.

Г.Дүгэрээ: Юуны өмнө Ламбаа гишүүний санаа зовж асууж байгаа асуултад талархаж байна. Ер нь нийгмийн даатгалын холбогдолтой хоёр том алхмыг УИХ шийдсэн. Гуравдахь алхмыг нь дутуу хийсэн учраас одоо зогсонги байдалд орчихоод байгаа нь үнэн. Нэгдүгээрт Нийгмийн даатгалын санг бүрдүүлэх анхны тогтолцоог нь даатгуулагч, ажил олгогчдын эрх, үүргийг тэнцүү болгож өгсөн энэ том алхам, хоёрдугаарт төсвийг их биш биеийг нь даалгаж өгсөн явдал хууль гарсан энэ том алхам.

Одоо нийгмийн даатгалын үйл ажиллагааг хэрэгжүүлж байгаа төрийн аппаратын тогтолцоог яаралтай даатгалынх нь байгууллагын тогтолцоонд шилжүүлж өөрөөр хэлбэл хөрөнгө үрдэг биш, хөрөнгө үржүүлдэг тийм тогтолцоонд нь шилжүүлэх ажлыг түргэн хийхгүй бол болохгүй байгаа юм. Энэ нэг алхам дутуу хийгдсэнээс болоод зогсонги байдалд орсон гэж хувьдаа үзэж байгаагаа хэлмээр байна.

Тэгээд энд яригдаж байгаа саналуудыг дэмжих замаар хоёр, гурван зүйл хэлье.

Нэгдүгээрт УИХ-ын ажлын хэсгийн бүрэлдэхүүнийг нэлээд өргөтгөж, нэлээд ажил хэрэгч байдлаар яаралтай ажилд оруулах хэрэгтэй. Одоо Нийгмийн хамгаалал, хөдөлмөрийн яаман дээр төвлөрч энэ ажлын хэсэг ажиллаж байгаа боловч нэг олигтой ахицтай биш байгаа.

Энд Үйлдвэрчний эвлэлийн төлөөллийн оролцоо одоохондоо тааруухан байгаа гэдгийг хэлмээр байна. Энд шийдчих ёстой нэлээд олон багц асуудлууд байгаа. Тийм учраас Нийгмийн даатгалын багц хуулийн шинэчлэлтэй холбоотой  энийг нэг мөр авч хэлэлцээд шийдэх нь зүйтэй юм болов уу гэсэн бодол байдлыг эрхэм гишүүдийн сонорт хүргэмээр байна.

Хоёрдугаарт Нийгмийн даатгалын сан дотор хамтдаа явж байгаа хоёрдахь сан бол Эрүүл мэндийн даатгалын сан байгаа юм. Энэ бол хэрэг дээрээ биеэ даасан хуультай, биеэ даасан сан, үйл ажиллагаа нь бие дааж явж чадахгүй байгаа. Энийг шууд хэлмээр байна.

Ер нь цаашдаа Эрүүл мэндийн даатгалын санг биеийг нь даалгах тогтолцооны хувьд, удирдлагынх нь хувьд зохион байгуулалтыг авч үзэх шаардлагатай, бид өнгөрсөн онд 8 аймгийн Эрүүл мэндийн даатгалын салбар зөвлөлийн ажлыг шалгаж үзсэн орон нутагт.

Үнэхээр эмх замбараагүй, янз бүрийн тогтолцоотой. Зарим газар бол Төрийн сангийн дарга даргалаад сууж байдаг. Зарим газар Засаг даргын орлогч дарга даргалаад сууж байдаг, даргалаад сууж байгаа улсууд Эрүүл мэндийн даатгалынхаа сангийн утга учрыг хэрэг дээрээ мэдэхгүй байж байгаа. Энд нөгөө Зталын оролцоо гэдэг юм бараг байхгүй.

Их сайн зохион байгуулагдсан газар л гэхэд ажил олгогч үйлдвэрчнээс нэг нэг хүн орсон байх жишээтэй ийм л байдалтай байгаа. Цаашдаа энэ бүтцийг нь нэгдмэл байдалд оруулж Эрүүл мэндийн даатгалын санг бие даасан хэлбэрээр нь ажиллуулах нь зүйтэй.

Эрүүл мэндийн даатгалын сан бол явж явж маш олон иргэдийн ашиг сонирхлыг хөндсөн, их онц анхаарал татах ёстой ийм сан байгаа гэдгийг зориуд хэлмээр байна.

Дахиж хэлэхэд манай Улсын нийгмийн даатгалын газрын төрийн агентлагийн энэ үрэлгэн байдлыг нэн даруй зогсоохгүй бол цаашдаа Эрүүл мэндийн даатгал Мөнхбаяр даргын хэлж байгаагаар дампуурахзамруу явахад их амархан. Сангаа бүрдүүлэх ажил руу ч бид шуурхай орох хэрэгтэй, сангаа яаж өсгөж бүрдүүлж байх вэ гэдгийгээ ч шийдэх хэрэгтэй гэдгийг хэлмээр байна. Анхаарал тавьсанд баярлалаа.

Т.Ганди: Өөр нэмж хэлэх хүн байна уу.

Ламбаа тодруулъя.

С.Ламбаа: Чинзориг сайдаас л тодруулъя.

Энэ үзэл бодлын ч гэдэг юмуу зөрчил яваад байх шиг байна л даа. Уг нь энэ 1997 онд энэ Нэрийн дансны тухай хуулийг бид нар гаргахдаа хагас хуримтлалын тогтолцоо гэж хэлсэн ч гэсэн арай ч эв санааны нэгдэл гэж яриагүй юм шиг санагдаад байх юм.

Яагаад вэ гэхээр 1960 оны 1 дүгээр сарын 1-нээс хойш төрсөн хүмүүс нэрийн дансанд даатгалын шимтгэлээ хуримтлуулна, тэр нь бүр хүүгээрээ өсөж үржиж явах ёстой хагас хуримтлалын тогтолцоо л доо.

Бүрэн хуримтлалын тогтолцоонд шилжээгүй учраас хагасыг нь эв санааны нэгдлээр хэрэглэсэн юм гэж тайлбарлах нь бол биш байхаа. Яагаад хууль 1960 оны 1 дүгээр сарын 1-нээс хойш гэсэн юм бэ. 1960 оны 1 дүгээр сарын 1-нээс өмнө төрсөн улсуудыг л бид нар хуримтлагдах хөрөнгийн эх үүсвэр нь хэзээ ч өөрт нь хүрэлцээтэй хэмжээгээр хуримтлагдахгүй учраас тэр хүмүүс хуучин тогтолцоогоороо явна гэж үзэж байсан хууль шүү дээ. Тэгээд одоо 499 тэрбум төгрөг, 790 тэрбум төгрөг гээд хоёр тоо хэлэгдээд явж байна. Уг нь энэ мөнгө чинь яваад үржээд, өсөөд байж ёстой мөнгө л дөө. Энийг зүгээр яг цэвэр, би бол үлдэгдэл нь одоо 2015 оноос тэтгэвэрт гарах гэж байгаа улсууддаа өгөөд явах нөхцлийг  хангана гэж манай Үндэсний зөвлөл үзээд яваад байгаа юм байна гэж ойлгож болох уу. Бусад нь яах вэ гэхээр дараа нь нөхөгдөж орж ирээд дараагийнхаа хүн рүү явах юм байна гэж. Тэрнээс биш угаасаа алга болчихно гэж байхгүй шүү дээ. Алга болоод тэр идээд уучихдаг, хуваагаад идчихдэг, эмнэлэгт хэвтээгүй хүнийхээ юмыг эмнэлэгт хэвтсэн нь идчихдэг тэр тогтолцооноос чинь уг нь салгах гэж л оролдсон тогтолцоо шүү дээ.

Сангийн дэд сайд орж ирсэнтэй холбогдуулаад нэг тоо асуумаар байгаа юм. Сая 250 тэрбум төгрөг гээд хэлчихлээ л дээ. Миний ойлгож байгаагаар арай ч 250 биш шиг санаад байх юм. Өөрөөр хэлбэл 150, 160, 170 тэрбум шиг санаад байх юм. Одоо ер нь Засгийн газар Нийгмийн даатгалын санд, би нэрийн дансны өрийг хэлэхгүй байна шүү дээ. Одоо яг Засгийн газар өөрийнхөө төлөх ёстой төлбөрийнхөө хэмжээг дутуу төлсөнтэй холбогдуулаад үүссэн өр яг яс тооцсон нь хэд байна вэ Сангийн яаман дээр. Яагаад вэ гэхээр би энийг Даатгалын санг төсөв рүү татаж авснаас болж энэ юм үүссэн, татаж авснаас болсон. Энэ чинь хувь хүний мөнгө шүү дээ. Энийг бид залруулах гээд нэг юм хуулийг нь гаргачихлаа. Одоо процедурынх нь асуудлуудыг шийдэж чадаагүй ингээд жаахан гацаад байна л даа.

Энэ гацаанаас гарахын тулд жишээлбэл энэ өргөн баригдсан Сүхбаатар гишүүн бид нарын толгойгоо гашилгаад суугаад байгаа хуулиар зохицуулагдахгүй юм шиг байгаа юм бүрэн хэмжээгээр. Нэмж өөр юм өргөн барьж зохицуулж байж шийдэгдмээр юм шиг байгаа юм. Одоогийн өргөн барьчихсан юмнуудыг хичнээн хольж хутгаад бид хоёр учрыг нь олохгүй байгаа юм. Би л хувьдаа учрыг нь олохгүй байгаа юм. Энэ даатгалтай олон жил ноцолдож байгаа хүний хувьд.

Тэгэхээр энийг үнэхээр Үндэсний зөвлөлийн мэргэжлийн улсууд нийлээд яаралтай энэ хуулийг нэмж оруулж ирэх ёстой хуулиудыг оруулж ирэхгүй бол хаврын чуулганаар багтаж хэлэлцэгдэхгүй болоод өнгөрөх юм бол бүр наадах чинь замаа алдана шүү дээ. Одоо бол өнгөрсөн, энэ чуулганаар өнгөрсөн. Одоо бүр даженийгмийн даатгалын одоо өргөн баригдчихаад байгаа хуулиудаас одоо түрүүн ярилаа шүү дээ дарга. Бид нар бүр болохгүй  зөрчилтэй байгаа юмнуудаа үлдээж хаяад болмоор юмыг нь гаргах чиглэл ярьж байна шүү дээ. Тэгэхээр чинь энэ яаж боловсронгуй болох вэ цаашдаа. Их хэцүү л болчихоод байгаа юм. Энийг маш яаралтай үүссэн процессыг нь арилгах тэр хуулийн төслийг их хурдан хийх боломж байхгүй байгаа юмуу ер нь бол.

Т.Ганди: Чинзориг сайд.

С.Чинзориг: Тэгэхээр юу л даа Ламбаа гишүүнээ. Бид чинь ний нуугүй хэлэхэд хагас хуримтлалын тогтолцоог бий болгох гээд хуулиа хийгээд өгчихсөн. Тэгэхдээ тэр хагас хуримтлалынхаа тогтолцоонд бид бүрэн шилжиж чадаагүй гэж бид үзээд байгаа юм л даа. Яагаад чи ингэж хэлээд байна вэ гэхээр энэ хагас хуримтлалын тогтолцоонд шилжүүлэх хуулийг нь нэрийн дансны тогтолцоог бий болгоно гэж хуулиагаргачихаад тэгээд тэрийгээ хэрэгжүүлэх хууль эрхзүйн механизмыг бүрэн бүрдүүлж өгөөгүй л өдий хүрлээ шүү дээ.

Нэгдүгээрт ерөөсөө Нийгмийн даатгалын сангийн бие даасан байдлыг дээшлүүлэхтэй холбоотойгоор хууль эрх зүйн асуудал ерөөсөө шийдэгдээгүй. Хоёрдугаарт 1995 оноос тэтгэвэрт гарсан, тогтоолгосон иргэдийн санхүүжилтийн асуудлыг төр бүрэн хариуцна гэдэг энэ эрх зүйн орчинг бас бүрдүүлээгүй, тэр хөрөнгийг нь засаг бүрэн даахгүй явж байгаатай холбогдуулаад өнөөдөр энэ нэрийн дансны үлдэгдэл хэд байгаа юм бэ, тэгээд энэ улсуудын хэлээд байгаа тэр нэрийн дансны асуудал жаахан хүндрэх нь гэдэг асуудал чинь яригдаад ийм байдал руу яваад байна л даа.

Тэгэхээр энийг ойрын хугацаанд яаралтай шийдэхгүй бол үнэхээр хууль эрхзүйн орчинг хамтарч байгаад яаралтай шийдэхгүй бол улам асуудал хүндрэхээр байгаа. Манайхны тооцоогоор бол бидний хийсэн тооцоогоор 2015 оноос нэрийн данснаас тэтгэврээ авч эхэлнэ. Магадгүй наана нь нөгөө хөнгөлөлттэйнөхцлөөр тэтгэвэрт гарч байгаа иргэд бол аягүй бол 2010 оноос одоо эхлэх ийм магадлал бий. Тэгэхээр энэ тооцоог нэлээд сайн авч үзэж байж энэ нэрийн дансыг үргэлжлүүлэх үү, эсвэл хугацааг нь хойш нь сунгах уу гэдэг асуудлыг бас авч үзэж яримаар байгаа юм.

Бидний тооцоогоор 2015 оноос нэрийн данснаасаа тэтгэвэр аваад эхлэх үед нөгөө хуримтлал нь одоо бий болоогүй учраас тэр үед 2015 онд нэрийн данснаас тэтгэвэр авах хүний дундаж тэтгэвэр 71000 төгрөг байхаар тооцоо гараад байгаа юм.

Гэтэл одоо өнөөдөр Нийгмийн даатгалын сангаас олгох бүрэн тэтгэврийн доод хэмжээ 81000 болчихлоо шүү дээ. Тэгэхээр энэ хүндрэлтэй асуудлуудыг яаралтай шийдэх, нөгөө талаасаа 95 оноос өмнө Сангийн яамны хариуцах ёстой, төр хариуцах ёстой санхүүжилтийн асуудлыг нь тусгаарлаж өгөөд тэгээд дээр нь энийгээ яаж эргэлтэд оруулах вэ, ямар чиглэлээр, ямар ямар хэлбэрүүдэд эргэлтэд оруулах вэ гэдгийг нарийн зааж өгөөд хэн энэ эргэлтийг хийх вэ, хуримтлал бий болгохыг нь хэн хийх вэ гэдгийг маш нарийн тогтоож өгч, яаралтай ажилд оруулах шаардлагатай болчихоод байгаа юм.

Энэ асуудлуудыг яаралтай шийдэж өгөхгүй бол энэ нэрийн данстай холбоотой асуудлын маргаан, бидний үл ойлголцдог энэ асуудлууд цаашдаа улам үргэлжлээд байхаар юм шиг байгаа юм.

Манай баримжаагаар бол миний бодож байгаагаар Сангийн яам,  Нийгмийн хамгаалал, хөдөлмөрийн яам хамтраад ажлын хэсэг гаргая гэсэн ийм бодолтой байгаа юм. Тэгээд тэр 95 оноос өмнө тэтгэвэрт гарсан иргэдийн төр хариуцах тэр санхүүжилт хэдэн төгрөг болчихоод байгаа юм гэдгийг хоёр талаасаа ярьж байж, ажлын хэсэг гарч байж, судалж байж ярихгүй бол одоо нэг болохоор 180 тэрбум гэж яриад, нэг болохоор 200 тэрбум гэж яриад байгаа чинь зөвхөн манай Нийгмийн даатгалын ерөнхий газрынхны гаргасан тоогоор яриад яваад байгаа юм.

Эд нар Эрдэнээ болохоор 2007 оны санхүүгийнхаа тайландаа төрөөс авах санхүүжилтийн авлага 250 тэрбум төгрөг гэж тусгана гэж тийм юм ярьдаг. Би бол зөвшөөрөхгүй байгаа юм. Чи энийг одоо дан та нарын тоогоор энийг тусгаж болохгүй, хоёр яам ажлын хэсэг гаргая, тэгээд хоёр талаасаа тооцоогоонийлэе. Тэгээд энэ чинь 180 байх нь уу, 250 байх нь уу, 400 байх нь уу гэдгийг нь хоёр тал тохирч байж энэ тоогоо тодорхой нэг тоо болгож байж, тэгээд тэр тайлан балансдаа албан ёсоор тусгах ёстой асуудлуудыг шийдэх ёстой гэсэн би ийм байр суурьтай байгаа. Тэгээд Сангийн яамтай энэ чиглэлээр ажиллана. Бид сая Азийн хөгжлийн банкны тусламжаар хийгдэж байгаа төслийн хүрээнд бид З хоног Чингис зочид буудалд тэдний тооцоог үзсэн, семинарт суусан. Бидний гаргасан миний нэг гол санал бол та бүхэн 95 оноос өмнө тэтгэвэрт гарсан иргэдийн төр санхүүжилтийг нь хариуцах иргэдийн санхүүжилтэд яг хэдэн төгрөг байна вэ гэдгээ та бүхэн нарийвчилсан тоо гаргаж өгөөчээ гэсэн тийм асуудал ярьж байгаа. Тэдний хэлж байгаа тоогоор бидний 250-иас давсан тоо урьдчилсан тоогоор тийм юм яригдаж байна лээ. Тэгэхээр бол энийг бас нэлээд сайн хоёр талаасаа хамтарч сайн ярих хэрэгтэй гэсэн ийм бодолтой байна.

Т.Ганди: Би энэ хооронд нэг юм тодруулаадахъя. Энэ хуралд оролцож байгаа улсуудад хэрэг болж магадгүй.

Өнөөдөр яг УИХ-д өргөн баригдсан З хуулийн төсөл байгаа юм. Нэгд нь Засгийн газраас өргөн барьсан төсөл байгаа, та бүхэн мэдэж байгаа байх. Засгийн газрын төсөл дээр бол Нийгмийн даатгалын багцхуулинд өөрчлөлт оруулах, нэмэлт өөрчлөлт оруулах замаар ажил олгогчдоос төлөх шимтгэлийн хувь хэмжээ бууруулах асуудал тийм үү. Энэ ер нь яригдсан шүү дээ. Дээрээс нь нөөц сан байгуулах, зарцуулан хянах журмыг Засгийн газар батлахаар ийм төсөл оруулсан ийм юм байна.

Өнөөдрийн түвшинд бид нар энэ Засгийн газрын өргөн баригдсан төслийн хэмжээнд бас нэлээд акцент өгч та бүхнийг оролцуулаад дараагийн хурлаар шийдвэрлэх байх гэж бодож байна, дараагийн хэлэлцэх асуудлаар.

Үндэсний зөвлөлийн үүргийг нь өндөржүүлье. Тэгэхдээ үндэсний зөвлөлөөсөө гадна ерөөсөө бие даасан сан байх юм бол Сангийн үйл ажиллагааг хэрхэн яаж тогтолцооных нь хувьд шинэчлэх юм бэ гэдэг энэ асуудлаар зохицуулагдах байх гэж ингэж төсөөлж байгаа юм.

Пүрэвдорж гишүүний хувьд нөөц бүрдүүлэлтийн асуудлаар яаж, ямар ямар элементүүд байх юм бэ гэдэг асуудлаар ийм хуулийн төсөл өргөн барьсан. Пүрэвдорж нарын. Энэ олон хүн байгаа Батжаргалын Батбаяр, Гансүх, Дамиран, Дэмбэрэл, Занданшатар, Жаргалсайхан гээд 11, 12 хүний бүрэлдэхүүнтэй.

Өөр Н.Батбаяр нарын өргөн барьсан хуулийн төсөл байдаг юм. Энэ дээр төсөв тусгаарлах асуудлыг, ер нь гол акцент өгсөн ийм хуулийн З төсөл өргөн баригдчихсан.

Консенсуст хүрэхийн тулд ганцхан элементийн өөрчлөлтүүд хийхгүй. Тийм учраас нэлээд реформын шинжтэй юмнуудаа эхлээд энэ Үндэснийхээ зөвлөлийн хүрээнд ажил олгогч ачаалал нэг талаар ирж байна шүү дээ. Хүрээг өргөтгөх асуудлыг яаж яах вэ, хэдийгээр хувь хэмжээ буурлаа ч гэсэн. Ийм зүйл дээр ажлын хэсэг байгуулагдаад энэ хаврын чуулганы хугацаанд оруулж хаврын чуулганы эхний хэлэлцүүлэх асуудлын төлөвлөгөөнд энэ консенсуст хүрсэн хуулинд реформын шинжтэй суурийг нь хийе гэж ийм тооцоотойгоор Байнгын хорооны төлөвлөгөөнд явж байгаа. Шууд оруулаад ирэхээр энэ үзэл баримтлалын хувьд нэгдэхэд хэцүү байна. Тийм учраас ажлын хэсэг байгуулагдаад ажиллаж байгаа. Ажлын хэсэг яах вэ та нарын хэлсэн саналын дагуу бас олон хүн ярилаа. Нэлээд өргөтгөн зохион байгуулж энэ хаврын чуулганы завсарлагаагаар ажил хэрэгч ажиллая гэсэн бодолтой байна.

Т.Ганди: Ганбаатар. Санал бодлоо ингэсэн шүү дээ асуух асуултаа асуугаад байр сууриа эхлээд танилцуулъя, дэгээрээ. Эрдэнээ юм ярих гээд байх шиг байна. Эрдэнээ дарга байр сууриа илэрхийлчихнэ. Тулгамдсан асуудлууд. Тэгээд асуулт, хариултаа дуусчихаад саналуудынхаа түвшинд хэдүүлээ яръя тэгэх үү. За Эрдэнээ.

С.Эрдэнэ: Би саяын яригдаж байгаа асуудлуудтай холбоотойгоор 2 зүйл дээр Улсын нийгмийн даатгалын ерөнхий газраас хийсэн судалгаа, тооцоог танилцуулъя гэж бодож байна.

Нэгдүгээрт. Улсын төсвөөс төрийн санд авах авлагын урьдчилсан тооцоог бид нар гаргасан. Түрүүчийн Нийгмийн даатгалын үндэсний зөвлөлийн хурал дээр зүгээр тухайн сүүлийн хоёр, гурван жилийн тооцоогоор асуудлыг тавьсан байгаа. Энэ удаагийн тооцоогоор 95 оноос 2007 оныг дуустал хугацаанд нийт улсын төсвөөс хичнээн тэрбум төгрөг зарсан юм бэ, тэтгэврийн сангаас олгосон зарцуулалт хэдэн төгрөг байгаа юм бэ гэдгийг гаргасан. Энэ бол яг тухайн жил жилийнх нь 95, 96, 97 гээд жил жилийнх нь тооцоогоор гаргаж ирсэн юм.

Энэ дээр бас улсын төсөвт, тэтгэврийн санд авах авлагын дүн дараахь тооцоогоор нэмэгдэнэ. Үүнд: Нийт тэтгэврийн зарлагын тооцооноос 95 оноос өмнө тэтгэвэрт гарсан иргэдийн тахир дутуугийн болон тэжээгчээ алдсаны тэтгэврийг хассан дүнгээр, 95 оноос хойш тэтгэвэрт гарсан боловч тэтгэврийн санд тодорхой хуримтлал байхгүй иргэдийн тэтгэврийг нийт тэтгэврийн зарлагаас хассан дүнгээр, гуравт нь Засгийн газарт дайчлагдсан дээрх хөрөнгийн зах зээлийн дундаж хүүг тооцсон дүнгээр гэсэн ийм гурван үзүүлэлтийг оруулаагүй байгаа.

Тэгээд 95 оноос 2007 оныг дуустал үндсэндээ одоо энэ тэтгэвэрт улсын төсвөөс 373.6 тэрбум, тэтгэврийн сангаас  649.5 тэрбум, нийтдээ 1.23.100.0 сая төгрөгийг тэтгэврийн санхүүжилтэд зарцуулсан байгаа. Ингээд энэ тэтгэврийн сангаас олгосон 649.5 тэрбум төгрөг улсын төсвөөс авах бүрэн авлага байгаа юм 95 оноос хойш авах.

С.Ламбаа:   Хэд гэнээ.

С.Эрдэнэ: 649.5 тэрбум төгрөг. Энэ бол 250 тэрбум ч биш, бүр 649.5 тэрбум, дээр нь саяын бид нарын ярьсан З заалтаар энэ зарлага бол  нэмэгдээгүй байгаа гэдгийг хэлэх ёстой. Тэгэхээр энэ бол өнөөдөр 250 ч биш, ер нь 95 оноос авах ёстой, улсын төсвөөс авах ёстой авлага гэж ойлгож болно.

Хоёрт нь нэрийн дансны тооцооны асуудал яригдаж байгаа. Үндсэндээ 2000 оноос хойш бол нэрийн дансны хүүнд Нийгмийн даатгалын үндэсний зөвлөлөөс тогтоосон хүүний хувь бол 1.13 /нэг зууны  арван гурав/. Хамгийн дээд тал нь 1.14 /нэг зууны арван дөрөв/. Хамгийн багадаа 1.05 /нэг зууны тав/ хувиар тооцогдож байсан. 2006, 2007 онд бол 1.11 /нэг зууны арван нэг/ хувиар тооцогдсон. Ингээд 2007 оны эцсийн гүйцэтгэлээр аваад харах юм бол одоо нийт шимтгэлийн орлого дээр үндсэндээ энэ тооцсон хүүгээр бол 24.9 тэрбум төгрөгийн хүү тооцогдож нэмж орсон. Ингээд эцсийн үлдэгдэл одоогийн байдлаар 491.1 тэрбум төгрөгийн үлдэгдэлтэй ийм байдлаар гарч байгаа.

Хэрвээ энэ хүү Тэтгэврийн даатгалын шимтгэлийн нэрийн дансны тухай хуулийн 6.2-т заасан хөдөлмөрийн дундаж өсөлтийн хувиар хүүний орлогыг тооцсон бол 2000-2007 оныг дуустал дүнгээр аваад харахад үндсэндээ 333.4 тэрбум төгрөгийн хүү тооцогдож орохоор, үндсэндээ өнөөдөр нэрийн дансны үлдэгдэл бол 416.7 биш, 799.6 тэрбум төгрөг байхаар.

С.Ламбаа: Хүүтэйгээ.

С.Эрдэнэ: Тийм хүүтэй нь нэмээд ингэж тооцогдож гарч ирж байгаа юм. Энэ тооцоог бид нар сая сүүлийн 20 хоногийн хугацаанд тусгай ажлын хэсэг гаргаж ингэж энэ тооцоо бүх юмыг гаргаж ирсэн. Одоо үндсэндээ Засгийн газраас 649.5 тэрбум төгрөгийн авлага, сангийн чөлөөт үлдэгдлээр 137 тэрбум гээд үндсэндээ энэ хоёрыг нэмэхээр 799 тэрбум төгрөгийн баланс барьж байгаа. Ингэснээрээ бид нар үндсэндээ 2015, 2020 онд тэтгэвэрт гарч байгаа иргэдэд олгох бүрэн хуримтлалын тогтолцоог бий болгох ийм боломжийг бүрдүүлэх ийм боломжтой харагдаж байгаа бүртгэл тооцоогоор.

Харамсалтай нь өнөөдөр яг энэ 799.6 тэрбум төгрөгөөс одоогийн байдлаар санд яг бодитойгоор байгаа хөрөнгө бол 137 тэрбум төгрөг байна. Үлдсэн 649 тэрбум төгрөгийг Засгийн газраас авах авлага гэж тусгахаар бид нар тооцоогоо хийчихсэн байгаа. Энэ тооцоогоо бид нар удахгүй Сангийн яаманд хүргүүлнэ.

Сангийн яаманд удаа дараа бид нар асуудал тавьж байгаа. Энэ нэрийн дансны үлдэгдэл, мөн  2002 оноос хойш төрийн санд манай сангийн хөрөнгийг хуримтлуулснаас хойш одоо энэ  Нэрийн дансны тухай хууль зөрчигдөөд 6.2-т заасан хууль зөрчигдөөд үндсэндээ бол хөдөлмөрийн хөлсний дундаж хувиар тооцох боломжгүй болгож ирсэн. Дээр нь 2006 онд Төрийн санд байгаа чөлөөт үлдэгдэлд үндсэндээ 22 сая төгрөгийн хүү төлсөн. 2007 оны хүү төлөгдөөгүй, одоо болтол тооцоо нийлээгүй байж байгаа.

Сангийн  яамны хувьд бид нар эцсийн тооцоогоо нийлье, энэ Сангийн өглөг, авлагын асуудлыг эцэслэж шийдвэрлэе гэсэн саналыг удаа дараа тавьсан. Сангийн яамны зүгээс тодорхой хариу өгөөгүй. Тийм учраас бид нар тусгай бие даасан комисс гаргаад энэ өөрсдийнхөө Улсын нийгмийн даатгалын ерөнхий газар дээр байгаа тоо баримт дээр тулгуурлан энэ тооцоог гаргаж ирсэн юм.

Т.Ганди: Эрдэнээ даргад баярлалаа. Өөр хэн байна вэ.

Ганбаатар дарга нэмэлт, тодруулга хийнэ.

С.Ганбаатар: Байр сууриа илэрхийлье.

Ц.Сүхбаатар: Байр суурь байхдаа яах вэ.

Т.Ганди: Түрүүний асуусан асуултад нэмэлт зүйл тайлбарлах гэж байх шиг байна. Би тэгж ойлгож байна.

Ганбаатар хэлээч.

С.Ганбаатар: 2001 оны Засгийн газрын үед 272 дугаар тогтоол гарсан. Нийгмийн даатгалын хууль 11.2-ыг зөрчсөн, энэ дээр бид нар эсрэг байр суурьтай байгаагаа илэрхийлмээр байна. Энийг засаж залруулахад та бүхэн анхаарлаа хандуулаасай. Хоёрдугаарт гэвэл Улсын нийгмийн даатгалын газар гэдэг бол улс төрийн бялуу юмуу, эсвэл ямар нэгэн улс төрийн байгууллага бишээ. Өнөөдөр энэ УИХ-ын гишүүд гэдэг бол ард түмний төлөөлөгчид, төрийн хүн гэхээсээ илүү ард түмний элч, Үйлдвэрчний эвлэл гэдэг бол хөдөлмөр хийж байгаа хүний элч төлөөлөгч. Энэ хүмүүс хоорондоо ярилцаж  байж Засгийн газартаа үүргээ байна уу, хариуцлагаа тооцдог байхаа гэж би бодож байна.

Тэгэхгүйгээр Улсын нийгмийн даатгалын газрыг ерөөсөө нэг, статус нь ч би л лав ойлгохгүй байна. Энэ нэг Засгийн газар энийг л хариуцаад ажлаад байх шиг байна. Энэ болгон дээр бидний даатгуулагчдын эрх ашгийг хамгаалдгийн хувьд бидний байр суурийг ахиухан оруулж өгөөчээ, оруулаачээ гэдэг ийм л байр суурийг илэрхийлье дээ.

Т.Ганди:  Баярлалаа. Тэгэхээр Үндэсний зөвлөлийнхөн дотроо бас нэлээд сайн яримаар юм байна. Яагаад вэ гэхээр бид нар чиглэл өгөхөөр битгий хөндлөнгөөс ороочээ Ганди гуай, Их Хурлаа, одоо ингээд заан зааварчлаад битгий байгаачээ гэж байгаа шүү дээ. Тийм учраас энэ Үндэсний зөвлөлийн субъектүүдийн өөрсдийн оролцоо, эрх үүргийн асуудлыг нэлээд өргөтгөөд, нэлээд их уян хатан байдлаар хийхгүй бол болохгүй байна. Тэгэхээр энэ хуулийн асуудал дээр санаа өгч байна гэж ойлголоо.

Сүхбаатар гишүүн асуултаа асуу, Нямсүрэн дараа нь асуултаа асууя. Сүхбаатар гишүүн.

Ц.Сүхбаатар: Тэгэхээр түрүүн Ламбаа гишүүний асуултан дээр хариулсан тоог нь тодорхой болгохгүй бол протоколд орчихлоо. Нийгмийн даатгалын санд 137 тэрбум төгрөг одоо харилцах дансанд бэлэн байгаа юм байна шүү дээ дэд сайдын хэлсэн тоогоор. Тэгэхээр энийг гадагш нь дотогш нь хөрөнгө оруулалтад оруулах, тэр ийш тийш нь эргэлдүүлэх гээд байгаа сонирхолд бол хүрэлцээтэй мөнгө байгаа юм байна.

Бидэнд ирсэн мэдээгээр бол харилцах дансны үлдэгдэл нь 83 тэрбум төгрөг, тэгээд Төрийн санд 62 тэрбум төгрөг байна гэсэн тооцоо байна. Тэгэхээр энэний зөрүү байгаа 50-иад тэрбум төгрөг хаана эргэлдээд байна. Тэрийгээ учрыг нь гаргаж энэ Байнгын хороонд албан ёсны зөв тоогоо хэлээч гэж. Тодруулахгүй бол мөнгөний зөрүүг энэ Даатгалын ерөнхий газар хариуцах болно шүү.

Энэ дээр яах вэ энэ Үндэсний зөвлөлийн тайлан хэлэлцэж байгаа учраас энэ тайлантай холбогдож асуумаар байгаа юм. Энэ 26 тогтоол гарсан гэж байна Үндэсний зөвлөлөөс. Тэгээд энд бодлогын ямар ямар чиглэлээр тогтоол гарсан бэ. Бид энэ тулгамдсан асуудал тулчихаад байна шүү дээ. Сангийн хөрөнгөө яаж арвижуулах вэ, хамрах хүрээгээ тэр малчид, хувиараа хөдөлмөр эрхлэгчдийг хамруулж яаж нэмэгдүүлэх вэ, шимтгэлийн орлогыг хэд хэдэн хувиар тогтоох юм бэ, тэтгэврийн шинэчлэлийн асуудал гээд энэ тулгамдсан асуудлуудыг Үндэсний зөвлөл чинь ер нь хэлэлцсэн юмуу, хэлэлцээгүй юмуу. Бодлого тодорхойлж саналаа холбогдох байгууллагад дамжуулна гэж байгаа юм.

Энэ чиглэлээр ер нь хуралдсан юмуу, үгүй юмуу. Хэдэн асуудал байгаа юм бэ. Энийгээ тодруулж энэ тайландаа хэлээчээ. Энэ Засгийн газрын болон Улсын нийгмийн даатгалын ерөнхий газрын хийсэн ажлуудыг энэ тайланд олон удаа орхичихсон байгаа юм.  Бичээгүй байж болно, энийгээ тодотгож хэлээч.

2007 оны сүүлээр нийгмийн даатгалын  төсөвт тодотгол хийгээд аймгуудын орлогыг тэгшитгэж зохицуулж Үндэсний зөвлөл шийдвэр гаргасан байгаа юм. Энэ яах вэ нийгмийн даатгалын шимтгэлийн орлогоо улсын дүнгээр орлого 150 хувиар биелэсэн, тасарсан аймаг үндсэндээ байхгүй гарсан байгаа юм.

Тэгэхээр энэ хариуцлага тооцох механизмыг сулруулсан, өөрөөр хэлбэл төлөвлөгөө тасрах гэж байсан аймгийг тасрахгүй болгож хийчихсэн ийм асуудлууд гарсан юм бишүү гэсэн нэг ийм асуулт байна.

Хоёрдугаарт Нийгмийн даатгалын ерөнхий газар болон орон нутагт өнөөдөр хичнээн орон тоо ажиллаж байна вэ. Энэ зөвхөн тайлан саяны хэлснээр үзэхэд Хамтын  ажиллагааны газар гэж 10  хүнтэй орон тоо, ямар ч байсан хяналт шалгалт, үнэлгээ эд нарыг нэгтгээд 3, 4 хүн байсныг 14 хүнтэй орон тоотой газар байгууллаа гэсэн юм бичсэн байна л даа. Энэ мэтээр үндэсний зөвлөл нь Нийгмийн даатгалын ерөнхий газрын орон тоо, зардлыг нь нэмж баталж өгөөд тэгээд цаана нь түрүүн Ламбаа гишүүн асуулаа шүү дээ.

Үнэхээр нэмж баталж өгчихөөд байхад нь Ерөнхий газрынхан буруу байна гээд шүүмжлээд амьтны эгдүү хүргээд байх хэрэг байдаг юмуу, үгүй юү гэж. Үнэхээр тийм шаардлагыг нь нарийн тооцсон юмуу, эсвэл одоо ямар шаардлагаар орон тоо, зардлыг нэмж баталж өгөөд байгаа юм бэ. Ялангуяа тэр Солонгостой хамтарч ажилласан гээд энэ тайлан дотор бүтэн хуудас бичсэн байна.

10 тэрбум төгрөгийн хөрөнгө орж ирэх юм байна шүү дээ. 10000 гаруй мянган хүний юм, 12000 хүний юм. Гэтэл өнөөдөр 130 хэдхэн хүний юм бүртгээд баахан реклам сурталчилгаа хийчихээд тэгээд 400 хэдхэн сая төгрөгийн асуудал бүртгэгдээд явж байна шүү дээ, хөрөнгийн воны асуудал. Тэгээд энэ маань тэр их хэмжээний мөнгө, төгрөг чинь хэзээ орж ирэх юм бэ, ямар тооцоотой болоод энэ Солонгост болон Монголд энэ асар их орон тооны хүмүүс ажиллаад байна вэ. Энэ чинь үр дүн гарах юмуу, үгүй юмуу. Энийг Үндэсний зөвлөл юу гэж үзэж байна вэ.

Нөгөө талаас энэ тайлан дотор байна. Эрүүл мэндийн даатгалын чиглэлээр үзлэг оношлогоо хийх, тэр одоо халдварт бус өвчний чиглэлээр л юм байна л даа. 5.3 тэрбум төгрөг баталж өгч санхүүжилтийг хийлгэлээ гэж. Тэгээд энэ ямар хуулинд энэ зонхилох халдварт өвчнийг шинжилгээ хийхийн тулд Эрүүл мэндийн даатгалаас зардал гарна гэж хаана байдаг юм бэ. Энэ хууль зүйн дагуу батлагдсан тогтоол уу, гарсан зардал мөн үү. Эрүүл мэндийн даатгалын салбар зөвлөлийн тайлан энд тусдаа яригдахгүй байх, хамт яригдах байх гэж бодож байна.

Эрүүл мэндийн даатгалын үндсэн хууль, гол хууль болон даатгалын, эрүүл мэндийн даатгалын хуулиудад өөрчлөлт орсон. 10 гаруй заавар, журам гарах байсан. Эрүүл мэндийн даатгалын салбар зөвлөлөөр батлагдаж гарах ёстой рашаан сувиллын холбогдолтой хувьсах зардал батлах, тэгээд тэр өвчтөний   оношлогооны бүлэг бүлгээр гарах өвчний багц оношлогоо, өвчний нэр гэдэг юмуу нэрийг батлах, багцыг батлах гэхчилэнгээр Эрүүл мэндийн даатгалын салбар зөвлөлөөр хэлэлцэж Эрүүл мэндийн сайдаар батлагдах 10 гаруй заавар журам хугацаа саатаж одоо хүртэл тэр нь батлагдаагүй байгаа.

Энэнд Үндэсний зөвлөл ямар дүгнэлт өгч байгаа вэ. Эрүүл мэндийн даатгалын салбар зөвлөл чинь ажиллаж байна уу, үгүй юү. Эсвэл Үндэсний зөвлөл энэнд анхаарал тавихгүй явж байна уу. Зардал эндээс авч байгаа шүү Эрүүл мэндийн даатгалын салбар зөвлөл.

Т.Ганди: Чинзориг сайд З асуултад хариулъя.

С.Чинзориг: Би түрүүн тоо хэлсэн шүү дээ. Нийгмийн даатгалын сангийн хөрөнгийн үлдэгдэлтэй холбоотойгоор 137 тэрбум төгрөгийн харилцах үлдэгдэл байна. Сая Эрдэнээ дарга ч гэсэн тэрийг баталгаажуулж байна.

Төрийн сан дээр 84 тэрбум төгрөг байгаа юм, арилжааны банк дээр 17 тэрбум төгрөг бий. Энэ бол сүүлд саяны юугаар, ажлын хэсэг дээр урьдчилсан байдлаар жилийн эцсийн тайлан бүрэн гараагүй байсан учраас та бүхэнд өгсөн тоо жаахан зөрүүтэй байгаа байх.

17 тэрбум төгрөг нь арилжааны банкууд дээр. 84.7 тэрбум төгрөг нь төрийн сан дээр, бусад хөрөнгө нь, үлдэж байгаа хөрөнгө нь бол нөгөө 5 төрлийнхөө сангуудын үлдэгдлүүд байна. Тухайлбал Эрүүл мэндийн даатгалын сангийн үлдэгдэл гэхэд 10.2 тэрбум төгрөг, Ажилгүйдлийн даатгалын сан  гэхэд үлдэгдэл 3.4 тэрбум төгрөг гээд ингээд нийтдээ 137 тэрбум төгрөгийн харилцахын үлдэгдэл байгаа юм.

Нийгмийн даатгалын үндэсний зөвлөл би Сүхбаатар гишүүний асуултад хариулахдаа 2 зүйл тодруулаад хэлчихье.

1. Нийгмийн даатгалын үндэсний зөвлөл бол өөрөө тогтоол гаргаад Нийгмийн даатгалын тулгамдсан асуудлуудыг шийдэх тийм эрхзүйн субъект хараахан биш юмаа. Зүгээр магадгүй УИХ, Засгийн газарт тулгамдсан асуудлыг уламжлах тийм чиглэлээр ажиллах ёстой.

Өнөөдрийн Нийгмийн даатгалын үндэсний зөвлөлийн гаргаж байгаа тогтоолыг юу шийдэж байна уу гэхээр нийгмийн даатгалын хуулиар олгогдсон, Нийгмийн даатгалын сангийн орлого, зарлагын төлөвлөгөө батлах, Нийгмийн даатгалын ерөнхий газрын бүтцийг батлах, Нийгмийн даатгалын ерөнхий газрын хөрөнгө оруулалтыг батлах гэсэн Их Хурлаас олгосон ийм хүрээнд бид тогтоол шийдвэр гаргаж ажиллаж байгаа.

Гэхдээ Нийгмийн даатгалын үндэсний зөвлөлөөс хэд хэдэн шийдвэр, ялангуяа иргэдийнхээ эрх ашиг, тулгамдаад байгаа асуудлыг шийдвэрлэхтэй холбоотойгоор зарим асуудлуудыг, ялангуяа энэ Солонгост ажиллаж байгаа тэтгэврийн даатгалд шимтгэл төлж байгаад ирсэн иргэдийг Солонгост шимтгэл төлсөн тэр хугацаатай нь адилхан Монгол Улсын Нийгмийн даатгалын санд шимтгэл төлснөөр тооцох, тэгээд иргэдийг буцааж авч байгаа хөрөнгөнөөс, шимтгэлийнхээ хөрөнгөөс нь нийгмийн даатгалаа сайн дураар шимтгэл төлөх, тэгээд тэр иргэнийг шимтгэл төлсөн хугацаагаар нь нийгмийн даатгалд шимтгэл төлснөөр тооцож ажилласан жил нь тасраагүйгээр байх ийм шийдвэрүүд гаргасан. Тэгэхдээ бид тэр шийдвэрийг дангаараа гаргаагүй. Их Хурлын хууль зүйн болоод Нийгмийн бодлогын байнгын хороотойгоо зөвшилцөж энэ шийдвэрүүдийг гаргасан.

Гадаад хамтын ажиллагааны газар байгуулсан. Үнэхээр бид Гадаад хамтын ажиллагааны газрыг Нийгмийн даатгалын ерөнхий газрын саналыг үндэслэж хуулиар олгогдсон эрх хэмжээнийхээ хүрээнд Нийгмийн даатгалын үндэсний зөвлөл авч хэлэлцээд асуудлыг шийдвэрлэсэн. Хамгийн гол нь энэ жил бол шинэ ажил юм. Хоёр орны Засгийн газар хооронд байгуулсан хэлэлцээрийн дагуу харилцан нийгмийн даатгалын шимтгэл төлөхөөс харилцан чөлөөлж, тухайн орныхоо хууль тогтоомжийн дагуу нийгмийн даатгалын шимтгэлийг төлөх болсонтойгоор холбоотойгоор бид Солонгост ажиллаж буй олон мянган иргэдийг Нийгмийн даатгалын шимтгэлд хамруулах, гэрчилгээ олгох зайлшгүй шаардлага, орон тоо, хүн хүчний зайлшгүй шаардлага байна.

Нөгөө талаасаа хоёрдахь хийх гэж байгаа ажил нь Солонгост шимтгэл төлж байсан иргэдийг Солонгосын хуулийн дагуу шимтгэлийг буцаан олгох ажлыг бас зохион байгуулж байгаа. Ийм хоёр ажлыг зохион байгуулах шаардлагаар ажлын хэрэгцээ байгаа учраас Үндэсний зөвлөл дээр ярилцаж байгаад Хамтын ажиллагааны газрыг 12 орон тоотойгоор зохион байгуулаад ажиллаж байгаа.

Гуравдахь чиглэлийн асуудал Нийгмийн даатгалын үндэсний зөвлөл ярьж байж Засгийн газраас баталсан Эрүүл Монгол хөтөлбөртэй холбоотой асуудалтайгаар Эрүүл мэндийн даатгалын сангаас зонхилон тохиолдож буй халдварт өвчнийг санхүүжүүлэхтэй холбоотойгоор хөрөнгө гаргаж, Эрүүл мэндийн даатгалын сангийн нөөц сан бүрдүүлэх, түүний захиран зарцуулах журмынх нь дагуу хөрөнгийн асуудлыг шийдээд санхүүжилтийг нь олгоод явж байгаа. Хараахан эцсийн тайланг авч үзээгүй байна.

Эрүүл мэндийн даатгалын салбар зөвлөлтэйгээр холбоотойгоор асуудал, Эрүүл мэндийн даатгалын салбар зөвлөлийн тайланг Үндэсний зөвлөл хэлэлцэх ёстой. Хараахан хэлэлцэж амжаагүй байгаа. Удахгүй бид Эрүүл мэндийн даатгалын салбар зөвлөлийн тайланг хэлэлцэнэ. Энэ үеэрээ саяны тавьж байгаа асуудлыг тодорхой судалж авч үзнэ гэсэн ийм бодолтой байна.

Үндэсний зөвлөл дээр бид хэд хэдэн асуудлыг сая манай Үйлдвэрчний эвлэлийн төлөөлөгч ярихдаа бас жаахан тийм бухимдуу байдлаар асуудал ярьчихлаа. Тэгэхээр бас гишүүд зөв ойлголтууд аваарай гэж.

Бид Үндэсний зөвлөлөөр асуудал ярихдаа аль болохоох талуудыг бүрэн оролцуулах, аль болохоор урьдчилж талууд байр сууриа илэрхийлэх тийм нөхцөл боломжийг хангаж өгөх талаар бид ажиллаж байгаа. Саяхан бид Ганбаатар даргаар ахлуулсан ажлын хэсэг гаргаад Нийгмийн даатгалын ерөнхий газрын ажилтай, Нийгмийн даатгалын сангуудын орлого, зарлагын байдалтай, нэрийн дансны сангийн өнөөгийн байдалтай холбоотой асуудлаар ч гэсэн Ганбаатар даргаар ахлуулсан ажлын хэсэг гаргаж ажлыг үзсэн.

Нийгмийн даатгалын үндэсний зөвлөл ажиллаж байгаа. Ер нь Эздийн болоод Үйлдвэрчний эвлэлийн байгууллагуудын төлөөллүүдийг оролцуулсан ийм ажлын хэсгүүдийг байгуулж үйл ажиллагаатай нь танилцаж санал, дүгнэлтийг нь сонсох замаар бас шийдвэр гаргасан гэдгийг хэлэхийг хүсч байна.

Т.Ганди: Баярлалаа. Нямсүрэн гишүүн асуултаа асууя.

Р.Нямсүрэн: Миний сонирхож байсан юмнууд асуугдаад хариулт авчихлаа л даа. Ер нь хуулиуд шинэчлэгдэж байна.

Нийгмийн даатгалын сан бие дааж байна. Үүнийг дагаад Нийгмийн даатгалын үндэсний зөвлөлийн эрх үүрэг мэдээж хэрэг өргөжин өснө, хийх ажил та нөхдөд их байгаа.

Нийгмийн даатгалын үндэсний зөвлөлийн үүрэгт ажлын нэг гол ажил бол Улсын нийгмийн даатгалын ерөнхий газрын ажлыг үнэлж дүгнэх, хяналт тавих асуудал байгаа байх л даа. Яг одоогийн байдлаар Улсын нийгмийн даатгалын ерөнхий газрыг юу гэж үнэлж дүгнэж байгаа нь энэ тайланд огт харагдахгүй байна.

Хийсэн ажлыг нь уваа цуваа ийм танилцуулга харагдаад байна шүү дээ. Ер нь УНДЕГ өнөөдөр ямар байдалтай ажиллаж байгаа юм бэ. Энэнд үнэлэлт, дүгнэлт өгч болох уу, өгдөг бол өгөөчээ.

Дараагийн асуудал нэрийн дансны үлдэгдлийн тухай асуудал, Эрүүл мэндийн даатгалыг бие даалгах тухай асуудал эд нарыг би сонирхож байсан юм л даа. Энд ер нь бараглаж явц дундаа хариулагдаад явчихлаа. Өөр нэг асуудал бол энэ яах вэ Нийгмийн даатгалын шимтгэлийн авлагын мэдээ гээд хүснэгт байж байна. Эндээс харахад энэ онд нэг хоёр тэрбум төгрөгийн авлага барагдуулах юм байна. 12 тэрбум байсан, одоо 10 тэрбум орчим төгрөг болж л дээ. Энэ их сайн хэрэг. Хийгдэж байгаа ажил харагдаж байгаа юм байна. Энэ авлага барагдуулах явцад гараад байгаа яриа хөөрөөнүүдийн талаар энэ Үндэсний зөвлөл мэдэж байдаг юмуу, хяналт тавьж байдаг юмуу. Сэлэнгэ аймгийн хувьд Хөтөлийн цемент шохойн 2 тэрбум ч гэлүүавлагыг барагдуулах чиглэлээр Сүхбаатар хотоос 60 сая хүрэхгүй үнэтэй нэг жижигхэн буудлын барилгыг хоёр, гурван зуун саяар аваад тэрэнтэй нь холбогдоод тэнд ажиллаж байсан миний таньдаг нэг хөөрхөн хүү хэрэгт түвэгт холбогдоод явж байдаг юм байна лээ. Ийм юмнуудад ер нь хяналт тавьдаг уу, үгүй юү.

Ерөөсөө өр, авлага барагдуулж байна гэдэг нэрийн дор маш хямдхан юмыг, шал хөндлөнгийн хувь хүний өмчийг Нийгмийн даатгалд өр барагдуулах шугамаар аваад тэгээд тэрэнд нь хүн амьтан хэрэг түвэгт холбогдоод яриа хөөрөө үүсээд яваад байгаа юмнууд байгаа юм. Энэ амьдралд болсон тохиолдлын тухай би хэлж байна. Ийм юмнуудыг одоо юу гэж үнэлж дүгнэж байна вэ гэж.

Нийгмийн даатгалын Ерөнхий газрын дарга улсын төсвөөс, Сангийн яамнаас авах авлагынхаа тухай л яриад байна л даа. Тэр ч ярилгүй яах вэ хуулийн чиглэлээр гарчихаад байгаа. Сангийн яамны өгөх юм, Нийгмийн даатгалын газрын авах юм хоёр хоорондоо авцалдаж байна уу, үгүй юү.

469.5 тэрбум төгрөг авна гэж яриад, 250 тэрбум төгрөг өгнө гэсэн яриа, энэнийг нэг мөр болгох талаар юу хийж байгаа юм бэ. Сангийн яам энэ дээр ямар бодолтой байдаг юм бол. Авсан юмаа захиран зарцуулах, эдэлж хэрэглэх, өсгөж үржүүлэх, нийгмийн даатгалын шугамаар ард иргэдэд түгээх чиглэлээр бодож боловсруулсан юм хайш байна вэ.

Нөгөө   талаар Өршөөлийн хуулийн асуудал яригдаж байна. Өршөөлийн хуулиар энэ 10-аад тэрбум төгрөг үндсэндээ тэглэгдэнэ гэж ойлгож болох уу. Хууль нь гараагүй юм л даа одоо яах вэ, хаа хаанаа ямар ойлгоцтой байгаа бол гэсэн асуултыг сонирхож байна. Ийм зүйлүүдийг сонирхсон юм.

Т.Ганди: Хариулъя Чинзоригоо.

С.Чинзориг: Бид Нийгмийн даатгалынхаа хууль тогтоомжийнхоо дагуу жил бүр Нийгмийн даатгалын сангуудын орлого, зарлагын байдалд үнэлэлт, дүгнэлт өгч хэлэлцдэг. Энэ хүрээндээ Нийгмийн даатгалын ерөнхий газрын үйл ажиллагаатай холбоотой асуудлаар ярьж санал, дүгнэлт өгдөг. Санхүүгийн 2007 оны гүйцэтгэл хараахан гараагүй байгаа учраас бид 2007 оны сангуудын орлого, зарлагын тайлангийн асуудлыг авч хэлэлцэж амжаагүй байна.

Би түрүүн хэлсэн өмнө нь бид 12 дугаар сард Үйлдвэрчний эвлэлийн холбооны Ерөнхийлөгч Ганбаатар даргаар ахлуулсан ажлын хэсэг Нийгмийн даатгалын ерөнхий газрын үйл ажиллагаатай танилцсан.

Хоёрдугаарт сангуудын орлого, зарлагын байдал, нэрийн дансны өнөөгийн байдалтай танилцсан. Энэ хүрээнд дотроо бас Нийгмийн даатгалын ерөнхий газар дээр гараад байгаа, сүүлийн үед гараад байгаа үг хэлтэй холбоотой асуудал, ялангуяа боловсон хүчний хангалттай холбоотой асуудлаар санал, дүгнэлтийг сонсож Нийгмийн даатгалын ерөнхий газрын хийсэн шалгалтын дүнг Үндэсний зөвлөл сонсож тодорхой хэмжээний шийдвэрүүд гаргаад ажиллаж байгаа ийм асуудлууд бий.

Нийгмийн даатгалын сангуудад хүргүүлсэн өр, авлагын асуудал хоёр чиглэлээр байгаа юмаа Нямсүрэн гишүүнээ.

Нэгдэх хэсэг нь хур хуримтлагдсан өр авлага байна. Энэ нь 1996 оноос үүдэлтэй, арилжааны банкууддампуурсантай холбоотой үүссэн өр авлага байна. Энд нийтдээ 8 орчим тэрбум төгрөгийн асуудал бий. Энэ бол үндсэндээ барагдахгүй олон жил явж байгаа өр барагдуулах албан дээр байж байгаа асуудал бий.

Нөгөө талдаа Нийгмийн даатгалын ерөнхий газрын урсгал өр бол 9 орчим тэрбум төгрөг байна. Тэгэхдээ энийг үндсэндээ тайлан тооцоог бүрэн гараагүй байгаа учраас урьдчилсан дүнгээр гардаг учраас тайлан тооцоо гараад ирэхээр бас багасдаг. Энэ бол тогтмол урсгал авлага гээд он дамжаад гараад байдаг. Гэхдээ жилийнхээ явцад барагдаад багасаад байдаг ийм асуудал. Хамгийн гол бидний сэтгэлийг зовоож байгаа асуудал дээр хур өр авлагатай холбоотой асуудлыг барагдуулахтай холбоотой асуудлууд бий.

Нийгмийн даатгалын үндэсний зөвлөлөөс баримталж байгаа нэг бодлого бол ер нь энэ өр авлагын хүрээнд хууль тогтоомждоо ч байхгүй юм, аль болохоор бараа, материал авахыг хязгаарлаж байгаа. Ер нь хуулиараа ч гэсэн Нийгмийн даатгалын шимтгэл бол бараа материалаар төлөгдөх ёсгүй, мөнгөөр орж барагдах учиртай. Гэхдээ нөгөө талаасаа амьдрал баян учраас гарцаагүй олон жил болчихсон, хоосон хоцрох гээд байгаа ийм юмнууд дээр манай Нийгмийн даатгалын ерөнхий газрынхан, зарим нэг бараа материал авдаг ийм асуудлууд байгаа юм. Энийг цаашдаа аль болохоор гаргахгүй байх нь зүйтэй гэсэн ийм чиглэлийг Нийгмийн даатгалын үндэсний зөвлөл өгч ажиллаж байна.

Сангийн яамтай би түрүүн хэлсэн. Ер нь энэ 95 оноос өмнө тэтгэвэрт гарсан иргэдийн тэтгэврийн санг төр хариуцах энэ хөрөнгийн асуудлаар би хоёр талаас ний нуугүй хэлэхэд тоогоо тохирч чадаагүй байгаа юм.

Миний бодлоор одоо сая Сангийн яаманд, Нийгмийн хамгаалал, хөдөлмөрийн яаманд асуудал тавьж хоёр сайдын тушаалаар ажлын хэсэг томилуулъя. Тэгээд энэ ажлын хэсэг энэ асуудлыг авч үзээд хоёр тал тохирсон нэг тооцоо болжээ гэдэг чиглэлээр ажиллаж байна.

Эрдэнээ даргын яриад байгаа тэр тоог бас үгүйсгэх арга байхгүй. Гэхдээ энэ бол зөвхөн нэг талын, Нийгмийн даатгалын ерөнхий газрынхны гаргаж байгаа тоо учраас яг энийг ингээд төр хариуцах ёстой гэж Сангийн яаманд асуудал тавихад Сангийн яам хүлээж авах, шийдэх асуудал хүндрэлтэй. Ийм учраас хоёр яам хамтарсан ажлын хэсэг цуг гаргаад хоёр талаасаа энэ тоогоо тохиръё гэсэн ийм асуудлууд байна.

Татварын өршөөлтэй холбоотой асуудлууд яригдаж байгаа юм байна лээ, бид албан ёсны байр сууриа илэрхийлж байгаа. Энэ дээр хоёр чиглэлийн асуудал байх шиг байгаа юм.

Нэгдүгээрт тэр банкин дээр үүссэн өр авлагын асуудлыг энэ Татварын хуулийн, өршөөлийн хуулиндхамруулаад шийдчих нь зүйтэй юм шиг байгаа юм нэг. Хоёрдахь чиглэлийн асуудал нь аж ахуйн нэгж, байгууллагуудаас үүссэн, өөрөөр хэлбэл яг тухайн хүнээсээ нийгмийн даатгалын шимтгэлийн мөнгө гээд авчихсан, тэрийгээ аж ахуйн байгууллага нь төлөөгүй байгаа, манай нийгмийн даатгалын санд оруулаагүй байгаа ийм өр авлагыг үндсэн өр авлагыг энэ Өршөөлийн хуулинд оруулж чөлөөлүүлэх үндэслэл их бага байна. Харин энэ өр авлагыг тооцоод алданги, хүү, торгууль тооцсон бол тэр алданги, хүү, торгуулийг нь харин Өршөөлийн хуулинд хамруулан чөлөөлөх боломжтой, чи яагаад Нийгмийн даатгалын шимтгэлийн өр авлагыг тооцох боломжгүй байна вэ гэхээр одоогийн мөрдөж байгаа хуулиа тэр хүн чинь шимтгэлээ төлчихсөн, тэгээд тэр нь баталгаажиж байж тэтгэвэр авах эрх нь үүсч байгаа юм.

Хэрвээ энэ аж ахуйн нэгж, байгууллага дээр төлсөн олон тэрбум төгрөгийн асуудлыг төлөөгүй байгаа өрийг татварын өрөнд барагдуулах юм бол нөгөө талдаа магадгүй Засгийн газраас тэр хэмжээний хөрөнгийг нь олговор хэлбэрээр, төлбөр хэлбэрээр Нийгмийн даатгалын санд төл, тэгж байж энэ аж ахуйн нэгж байгууллагуудын чинь иргэд тэтгэвэрт гарах эрх нь үүснэ гэдэг асуудал давхар ярих зайлшгүй шаардлага байгаад байгаа юм.

Тийм учраас Татварын тухай, Өршөөлийн тухай хуулиар нийгмийн даатгалын системд үүсчихээд байгаа энэ өрүүдийг бүгдийг нь хамруулаад шийдчих бололцоо хязгаарлагдмал байна.

Харин чи ингэж хэлчихээд яагаад тэр банкны өрийг болбол шийдчих боломжтой гэж чи хэлэв. Тэр бол тодорхой хэмжээгээр аж ахуйн нэгж байгууллагуудын Нийгмийн даатгалын шимтгэлийн өр бол их бага юм байна лээ. Нэлээд хэсэг нь бол Нийгмийн даатгалд Сангийн яамнаас өгсөн санхүүжилтийн дотац явж байгаа учраас тэрийг бол бас шийдчих үндэслэл байгаа юм байна гэсэн хоёр ялгавартай авч үзнэ гэсэн саналтай байгаа.

Т.Ганди: Эрдэнэсүрэн гишүүн.

Б.Эрдэнэсүрэн: Сая Нямсүрэн гишүүн асуугаад Сангийн яамны байр суурийг сонсъё гэж бодоод байгаа юм. Энэ даатгалын асуудлыг шийдэж одоо ингээд гарлаа шүү дээ.

250, 499 тэрбум, 799 тэрбум гээд янз бүрийн тооцоо нийлэхгүй тоонууд байгаа юм байна л даа. Ядаж энийг тооцоо нийлээд авлага байдлаар бичээд энэ тухайн үеийнх нь инфляцийн хүүгээр өсгөж явахгүй бол энэ чинь жил өнгөрөх тутам маш аюултай хэмжээний тоо өсөөд байна шүү дээ. Энэ талаар Сангийн яам ямар байр суурьтай байгаа юм бэ. Одоо энэ Сангийн яамны байр суурийг хэлсэнгүй сонсъё гэж бодож байна нэгдүгээрт.

Хоёрдугаарт бас нэг ийм юмыг тодруулж асууя гэж бодсон юм. Эрүүл мэндийн даатгал 10 тэрбумын үлдэгдэлтэй байгаа юм байна. Тав аравны гурвыг бас Эрүүл Монгол хүн төсөлд өгсөн юм байна. 10 хувийг нь болзошгүй эрдслийн санд зарцуулсан юм байна гэж ойлгож байна л даа. Яг амьдрал дээр энэ эрүүл хөдөөнөөс нэг хүн ирдэг, даатгал хүрэхгүй байна гээд 7 хонуулаад хөөгөөд явуулчихдаг. Тэгээд эсвэл зөндөө мөнгө төлөхийг шаарддаг, ноднин жил гэхэд 20-иод тэрбум төгрөгийн үлдэгдэл гарч ирсэн юм. Тэгээд энэ эрүүл мэндийн даатгалын жаахан нэмэх юмуу энэ үнэхээр тэр хүнд нь гүйцэтгэлийг нь нэлээд харгалзаж тэрлүү чиглүүлэх талын ийм асуудал ерөөсөө Эрүүл мэндийн даатгалын салбар зөвлөлийн тайлан энд байна. Тэрэндээ ч дурдахгүй юм. Огт Эрүүл мэндийн яамны ажил, салбар зөвлөлийн ажилсалангид яваад байх шиг байх юм.

Энэний талаар Үндэсний зөвлөл ямар байр суурьтай байдаг юм бэ гэдгийг сонирхож байна.

Гуравдугаарт нэг ийм юм байна лээ. Нийгмийн даатгалын хэмжээг 10 хувь болгоод бууруулчихсан.Энэнтэй холбогдуулж тооцоо хийж үзэхэд 60 тэрбум төгрөгийн нэмэгдэл зардал шаардагдаж байсан шүү дээ. Тэгээд энэ дээр яасан юм бэ гэхээр хамрах хүрээ, суурийг өргөжүүлэх замаар энийг олно гээд ярьчихсан байж байдаг. Тэгээд одоо нэг сар өнгөрлөө. Энэ бол нэлээд том асуудал байгаа байх гэж бодож байна.

Оны төгсгөл болдог дунд хавиар ороод ирдэг, даатгалын сан дутагдаж эхэлдэг асуудал гарах байх гэж. Энэ талаар юу хийх гэж байгаа юм бэ гэдэг нь энд гарсангүй л дээ. Одоо яаж өргөжүүлээд, одоо ямарилэрлүүд байна вэ, юу хийгээд энэ 60-70 тэрбум төгрөгийг олж авч байгаа юм бэ, төлөвлөж байгаа зүйл юу байна вэ гэдгийг сонирхож байна.

Т.Ганди: Сангийн дэд сайд Батцэрэг эхлээд хариулъя. Чинзоригоо энэ Эрүүл мэндийн даатгалын салбар зөвлөлийн Тунгалаг хайчсан юм бэ, сайдыг нь оруулахгүй яасан юм бэ.

Ер нь өвчлөөгүй хүн өвчилсөн хүний өмнөөс даатгалынхаа шимтгэлийг хэрэглүүлж байгаа хуулийн заалт зөрчигдөөд яваад байгаа шүү дээ. Тэрийг та нар бодох ёстой байхгүй юү тийм биз.

Тэгээд Нийгмийн эрүүл мэндийн жижигхэн хуримтлалаас зарцуулалт үүсэх ёстой. Тэгээд хайш, яйш юм яваад байгаа шүү дээ. Тэрэндээ эргэж хяналт тавьж чадахгүй байхаа.

Н.Батцэрэг:  Асуултад хариулъя. Түрүүн бас Ламбаа гишүүн Сангийн яам

яс тоо хэлж чадах уу, энэ сангуудыг өглөг, авлагын талаар гэж тэгж байсан. Үндэсний зөвлөлийн тайланд 250.2 тэрбум төгрөг, Эрдэнээ даргын газрын хийсэн тооцоогоор 95 оноос хойш хүү нь суугдаад 649,5 тэрбум төгрөг гээд ийм хоорондоо маш их зөрүүтэй тоонууд явж байна л даа. Тэгэхээр сая Чинзориг дэд сайдын хэлсэнчлэн Сангийн сайд, Хөдөлмөр, нийгмийн хамгааллын сайдын тушаалаар хамтарсан ажлын хэсэг байгуулаад хоёр талаасаа тулгаж байж л энэ бодитой, үнэн тоо гарч ирэх чадах байхаа.

            Би яг Сангийн яамны тооцсоноор төд гээд яс тоо хараахан хэлж чадахгүй байна. Хэдхэн хоногийн өмнө Азийн хөгжлийн банкны зохион байгуулсан семинар, сургалтын үеэр манай яамны Хөдөлмөр, нийгмийн хамгааллын сайдын багц, сангуудтай харилцах асуудлаа хариуцсан, өдөр тутмын ажлаа мэддэг мэргэжилтэн бол 250.2 тэрбумаас ч бага тоо хэлж байсан шүү. 200 орчим тэрбум төгрөгийн төсвөөс өгөх өглөгийн тухай асуудал байгаа гэж байна лээ.

Ингээд зөрүүтэй их олон тоо байгаа юм байна. Ойрын үед хоёр талын ажлын хэсэг гарч байгаад энэ дээр яг өглөг, авлага нь хэд юм бэ гэдгийг яс гаргаж ирэх нь зүйтэй байхаа гэж бодож байна.

Эрдэнээ даргын газар, Сангийн яам энэ асуудлаараа хэд хэдэн удаа хандсан юм байна. Сангийн яам өөрөө бүтцүүд, асуудлаа хариуцсан холбогдох албан тушаалтнуудтай яг хэн рүү, хэдийд,  ямар бичгээр хандсан юм бол, тэгвэл тэр хандсан албан тушаалтан, хариу өгөөгүй юмуу яасан тухай нь тодруулаад энэ асуудал дээр анхааръя.

Т.Ганди: Чинзориг.

С.Чинзориг: Эрүүл мэндийн даатгал, салбар зөвлөлтэй холбоотой юмыг бид нар удахгүй Эрүүл мэндийн даатгалын салбар зөвлөлийн тайланг Үндэсний зөвлөл хэлэлцэнэ. Тэр үеэр ярьж бид тодорхой анхааръя. Тэгээд Нийгмийн бодлогын байнгын хороон дээр танилцуулъя гэж бодож байна.

Нийгмийн даатгалын шимтгэлийг бууруулсантай холбогдуулаад  нэлээд тооцоо бид хийсэн. Нөгөө талаасаа одоогийн Их Хуралд өргөн барьчихаад байгаа хуулиар бол шимтгэлийнхээ хувь хэмжээ буурсантай холбоотойгоор, нөгөө талдаа хамрах хүрээгээ өргөжүүлье гэдэг чиглэлээр хуулийн төсөл нэлээд орсон шүү дээ. Ялангуяа энэ ажил гүйцэтгэх гэрээгээр бүхий л хэлбэрийн гэрээгээр ажил гүйцэтгэх гэж байгаа бол заавал даатгалд хамрагдаж байя гэдэг асуулуудаар нэлээд асуудлууд орсон.

Хоёрдугаарт шашны байгууллагуудтай холбоотойгоор бас энэ заавал даатгалд хамруулахтай холбоотой асуудлууд гарсан. Бидний одоогийн тооцож байгаа гол тооцоогоор энэ 60 тэрбум төгрөгийн дийлэнхийг нь сүүлийн жилүүдэд цалин хөлс нэлээд их нэмэгдэж байгаа учраас энэ цалин хөлсний өсөлтөө дагаад шимтгэлийн орлого бас нэлээд хэмжээг нөхөх юм байна гэсэн ийм тооцоо явж байгаа.

Ингээд энэ Их Хуралд өргөн барьсан энэ хамрах хүрээг өргөжүүлэх чиглэлийн хууль тогтоомж батлагдчих юм бол энэ асуудлууд нэлээд нааштай өөрчлөлтүүд гарах байхаа гэж бодож байгаа.

Зүгээр тайлангаа үндэсний зөвлөлтэй хэлэлцүүлж байгаатай холбогдуулж нэг зүйлийг гишүүддээ хэлэхэд энэ эрхзүйн холбоотой асуудлуудыг хийчихээд дараагийн залгамж арга хэмжээг яаралтай авч шийдэхгүй бол бас жаахан асуудлууд хүндрээд байгаа. Тухайлбал нийгмийн даатгалын сангийн орлого, зарлагын асуудлыг төлөвлөгөөг нь Их Хурал батлахаар болчихсон. Тэгээд нөгөө орон нутагт өгөх үйл ажиллагааны зардлыг нь, орон нутагт өгөх нийгмийн даатгалын шимтгэлийн төлөвлөгөөг нь, орон нутгийн олгох тэр санхүүгийн олгох ёстой 5 төрлийн сангийн зарлагыг хэн батлах вэ гэдэг асуудал одоогоор бүрхэг, энэ жил Үндэсний зөвлөл батлах юмуу, үгүй бол сайд нь батлах юмуу, Сангийн сайд нь батлаад явах юмуу гэх мэтчилэн ийм бага гэхгүйгээр бидний өмнө тулгамдаад байгаа олон асуудлууд байгаад байгаа юм гэдгийг хэлэхийг хүсч байна.

Тэр юутай холбоотой асуудлыг бид үнэхээр хоёр талаасаа хамтарч байж 95 оноос өмнө тэтгэвэрт гарсан иргэдийн санхүүжилтийг төр хариуцах ёстой, санхүүжилт хэдэн төгрөг вэ гэдгийг нэлээд сайн тооцоо хийхгүй бол болохгүй гэсэн ийм бодолтой байгаа. Ялангуяа ийм  нэг зүйл бий. 95 оноос бид ярихдаа 95 оноос өмнө тэтгэвэрт гарсан иргэд гэж яриад байгаа юм. Яг үнэндээ бол энэ чинь 95 оноос өмнө тэтгэвэрт гарсан иргэд бишээ. 95 оноос өмнөх цалингаараа тэтгэвэрт гарч байгаа иргэдийн асуудал шүү дээ. Ингээд аваад үзэх юм бол энэ бол хүний тоо нэмэгдэнэ, Сангийн яамнаас нэхэх тоо ч нэмэгдэх ёстой нэг талаасаа.

Хоёрдахь асуудал нь: нэг хэсэг нь 95 оноос өмнөх цалингаараа гарч байгаа, нэг хэсэг нь 95 оноос хойшхи цалингаараа гарч байгаа ийм ч иргэдүүд, хосормог явж байгаа иргэд ч бий. Тийм учраас миний хэлээд байгаа энэ болгоомжлол, тооцоо хоёр талаасаа маш сайн нарийн хийх ёстой гэдэг асуудал үнэхээр хүндрэлтэй, тулгамдсан асуудал. Ингээд бид ойрын хугацаанд энэ асуудлыг хийгээд Байнгын хороондоо танилцуулна.

Т.Ганди: Баярлалаа.

Асуух асуулт дууслаа. Одоо байр сууриа илэрхийлье. Гансүх, Сүхбаатар гишүүн.

Гансүх гишүүн.

Л.Гансүх: Үнэхээр Нийгмийн бодлогын байнгын хороон дээр энийг бараг жил ярьж байгаа. Тэгээд ажлын хэсэг бол ажиллаад Нийгмийн даатгалын ерөнхий газар, Нийгмийн даатгалын үндэсний зөвлөлтэй тодорхой мэдээлэл солилцоод тэндээс юм авч байгаа гэж ойлгож байгаа юм. Сая ярихаар бол зарим хүн, нийгмийн даатгалын үндэсний зөвлөлийн гишүүдийн яриаг сонсохоор ямар ч мэдээлэл Байнгын хорооноос аваагүй юм шиг ийм байр суурь ажиглагдаад байна.

Тийм учраас одоо хэдүүлээ нэгэнт энд ерөнхийдөө цугларч авсных ойрын үед энэ чуулган завсарласны дараа нэлээд эрчимтэй ажиллах, аль аль талынхаа санал, хүсэлтүүдийг хоёр талаасаа их идэвхтэй гаргаж өгөх, ялангуяа энэ дээр Сангийн яам нэлээд анхааралтай ажиллахгүй бол энэ мэдээллүүд чинь хоёр, гурван талын мэдээлэл ийм өөр ирнэ гэдэг бол наадах чинь буруу механизм явж байгаа гэсэн үг байхгүй юү.

Энийгээ цэгцэлж авах хэрэгтэй. Энэ нь өөрөө аягүй тийм ужгирсан асуудал, дээр нь бид нар чинь олон юмыг 2004 оноос цэгцлэх гэж их олон өөрчлөлтүүдийг хийж байна л даа. Татварын өөрчлөлтөөс авахуулаад аминдаа нэлээд шинэчлэлүүд хийгээд явж байна. Тэгэхээр энэ олон юмнууд чинь цаг хугацааны хувьд чихцэлдэж нэг юманд багтах гэхээрээ үнэхээр хүндрэлтэй байгаа сул, дутагдалтай байсан тал нь.

Нөгөө талаас мэдээж бид нарын ажлын уялдаа болон хариуцлагагүй асуудлууд байгаа. Тэгэхээр энийгээ бид нар ямар ч байсан хаврын чуулганаас өмнө цэгцэлж аваад энэ нийгмийн даатгал, шимтгэл, энэ хөдөлмөрийн цалин хөлсний хэмжээ, энэ бүх юмаа багцалж аваад хаврын чуулган дээр ямар ч байсан нэг талд нь гаргаж авах нь зөвөө. Энэ дээр Байнгын хороо ч гэсэн, Сангийн яам ч гэсэн, Үндэсний зөвлөл болон Нийгмийн даатгалын ерөнхий газар анхаарах хэрэгтэй.

Үнэхээр хүмүүс ийм юм ойлгоод байгаа юм. Чинзориг сайд ч гэсэн хэлж байсан. Тэгээд ингээд тусад ньгаргачихаар цалин, мөнгөний асуудал нь яах юм бэ, тэгээд л энэ том бүтэцтэй байгууллага байх юмуу, дээр нь энэ мөнгө төгрөгийн дутаж байгаа юм нь явахгүй байж байгаад уначих юмуу гээд санаа зовоод байгаа юм.

Өнөөдөр бид нар төсвөөс хэдэн төгрөг гаргаж өгч байна вэ, энэ мөнгийг гаргаж өгөөд нэг хэсэгтээ явна. Салгана, тэгэхдээ энэ мөнгийг төр даана. Энэ байгууллагыг, өөрөөр хэлбэл шилжилтийн үе байна шүү дээ. Тийм учраас энэ хүртэл бид нар төрийн сандаа аваад, улсдаа ашиглаад хэрэглэчихсэн юмаа одоо хохь чинь салгаж байгаа юм гээд хаячихаж болохгүй шүү дээ. Энийг өнөөдөр 5 жилийн дараа, бид нар үнэхээр биеэ даасан том байгууллага байлгах, энийгээ аваад явдаг байгууллага болгохын тулд бид өнөөдөр төсөвт тусгадаг байсан бүх мөнгийг нь тусгаад л явуулна. Харин энэ байгууллага энэ мөнгөний хүрээнд хэмнэлтээ хийгээд, энэ мөнгөний хүрээнд тодорхой түвшинд нийгмийн сайжруулалтаа хийгээд яг тэр зах зээлийнхээ шатанд ороод ирсний дараа төр за баяртай одоо болсон шүү гээд салах ёстой байхгүй юү.

Тийм учраас өнөөдөр өгдөг төсвөө өгнө, тэр байтугай одоо нийгмийн даатгалын шимтгэлд байх ёстой идчихсэн, уучихсан байгаа тэр бүх мөнгийг нь гаргаж өгнө. Өөр арга байхгүй шүү дээ. Тийм учраас бид нар энэ юмруу  илүү дутуу эргэлзэх юмгүй зоригтой орох хэрэгтэй. Ямар ч эргэлзээ байх ёсгүй, төр энийг хөл дээр нь болтол даана, харин энэ байгууллага өөрөө тэр чиглэл рүүгээ явах ёстой, хатуу энэ юмруугааорно л гэж хийх хэрэгтэй.

Өнөөдөр л бид нар энийг хийж авахгүй бол цаашаа аль аль юм нь алга болчихно шүү дээ. Тийм учраас тэр болгоомжлол нь энэ утгаараа бид шийдвэртэй ажиллах хэрэгтэй байна шүү гэж хэлмээр байна.

Т.Ганди: Сүхбаатар гишүүн, дараа нь Ламбаа гишүүн.

Ц.Сүхбаатар: Тэгэхээр Нийгмийн даатгалын үндэсний зөвлөлийн 2008 оны тайланг хэлэлцэж нэлээд олон талаас нь ярилцаж байна. Тэгэхээр энэ Нийгмийн даатгалын үндэсний зөвлөлийн ажлын гол хэсэг нь энэ бодлогыг тодорхойлж бодлогыг тодорхойлохдоо талуудын байр суурийг нэлээд нухацтай авч Үндэсний зөвлөлөөсөө шийдвэр гаргаж яам Их Хуралд холбогдох байгууллагуудад нь тавих ёстой юм л даа. Тэгэхээр энэ чиглэлийн ажил нь ялангуяа энэ 2007 онд бүр түлхүү сайн ажиллах ёстой байсан энэ ажил нь хоцрогдсон байна гэж шүүмжилмээр байгаа юм.

Яах вэ тэр 26 тогтоол гаргасан олон ажил хийх нь хийсэн байна. Хамгийн гол нь энэ сангийн асуудал байна шүү дээ.

Хууль өргөн барьсан. Энийгээ Үндэсний зөвлөлөөр хэлэлцсэн юмуу, үгүй юү би сайн мэдэхгүй байна. Яамнаас өргөн барьсан хууль шүү дээ. Тэгэхээр Сангийн хөрөнгийг арвижуулах ёстой, эргэлтэд оруулах ёстой энэ эрхзүйн орчныг бүрдүүлж өгөөчээ гэж. Тэгэхээр энэ дээр өнөөдөр Их Хурлаас асуудлыг асуугаад Үндэсний зөвлөлийн дарга асуугаад байна л даа.

Өргөн барьсан хуулин дотор нь эрдслийн сантай байна, нөөц сан. Тэгээд санг зарцуулах, хянах, тайлагнах журмыг Засгийн газар батална гэсэн ийм л юм байж байгаа шүү дээ. Тэгэхдээ зөвхөн арилжааны банкиндхүүгээр өсгөдөг, дээр нь Засгийн газрын бонд авъя. Хөрөнгө оруулалтад оруулъя гэсэн З-хан санаатай байж байгаа. Энийг яах юм бэ, яаж зарцуулах юм бэ, хэн ашиглах юм бэ, хаана тавих юм бэ.

Нийгмийн даатгалын ерөнхий газрын ... компани болгох уу гэж өнөөдөр бид нар тэнд ярьж байхаар Үндэсний зөвлөл дээр энэ байгууллага энэ сангийн хөрөнгөө яаж арвижуулах юм бэ, ямар хэмжээний хөрөнгийг хаана, хаана яаж байршуулах юм бэ гэдэг асуудлаа энэ зөвлөл дээрээ ярьж байх ёстой шүү дээ.

Одоо энэ бол үнэхээр шийдэл онгорхой гарах нээ. Энэнд Үндэсний зөвлөл анхаарал тавьсангүй.

Өнөөдөр Ганбаатар Ерөнхийлөгчийн ярьж байгаа санааг буруутгахгүй байна. Даатгуулагчдын эрх ашгийг хамгаалсан, хичнээн шимтгэл авах юм бэ, тэр авсан шимтгэл нь хаана зарцуулагдаж байна, нэрийн дансанд мөнгө байна уу, үгүй юү гээд энэ хүмүүс сонирхоод эрх ашгаа хамгаалуулах гэж байгаа хүмүүсийнхээ төлөө ярьж хэлэх нь зүйтэй.

Харамсалтай нь энийг энд, тэнд цуглаан хийлгэж асуудал тавьж, бараг нөгөө талаас өнцгөөс харахад улс төрийн өнцгөөс хармаар ч юм шиг нөхцөл байдал үүсгэж, тэгээд бараг Даатгалын газартайгаа үйлдвэрчин нь тэмцээд явж байгаа юмуу, төр нь хойшоо суугаад асуудлыг нь шийдэж өгөхгүй байгаа юм байна гэж ойлгохоор ийм асуудал хэвлэл, мэдээллээр харагдаж байна шүү дээ.

Тэгэхээр ийм нөхцөл байдалд хүргэнэ гэдэг маань гол гол бодлогын шинжтэй асуудлаа З талын зөвшилцлийн Засгийн газар байгуулагдсан маш чухал зөвлөлөөрөө хэлэлцдэггүй, ярилцдаггүй ийм явж иржээ. Үндсэндээ одоо зүгээр хилсдүүлж байж магадгүй, тэр төсөв төлөвлөгөө батлах, Нийгмийн даатгалын ерөнхий газрын оруулж ирсэн хэдэн саналыг баталж өгөхөөр асуудлаа хязгаарлаад тэгээд баахан орон тоо, зардал төсөв нэмсэн хуучин хуулийн хүрээнд баталж өгч байсан гэсэн ийм л юм яриад явж байгаа шүү дээ.

Хэрвээ энэ Үндэсний зөвлөлийнхөө эрх үүрэг, тэр хүрээнд нь асуудлыг ярилцаад талуудынхаа зөвшилцлийг гаргаж ирээд асуудал тавьсан бол өнөөдөр бидний гар дээр оруулж ирсэн материал нь ийм хангалтгүй байх учиргүй шүү дээ.

Одоо бид энэ Нийгмийн даатгалын багц хууль дээр гишүүдийн өргөн барьсан, Засгийн газрын өргөн барьсан хуулиудыг нэлээд нухацтай судалж үзэж байна.

Малчид, хувиараа хөдөлмөр эрхлэгчдийг Нийгмийн даатгалд хамруулах асуудлыг өнөөдөр Үндэсний зөвлөл ямар байр суурьтай байгаа юм бэ дуугарах ёстой шүү дээ. Тэрний цаана мөн өөрийнхөө орлогоор амьдарч байгаа олон зуун хүмүүс байна. Хувийн салбарт ажиллаж байгаа олон хүмүүс байна. Энэ хүмүүсийн эрх ашгийг хөндөнө шүү дээ. Ямар нэгэн хэмжээгээр шимтгэл авна шүү дээ. Төр оролцох, оролцохгүй асуудлыг нь төр шийддэг юм байгаа биз.

Тэгэхээр ийм хүмүүсийн асуудлыг өнөөдөр ямар хэлбэрээр авч үзэх вэ, энд нийгмийн даатгалын одоогийн бүтэц, алба нь ямар байх юм бэ. Яаж тэр мөнгө төгрөгөө хурааж авчирч 60 тэрбум төгрөгийн шимтгэлийн онгорхой, цоорхойг нөхөх юм бэ. Энэ бүх асуудал өнөөдөр түгжээтэй хэвээрээ байгаа шүү дээ.

Өргөн барьсан хуулин дотор нь нийгмийн даатгалд малчид хувиараа хөдөлмөр эрхлэгчдийн даатгуулах асуудлыг хуулиар зохицуулна гээд биччихсэн байгаа юм. Ямар хууль, ямар эрхзүйн хэм хэмжээ заалт, хувь, төгрөг мөнгө, хөрөнгө зарцуулах юм бэ, хичнээн хүн хамрагдах юм бэ гэдэг чинь Үндэсний зөвлөлийн бодлогоор тодорхойлогдох ёстой шүү дээ.

Ийм асуудлуудыг л Үндэсний зөвлөл ялангуяа энэ 2007 онд дээд цэгтээ хүртэл сайн ажиллах ёстой байсан энэ хэмжээндээ хүрч ажиллаж чадсангүй гэж байгаа юм. Тэгээд энд Солонгостой хамтарч ажиллаж байгаа асуудал байна, тэгээд энэ Засгийн газраар шийдсэн тэр л тэтгэврийн доод хэмжээ, тэтгэврийг нэмсэн арга хэмжээнүүд, тэгээд компьютер, техник хэрэгслээр хичнээн принтер авлаа ч гэдэг юмуу баахан л Нийгмийн даатгалын ерөнхий газрын хийсэн ажлуудыг энд бичсэн байгаа юм.

Тэгээд нэг иймэрхүү байдлаар тайланг нь хэлэлцээд сургачихсан, түрүүн нэг гишүүн хэллээ шүү дээ. Энэ тайлангийн мөрөөр газар дээр нь очиод дүгнээд үзэж хараад ийм юм хийсэн байна, ийм юм хийгээгүй байна гэдэг юмуу энийг үзсэн юм байхгүй. Одоо энд тогтоолоор орж ирсэн 47 сая төгрөгөөр үйл ажиллагааны зардлыг нь баталж өгөх юм байна л даа. Нийт дүн дотроосоо л энэ гарна шүү дээ.

Гэтэл энд Үндэсний зөвлөлийг ажлын албатай байна гээд ажлын албаны зардлыг 47 тэрбум төгрөгөөр баталлаа гэсэн ийм санаагаар тогтоолын төсөл орж ирж, тэр ажлын алба нь хаана байгаа юм бэ. Хэзээ, хэн байгуулсан юм бэ үндэсний зөвлөлд. Тэгээд энэ төсвийн задаргааг нь харахаар ажлын алба гээд нэг хүний цалин бичсэн байгаа юм шимтгэлтэй нь цуг. Энэ чинь ажлын алба юмуу.

Хэрвээ Үндэсний зөвлөлийн шинэ тогтолцоо, ялангуяа энэ нэрийн данстай холбогдуулж бодлого тодорхойлох энэ чиглэл рүү ажиллуулъя  гэж байгаа бол энэ чиглэлээр одоо энд хүмүүс орон тоо нэмж байгаа бол одоо энийгээ тодорхой хэлэх хэрэгтэй. Хэрэв үгүй юм бол хэвээрээ байвал энэ  31 саяыг 16 саяар нэмж батлах шаардлага байгаа юмуу, үгүй юү гэсэн чиглэл яримаар байгаа юм.

Тэгэхээр Үндэсний зөвлөл энийг дахиж авч үзэх хэрэгтэй. Хэдийгээр түрүүн би асуусан, зонхилох хэлбэрээр илэрдэг халдварт бус өвчний үзлэг оношлогоонд зориулж зардал гаргасан байгаа юм. Энэ хууль зөрчсөн шүү. Хэдийгээр Эрүү Монгол хүн хөтөлбөр батлаад Засгийн газраас энэ ажлын төлөө зүтгэж байгаа боловч энэнийг Үндэсний зөвлөлөөс нийгмийн даатгал, эрүүл мэндийн даатгалаар дамжуулж эрүүл мэндийн даатгалын сангаас энэ мөнгийг гаргахгүй гээд Гүндалайг сайд байхад энэ эсэргүүцээд Байнгын хороогоор хэлэлцээд явуулчихсан шүү дээ. Тэгээд ямар сайд нь очиж ажиллахаар энийг ингээд гаргачихдаг, ямар үед нь Үндэсний зөвлөл ийм шийдвэр гаргадаг юм бэ. Өөрөөр хэлбэл эмчилгээ, үйлчилгээний хувьсах зардлыг батлагдсан тарифаар үржүүлээд Эрүүл мэндийн даатгалын санхүүжилт хийж байгаа. Рашаан, сувилал, эмнэлэгт хэвтсэн хүмүүсийн зардлыг. Түүнээс өөр зориулалтаар Эрүүл мэндийн даатгалаас нөөц сан байгуулах тухай ч хуулинд байхгүй, энэ тодорхой өвчинд зориулж халдварт өвчин гэдэг юмуу, халдварт бус өвчин гэдэг юмуу зориулж эрүүл мэндийн даатгалаас  зардал гаргах ямар ч бололцоо байхгүй. Ингээд ийм хууль зөрчсөн зардлаа Засгийн газрын шийдвэртэй юмаа энийг зарцуулах ёстой гэж гаргаж байгаа бол Үндэсний зөвлөл хууль зөрчиж ажилласан байна гэж хэлмээр байна.

Тэгээд хэрвээ энэ үндэсний зөвлөл талуудынхаа оролцоог нэмэгдүүлээд энд тэнд ажлын хэсэг байгуулж ажиллая гэхээсээ  илүү Үндэсний зөвлөлөө хэд хэдэн удаа яаралтай хуралдуулаад тэр талуудаасаа өргөн бүрэлдэхүүнээр оролцуулаад Их Хурлын гишүүдийг урьдаг юмуу яадаг юм бэ байлцаж байгаад энэ бодлогын тулгамдсан 4 асуудлаа Үндэсний зөвлөл яаралтай гаргаж ирээчээ. Тэр санг яах юм бэ, хамрах хүрээгээ яах юм бэ, тэр даатгалынхаа тэтгэврийн шинэчлэлээ яах юм бэ, энэнтэй холбогдуулаад тэр хувь хүмүүсийг, хувиараа хөдөлмөр эрхэлж байгаа хүмүүсийг албан журмаар даатгалд хамруулах бодлогоо та нар гаргаж  тавьчихаад юмаа хийхгүй тэгээд тэр сан чинь онгорхой байж байгаа. Аягүй бол З, 4 сараас тэтгэврээ тавьж чадахгүй шүү. Өнөөдөр тэтгэврийн санд үлдэгдэлтэй байна гээд тайлагнаад байна. Одоо тэтгэвэр нэмсэн арга хэмжээ чинь 2 сараас жинхэнэ бүтэн утгаараа 2007 оны сүүлийн хагасаас нэмсэн тэтгэврийг чинь яг жилийнх нь дүнгээр авч эхэлнэ шүү дээ. Энэ бүх арга хэмжээнүүдээ нарийн тооцсон юм байдаггүй. Тэгээд Нийгмийн даатгалын ерөнхий газар, Үндэсний зөвлөлийг ерөөсөө бодлогын аргахэмжээрүү ажиллуулах чиглэл рүү ерөөсөө ямар ч санаачилга гаргаагүй. Үндсэндээ ямар дэмжлэг авах юм бэ, ямар асуудал оруулах вэ гэдгээ Засгийн газар одоо эрхэлсэн сайд, Их Хуралтай, Нийгмийн бодлогын байнгын хороотой яаж энэ бодлогоо тодорхойлж гаргаж ирэх юм бэ гэдгээ ашигладаг механизм чинь үндэсний зөвлөл шүү дээ ганцхан. Яагаад үндэсний зөвлөлийг Их Хурал байгуулдаг юм бэ.

Яагаад бүрэлдэхүүнийг нь Их Хурал баталдаг юм бэ. Яагаад Их Хурал тайланг нь Нийгмийн бодлогын байнгын хороо сонсдог юм бэ. Энэ чинь бодлого, үйл ажиллагааг л энд зангид гэж Үндэсний зөвлөлөөр дамжуулж авах ийм гол асуудал шүү дээ. Гэтэл энэ бүх асуудлыг ашиглаж механизмыг гаргаж ирэхийн оронд Нийгмийн даатгалын ерөнхий газар нь зөвхөн цаашаа хараад л хэрэгжүүлэх үйл ажиллагаагаа хөөгөөд явдаг, хэрэг дээрээ хэрэгжүүлэгч агентлаг хэрэгжүүлэх ёстой ч гэсэн Нийгмийн даатгалын төв байгууллагын дүрэм дотор чинь хууль тогтоомжийг боловсронгуй болгох чиглэлээр санал боловсруулж холбогдох газар оруулах гээд яг хуулиар тогтоочихсон чиг үүрэг....

Т.Ганди: Сүхбаатар гишүүнд баярлалаа. Баярсайхан гишүүн.

С.Чинзориг: Тэгэхээр Сүхбаатар гишүүн, Ганди дарга уучлаарай. Нийгмийн бодлогын байнгын хорооноос гаргасан шийдвэр, Их Хурлаас гаргасан шийдвэрээ бас өөрөө мэдэж байж саналаа хэлэх ёстой шүү дээ гишүүн.

1. Нийгмийн даатгалын үндэсний зөвлөлийн орон тоо, бүтцийг Их Хурал өнгөрсөн Нийгмийн бодлогын байнгын хороо өнгөрсөн жил батлаад 4 орон тоотой ажлын албад байгуулна гээд дүрмийг нь батлаад өгчихсөн шүү дээ.

2. Эрүүл даатгалын сангийн тухай хуулинд өөрчлөлт оруулах, нөөц сан байгуулах, нөөц сангий нь Үндэсний зөвлөл батална гээд батлаад өгчихсөн шүү дээ. Та бас өөрөө юмаа мэдэж байж, зориуд мэдэнбудилж ярьж болохгүй шүү дээ.

Ц.Сүхбаатар: Дэд сайд ирээд хүн загинаад байж болдог юмуу.

С.Чинзориг: Би бас үндсэн гол хуулиндаа ороогүй юмыг шийдчихлээ гэж хэлж байна шүү дээ. Энэ бол миний санал шүү дээ. Үг хэлүүлэхгүй юмаа энэ мэддэг улсууд.

Т.Ганди: Баярсайхан гишүүн. Ламбаагийн дараа Баярсайхан.

С.Ламбаа: Би сая асуусан асуулт бол ерөөсөө миний гол саналын үндэслэл л дээ. Яах вэ Нийгмийн даатгалын үндэсний зөвлөлд жил бүр нэг ийм юм оруулж ирээд бид нар хэлэлцээд гаргадаг нэг ийм тогтолцоотой. Хамгийн гол нь яах вэ Сүхбаатар гишүүний хэлээд байгаа нэг үнэн юм бол яг бодлогынхоо асуудал дээр Нийгмийн даатгалын үндэсний зөвлөл ажиллаж чадахгүй байна.

Ер нь хууль тогтоомжийг боловсруулах, шинэчлэх, жишээлэх юм бол Нийгмийн даатгалын үндэсний зөвлөл бол Нийгмийн даатгалын шимтгэлийн 19 хувийг 10 болгосонтой холбогдуулаад Нийгмийн даатгалын санг төрийн сангаас тусгаарласантай холбогдуулаад ер нь хэд хэдэн удаа хуралдаад саналаа оруулаад ирэх ёстой шүү дээ.

Нийгмийн хамгаалал, хөдөлмөрийн яаманд оруулаад, бас Нийгмийн бодлогын байнгын хороонд санал оруулаад. Ерөөсөө эцсийн эцэст энэ чинь Худалдаа, аж үйлдвэрийн танхим гэдэг байгууллага ямар ч хууль хэлэлцээд эхлэхэд л бөөн бөөн санал оруулж ирээд байгаа шүү дээ. Тэгэхэд Байнгын хорооны дэргэдэх байгуулагдсан энэ байгууллага үнэхээр их саналын хувьд үнэхээр дутуу ажиллаж байгаа юм ерөөсөө юм орж ирдэггүй. Ингэмээр, тэгэмээр байна гэсэн санал орж ирэхгүй байна шүү дээ.

Хоёрдугаар асуудал бол маргаад байна л даа. Энэ Эрүүл мэндийн даатгалын сангаас тийм юм гэж.Гүндалайгийн үед буцаасан нь үнэн. Туяагийн үед батлаад өгчихсөн шүү дээ. Өгчихсөн биз дээ Сүхбаатар гишүүнээ. 5.6 тэрбум төгрөгийг Эрүүл мэндийн даатгалын сангийн үлдэгдлээс Эрүүл Монгол хөтөлбөрийг хэрэгжүүлэхэд зарцуулах эрхийг гаргасан биз дээ. Би тэгж ойлгож байгаа шүү дээ, хэрүүл болж байгаад батлаад өгчихсөн санаж байна.

Гүндалайг орж ирэхэд эсэргүүцээд унагачихсан нь унагачихсан. Сүүлд нь би энийг батлаад өгчихсөн гэж бодож байгаа шүү дээ.

Их Хурлаас тэрийг нь төсөвт суулгаад өгчихсөн юм.

С.Чинзориг: 2007 оны төсвийн тодотголд Сүхбаатар гишүүн өрөө баталж өгсөн юм.

С.Ламбаа: Чинзоригоо 5.6 тэрбум ч байна уу төсөвт батлаад өгчихсөн мөнгө шүү. Энэ бол зүгээр Эрүүл мэндийн даатгалын үлдэгдэл мөнгөнөөс Эрүүл Монгол хөтөлбөрийг хэрэгжүүлэхэд зарцуулна гээд. Бид нар нэлээд хэрүүл болсон л доо. Энийг яаж хийх гэж байгаа юм бэ, арга барилаа өөрчлөөрэй гэж байгаад баталсан.  Би энэ дээр хоёр, гурван зарчмын санал хэлье гэж бодож байгаа юм.

Одоо энэ завсарлагааны үеэр, одоо яах вэ Нийгмийн даатгалын хуулийг УИХ-д оруулах ажлыг бэлтгэх ажлын хэсэг байгаа Сүхбаатар гишүүн, бид нар орсон. Баярсайхан гишүүн орсон том ажлын хэсэг ажиллаж байгаа. Түүнээс гадна би нэг ийм ажлын хэсгийг Нийгмийн бодлогын байнгын хороо гаргах нь зүйтэй болов уу гэж бодож байгаа юм.

Жишээлбэл энэ Нийгмийн бодлогын байнгын хорооны гишүүдэд Нийгмийн хамгаалал, хөдөлмөрийн яам, Эрүүл мэндийн яам, Сангийн  яам энэ Үндэсний зөвлөлийн гишүүдээс оруулсан ийм ажлын хэсгийг гаргаж энэ хуулийг боловсронгуй болгох асуудлаар энэ завсарлагын үеэр ажиллах ажлын хэсэг. Өөрөөр хэлбэл даатгалынхаа хуулийг боловсронгуй болгох иж бүрэн. Би бол наад зах нь Нийгмийн даатгалын үндэсний зөвлөлийн дүрэм, журмыг хүртэл өөрчлөх шаардлагатай болсон гэж үзэж байгаа. Дүрмийг нь хүртэл өөрчлөх. Үүрэг, эрхүүдийг нь одоо энэ чинь өөр болчихоод байна шүү дээ. Шал өөр харилцаа руу шилжчихээд байдаг юмнууд нь.

Дараагийн нэг асуудал бол их сонин юм, өнгөрсөн 2007 онд, би бол жил бүр л Сүхбаатар гишүүн бид хоёр, би бол бүр 100 тэрбум гэдэг юм, Сүхбаатар гишүүн 50 тэрбум гэдэг юм. Жил бүр улсын төсвөөс энэ Нийгмийн даатгалын сангийн өрийг барагдуулахад бөөнөөр нь барагдуулна гэдэг бол аюултай юм болно. Тийм учраас 2007 онд л би санал гаргасан. Төсвөөс 50 тэрбум төгрөг хүртэл мөнгийг шууд гаргаж байя дэс дараатай.

Ингээд байх юм бол энэ өр төлбөр чинь барагдана. Нэг өдөр пал хийгээд 500 тэрбумыг төлнө гэх юм бол энэ чинь сүйд болно. Зүгээр хичнээн ийм санал оруулаад Нийгмийн бодлогын байнгын хороо дэмжээд л гаргадаг юм. Төсвийн байнгын хороон дээр очиод уначихдаг шүү дээ дандаа. Ийм юм гаргахгүй гээд. Тэгээд хэзээ энэ өрийг барагдуулж дуусах гээд байгааг би ерөөсөө ойлгохгүй байгаа юм.

Сая нэг сонирхолтой Чинзориг сайдын хэлж байгаа юмнаас Эрүүл мэндийн даатгалын салбар зөвлөлийн тайлангаа Үндэсний зөвлөл хэлэлцэнэ гэж хэлэх юм. Эрүүл мэндийн даатгалын салбар зөвлөлийн тайланг чинь хэлэлцэж дуусаад бүр дүгнэлтээ гаргачихаад наашаа орж ирэх ёстой юм биш юмуу. Одоо энд оруулжирчихээд дараа нь та нар хэлэлцэнэ гэж ярьж байх шиг байх юм. Уг нь Эрүүл мэндийн даатгалын сан чинь хамт орж ирж байх ёстой шүү дээ юундаа. Хамт байгаа байгууллага биз дээ. Үндэсний зөвлөлийн тайлан дотор Эрүүл мэндийн сантай холбоотой тайлангийн асуудал нь хамт орж ирэх ёстой юм байгаа биз дээ. Эсвэл бүх хүн Нийгмийн бодлогын байнгын хороонд холбогдолгүй, зөвхөн тэндээ хэлэлцээд асуудлаа шийдээд яваад байна гэсэн ийм ойлголттой байдаг юмуу. Эрүүл мэндийн даатгалын сан дээр зохицуулах юмнууд бас байгаа шүү дээ.

Анхан шатны эмнэлгүүдийг төсвөөс өгөөд эхэлчихсэн. Хоёр, гуравдугаар шатлалыг нь Эрүүл мэндийн даатгал хариуцаж байгаа. Одоо орон нутагт яваад үзэхэд их хөгийн юм гарч байгаа шүү дээ.

Хүн амынх нь тооноос харьцуулж төсвийн мөнгийг анхан шатны эмнэлгийн байгууллагуудад өгнө гэж байхад З000 хүнтэй эмнэлэгт өгч байгаа төсөв 6000 хүнтэй суманд өгч байгаа төсөв хоёр яг хуучнаараа явж байгаа. Хоёуланг нь 62000 гээд. Би сая Архангай аймагт явж байхад. Үгүй энэ чинь нөгөө хүний тооноос нь хамааруулж өгнө гэсэн нөгөө хууль чинь огт хэрэгжихгүй байгаа шүү дээ.

Ийм хоцрогдсон байдалтай юмнуудыг, ялангуяа Сангийн яам энэ дээр анхаарлаа тавих хэрэгтэй. Хүний тооноос хамааруулж тэр чинь зүйл заалтыг нь хуулиар өөрчилсөн байхад тэгээд яг хуучнаараа. Нөгөө өгдөг төсвөө тэр чигээр нь өгөөд л яваад байгаа. Ийм юмнууд хүртэл байх юмаа. Энэ бүхэн дээр анхаарлаа хандуулаад ерөөсөө нэг иж бүрэн, Нийгмийн бодлогын байнгын хороо 2004-2006 оны хооронд Эрүүл мэндийн салбарын санхүүжилтийн стратегийг боловсруулах ажлын хэсэг гарч хичнээн нухаж зөндөө юм хийсэнтэй адилхан ерөөсөө Нийгмийн бодлогын байнгын хороо тодорхой гишүүн ахлаад энэ рүү ороод энэ Нийгмийн даатгалынхаа энэ юмыг, саяын бүх яам, үндэсний зөвлөл энэ орсон том ажлын хэсэг гаргаж томоохон судалгаа гаргаж нэг юм хийсэн нь дээр болов уу гэж бодогдоод байгаа юм.

Бид нар жил бүр л сонин тоотой зууралдаад байна шүү дээ. Өр авлага, баахан л юм яриад байдаг. Одоо бүр Эрдэнээгийн хэлснээр бол баларч байгаа юм байна шүү дээ. 699 тэрбум гээд явчихаар чинь одоо бүр триллион болох нь л дээ. Тэгээд нэг жилийнхээ төсвийг өгөөд ч дуусахгүй байна шүү дээ энэ чинь. Их хөгийн юмруу орох нь байна шүү дээ. Тийм учраас энийг хурдан цэгцлэх хэрэгтэй. Мөнгөтэй байна гээд онгироод байгаа шүү дээ Засгийн газар, манай Их Хурал чинь аймаар их мөнгөтэй болчихсон гээд мундаг л юм яриад байгаа шүү дээ.

Одоо энэ өр төлбөрийг барагдуулах хэрэгтэй шүү дээ, энэ чинь хувийн мөнгө, хувь хүний мөнгө шүү дээ. Тэгээд хувь хүний мөнгийг энд яриад л байдаг. Хөөрхий дөө ард түмэн ойлгохгүй юм даа. Миний мөнгийг эд нар ингэчихсэн юм байна гэдгийг сайн ойлгохгүй байгаа учраас хэл ам гаргахгүй л яваад байгаа юм. Ер нь нэрийн дансны хууль 2010 он гэхэд их түвэгтэй байдал руу орно шүү. Одоо тэрбайтугай бид хагас хуримтлалын тогтолцооноос бүрэн хуримтлалын тогтолцоонд шилжих тэтгэврийн шинэчлэлийн бодлого чинь 10 оноос эхлэх ёстой шүү дээ.

Тэтгэврийн шинэчлэлийн тухай УИХ-ын баримтлах бодлого байх ёстой шүү дээ. Тэр дотор өглөө би харсан. 2010 оноос бүрэн хуримтлалын тогтолцоонд шилжинэ гэчихсэн байгаа шүү дээ. Гэтэл одоо хагас хуримтлалынхаа тогтолцооны мөнгө нь бүр яахаа ч учраа олохоо байчихсан байдалтай байна шүү дээ. Тэгээд бүрэн рүү шилжинэ гээд байдаг яах юм бэ. Ийм учраас жаахан анхаарлаа төвлөрүүлж ажиллая гэсэн ийм саналтай байна.

Т.Ганди:  Баярсайхан гишүүн. Дараа нь санал хураана.

Ц.Баярсайхан: Би товчхон. Ер нь тогтолцоонд маань тодорхой хэмжээнд шинэчлэлийн юм ороод ирчихсэн байгаа. Нийгмийн даатгалын шинэтгэлийн ажил олгогчийн төлдөг хувь хэмжээ бараг 10 орчим функтээрбуурчихлаа. Энэ дагуу даатгуулагчийн цалин хөлс нэмэгдэх учиртай шүү дээ. Нөгөө талаас ажлын шинэ байр бий болох ёстой. Ажил олгогчдыг төлөөлдөг байгууллагууд бол энэ хуулийг санаачлах үед бидэнд ирүүлж байсан, бидэнд тавьж байсан гол санал нь ийм л байсан. Тийм учраас энэ дээр Нийгмийн даатгалын үндэсний зөвлөлд ялангуяа даатгуулагчийг төлөөлдөг хүмүүс маань энэ талаар дуу хоолойгоо гаргах ёстой. Дээр нь санг тусад нь бий болгочихлоо. Энэ бол цаашдаа Монгол Улсын тэтгэврийн тогтолцоо нэрийн дансны тогтолцоо руу явж байна.

Өөрөөр хэлбэл хуучин төрөөс татвар төлөгчдийн мөнгийг эргүүлээд тэтгэврийн насанд хүрсэн хүмүүстээ тарааж байсан тогтолцоогоо болиод хувь хүмүүсийн төлсөн мөнгийг тодорхой дансанд байршуулаад тодорхой хэмжээгээр өсгөж үржүүлээд тэтгэврийн насанд хүрсэн үед нь эргүүлж олгох гэж байна шүү дээ. Тийм учраас Нийгмийн даатгалын үндэсний зөвлөлд орж байгаа, ажил олгогчийн төлж байгаа байгууллага, даатгуулагчийг төлөөлж байгаа байгууллагуудын үйл ажиллагаа бол эрс сайжрах учиртай. Одоо 2015 он гэхэд нэрийн дансаар хэдэн төгрөгийн тэтгэмж, тэтгэвэр өгөх гээд байгаа юм бэ.

Хуучин хөндлөнгийн шинжээчийн дүгнэлтээр бол одоогийн бидний өсгөөд байгаа тэтгэврийн чинь өсөлт бол  энэ Нийгмийн даатгалын хуулиар, өөрөөр хэлбэл нэрийн дансаар тэтгэвэр авах хүмүүсийн чинь тооцох ёстой тэтгэврийн өөрчлөлтөөс чинь түрүүлээд явчихсан шүү дээ. Тийм учраас энэ тооцооны юмруухандах ёстой. Өөрөөр хэлбэл бодлогын чиглэлтэй арга хэмжээ рүү Нийгмийн даатгалын үндэсний зөвлөл бас тодорхой хэмжээнд хамт байх учиртай. Шаардлагатай бол хуулинд энэ чиглэлийн үүрэг, юмыг нь тодотгож өгч болох юм гэж бодож байна.

Тэгэхгүй бол хөрөнгө оруулалтын хэдэн тоо батлаад ганц нэг хүнийг цалинжуулах асуудлыг яриад, дээр нь нэг хүн байх уу, ажлын алба байх уу гэж яриад байвал энэ шаардлага өнөөгийн нөхцөлд хангалтгүй байна. Дээр нь даатгуулагчийн төлөөлж байгаа гээд байгууллага байгаад байдаг. Гэтэл статистикээр энэ чинь улс ардын аж ахуйн салбарт ажиллагсад чинь 1010000 /нэг сая арван мянга/ хүн  байгаа шүү дээ.

Өнөөдөр нийгмийн даатгалын шимтгэлийг хэдэн хүн төлж байгаа юм бэ. 380 орчим хүрэхгүй мянган хүн төлж байгаа шүү дээ. Энэний цаана байж байгаа тэр 700 мянга гаруй хүний эрх ашиг хаана хаягдчихаад явж байгаа юм бэ. Тийм учраас Нийгмийн даатгалын багц хуулийн өөрчлөлтийг бид нар энэ томоохон өөрчлөлтийг хийж чадахгүй байх л даа. Тэгэхдээ бусдад хуулиар зохицуулна гээд хаямгүй, энэ үлдэж байгаа хэсэг рүү хандсан бодлого тодорхой хэмжээнд явуулах учиртай.

Сая УИХ-аар энэ Татварын болон Нийгмийн даатгалын багц хуулийг хэрэгжүүлэх арга хэмжээний тухай хууль гэж баталсан. Энэ дагуу орлогоо тодорхой хэмжээнд ил тод болгоогүй, зардлаа ихэсгэж авсан, аж ахуйн нэгжээр бүртгүүлээгүй, татвар төлөгчөөр бүртгүүлэгдээгүй, нийгмийн даатгалын шимтгэл төлөгч биш маш олон хүнд бололцоо олгож байгаа юм. Тэгэхээр энэ хуулийг сурталчилж энэ нийгмийн даатгалын шимтгэлээ төлөгчөөр бүртгүүлэх, аж ахуйн нэгж болох энэ үйл ажиллагаанд бас тодорхой хэмжээнд хандсан, ухуулга сурталчилгааны тал дээр ажиллах юм бол магадгүй тодорхой 700 орчим мянган хүнээс хэд гурван хүн олж авах байх.

Харин тогтолцооны хувьд хөдөө аж ахуйн малчид, хувиараа хөдөлмөр эрхлэгчид энэ хүмүүсийг яаж даатгалд хамруулах вэ гэдэг талаар одоо бид бодож эртхэн шийдвэрлэхгүй бол байдал улам л түвэгтэй болно. Цаашдаа сангийн орлогод ч нөлөөлнө, олгох тэтгэвэр, тэтгэмжид ч нөлөөлнө шүү дээ. Тэгэхээр энэ дагуу юм хийхгүй бол болохгүй нь. Тийм учраас Нийгмийн даатгалын үндэсний зөвлөл энэ дээр тодорхой өөрсдийнхөө байр суурийг их тодорхой болгомоор байна.

Гол хуулиудын өөрчлөлт бол Их Хурлын гишүүдийн зүгээс санаачилж хийгдсэн, Засгийн газар, дээр нь тодорхой хэмжээнд  бодлогын чиглэлтэй үйл ажиллагааг хариуцаж байгаа зөвлөл бол энэ дээр тодорхой санал өгмөөр байгаа юм. Зөвлөл бүрэн бүрэлдэхүүнээрээ хуралдаж энэ дээр чаддаггүй юмаа гэхэд энэ ажил олгогчийг төлөөлж байгаа байгууллагууд, даатгагчийг төлөөлж байгаа үйлдвэрчний байгууллагууд энэ дээр тодорхой хэмжээний өөрсдийнхөө байр суурийг илэрхийлж тодорхой бодлого бидэнд өгөх хэрэгтэй шүү дээ. Ингэж чадахгүй бол ажиллаад яадаг юм бэ ер нь. Асуудлаа тавихдаа улс төрийн өнцгөөр биш, эдийн засгийн өнцгөөр, хувь хүний ирээдүйн орлого, ирээдүйн амьжиргааны баталгаажилтын талын асуудлаар Их Хурал, Засгийн газарт энэ асуудлуудаа тодорхой хэмжээнд илэрхийлэх ёстой гэж бодож байна.

Дээр нь бас хуульд орсон өөрчлөлтөөр бол үйлдвэрлэлийн осол, ажил мэргэжлээс шалтгаалах өвчний даатгалыг салбарын даатгал болгох чиглэл барьсан байгаа шүү дээ. Энэ дээр мөн ялгаа байхгүй нийгмийн даатгалын үндэсний зөвлөлд ордог байгууллагууд тодорхой байр сууриа илэрхийлж энэ хуулийн төсөл дээр бас хамтарч ажиллах шаардлагатай, шаардлагатай бол тодорхой хэмжээнд саналуудаа бидэнд өгөх ёстой.

Нийгмийн бодлогын байнгын хороонд. Эцэст нь ийм юм байгаа юм л даа. Нийгмийн даатгалын үндэсний зөвлөл гэж 10 орчим хүн хуралдаж байгаа байх. Энэ зөвлөлөө жаахан өргөтгөдөг тийм бололцоог дотоодбүтэцдээ өөрсдөө хийж өгвөл зүгээр юм болов уу гэж бодож байгаа юм. Бодлогын чиглэлтэй асуудлаар тэр хүмүүсээ бас цуглуулж ярьдаг, хэлэлцээрт арай өргөтгөж оролцдог тэр маягаараа хийвэл зөв зүйтэй юм болов уу даа гэсэн бодол байна.

Эцэст нь одоо бол нэг хүнтэй, шалгагч бас нэг хүн байхаар ингэж байна лээ. Ер нь цаашдаа үнэхээр бодлогын юм гаргаж ирье гэж бодож байгаа бол ажлын алба нь тодорхой хэмжээнд, яамны тодорхой хүмүүсийг оролцуулсан байдлаар хийх юм бол илүү үр дүнтэй болно. Цаана нь яаман дээр, агентлагууд дээр бас тодорхой хэмжээнд үйл ажиллагааныхаа чиглэлээр ч гэсэн хажууд нь бодлогын чиглэлийн юм боловсруулаад сууж байгаа хүмүүс байгаа шүү дээ. Тэгэхээр энэ хүмүүсийг оролцуулсан тэр ажлын албыг өргөтгөсөн бүрэлдэхүүнтэй хийгээд ажиллуулах юм бол бас бодлогын чиглэлийн зүйл арай илүүтэй гарч ирэх юм болов уу даа гэсэн ийм бодол байгаа юм. Тэгэхээр энийг цаашдын ажиллагаандаа анхаарч ажиллана бизээ гэж бодож байна.

Т.Ганди:  Санал хэлсэн гишүүдэд баярлалаа. Ингээд санал хураалгахын өмнө Байнгын хорооны даргын хувьд бас энэ асуудлыг багцлаад та бүхэнд хоёр, гурван чиглэлээр чиглэл болгоё, хамтарч ажиллах ажиллагааны саналуудыг өгье гэж бодож байна.

Өнгөрсөн жил Нийгмийн бодлого, боловсрол, соёл, шинжлэх ухааны байнгын хороо бодлогын шинж чанартай асуудлуудаар 13, 14 зүйлийн чиглэл өгсөн. Та бүхэн мэдэж байгаа байх. Төсвийг бас нэлээд нэмэгдүүлж өгсөн. Дээрээс нь Нийгмийн даатгалын үндэсний зөвлөлийн ажиллах эрх үүргийг ялгүй ч гэсэн өргөжүүлэх байдлаар энэ Нийгмийн даатгалынхаа үндэсний зөвлөл дотроо ажлын албыг зохион байгуулж, хоёр хянан шалгагчтай, зөвлөлийн нарийн бичгийн дарга, зөвлөлийн удирдах зөвлөлийн дарга оролцсон ажлын албыг зохион байгуулж өгсөн.

Үндсэндээ жил болгон л яригддаг зүйлүүд баахан энд яригдаж байна.

Өнөөдрийн бид нарын хурлын гол онцлог юу юм бэ гэхээр  Нийгмийн даатгал, Нийгмийн даатгалтай шуудпраллельна, өөрөө хөгжлийнхөө яг түвшинд бас өөрчлөхийг шаардаж байгаа тэтгэврийн тогтолцоо, энэ сангуудын үйл ажиллагааг цоо шинэ менежментэд оруулах ийм үе тулгарч ирээд байна. Энэ бас Чинзоригоос юмуу, эсвэл Ганбаатараас юмуу, хэн нэгэн Эрдэнээгээс юмуу шалтгаалсан гэж хэлэхээр бас өрөөсгөл байгаа юм.

Манайтай яг ижил түвшингийн орнуудын хувьд нэлээд судалгаа хийж үзсэн. Герецеговин байна, Казахстан байна, бас нэлээд хэдэн улс орны хувьд яг энэ шилжилтийнхээ үед явж байгаа ийм улс орнууд байна.

Хамгийн гол нь бидэнд давуу тал байна, яагаад давуу тал байна вэ гэвэл эдийн засгийн үр ашигхарьцангуйгаар ил тод мэдрэгдэж байгаа, энэ шилжилтийнхээ үеийг нэлээд цаг хугацаа алдалгүй хийчих ийм улс төрийн нөхцөл байдлын хувьд нэлээд их боломжийн ийм үе байна.

Тийм учраас энэ энэ зүйлүүдийг хэлэлцээд бид нэлээд эрчимтэй ажиллахгүй бол энэ шилжилтийн үе маань удаашрах юм бол нэрийн данс, цоо шинэ тогтолцооны үе маань шинэ тогтолцоо бий болгохоосоо илүүгээр завсрын бүтцэд дампуурах, хямрал үүсэх нөхцөл байдал бүрдэх нь ээ. Тийм учраас Нийгмийн даатгалын үндэсний зөвлөлийн гишүүдээ өнөөдөр энэ ажлын түвшинд анхаарах зүйл байна. Одоо тэр тэр зүйл дээр анхааръя, төсөв дээр энэ 47 сая төгрөгөө зөв зохистой зарцуулаачээ гэдэг асуудал ярихаасаа илүүгээр бид нар урд өмнө, бидний яг урд хуримтлагдаад байгаа ямар асуудал байна вэ гэдэг асуудал руугаа нэлээд анхаарч ярилцъя.

Миний бодлоор гишүүдийн ярьсан зүйлийг нэлээд анхааралтай сонсоод, хоёр ажлын хэсэг гаргая гэж бодож байна.

Нэгдүгээр ажлын хэсэг дээрээ энэ нэрийн данснууд, сангуудын үлдэгдэл, чөлөөт үлдэгдлийн байдалд дүгнэлт хийсэн Засгийн газрын эрх үүрэг, оролцоо, хариуцлагын асуудал, дотацаа хуримтлалд төвлөрүүлээгүй байгаа байдалд дүгнэлт хийсэн ийм зүйл дээр дотоод ажлын хэсэг хэдүүлээ гаргаж ажиллая энэ дээр.

Хоёрдугаар ажлын хэсэг бол хууль боловсруулах түвшинд өнөөдөр би түрүүн хэллээ. Гурван хууль өргөн баригдчихсан байна. Нэг нэг  механизмын өөрчлөлтийн хуулиуд өргөн баригдчихсан байгаа. Энэ байдлаасаваад үзэхэд өнөөдөр бид нар юу яриад байгаа юм бэ гэхээр үндсэндээ төсвөөс тусгаарлах, бие даалгах асуудал нэгдүгээрт энэ реформын  шинж чанартай асуудал. Энэ тогтолцооныхоо асуудлыг улс төрийн хувьд шийдчихсэн, механизм нь ямар байх юм бэ гэдэг асуудлыг ярих ёстой.

Энэ дээр хуулийн ажлын хэсэг анхаарах гол асуудал маань энэ. Хоёрдугаарт санг өргөтгөх, хүрээг нэмэгдүүлэх, нөөц бүрдүүлэх асуудал дээрээ бас нэлээд их оновчтой саналууд оруулах ёстой.

Гуравдугаарт сангийн зарцуулалт, чөлөөт үлдэгдэлд яаж хуримтлал бий болох вэ, үнэт цаас, юу гаргах, хөрөнгийн шинэ үүсвэр бий болгох, санхүүгийн шинэ менежмент бий болгох, болзошгүй тохиолдолдэрсдлийг яаж хамгаалах юм бэ, энэ зүйлүүд дээр хуулийн зүйл заалтыг нэлээд боловсронгуй оновчтой болгож оруулж ирэх ёстой.

Дөрөвт нь хувийн секторын оролцоог нэмэгдүүлэх асуудал дээр нэлээд анхаарах хэрэгтэй байна.

Тавд нь салбарын болон тусгай даатгалын тогтолцоог оновчтой болгох ийм зүйлүүд байгаа юм. Тэгэхээр энэ гишүүдийн өргөн барьсан төслүүд маань бид хэд түрүүн хэллээ. Консенсуст хүрэх асуудлаасаа илүүгээр нэлээн элементийн ганц, ганц зүйлүүд байна. Тийм учраас мэргэжлийн энэ баг, төлөөллийн баг гурван талт уян хатан ажиллах, энэ баг маань энэ ажлын өргөтгөсөн хэсэг дээр ороод энэ хууль боловсруулах шатанд онцгой анхаарч ажиллах шаардлага байна.

Тийм учраас Нийгмийн бодлогын байнгын хорооны тогтоол гаргаж та бүгдийн санал авсны үндсэн дээр энэ хууль боловсруулах ажлынхаа хэсгийг Сүхбаатар гишүүн анхаарч байгаа. Өргөтгөн зохион байгуулах асуудлаар, түрүүн Ганбаатар дарга ч ярьж л байна. Сүхбаатар гишүүн, Баярсайхан гишүүн, Ламбаа гишүүн ярьж л байна. Тэгэхээр энэ асуудал дээр нэлээд өргөн хүрээтэй зохион байгуулагдаж хууль боловсруулах ажлын хэсэг дээр зохион байгуулъя гэж бодож байна.

Энэ зүйлийг та бүхэн нэлээд оновчтой, ажил хэрэгчээр энэ асуудлаа нэлээд мэддэг, мэргэжлийнтүвшингийнхээ улсуудыг оруулаад ингээд ажиллавал яасан юм бэ, ингээд хоёр ажлын хэсэг зохион байгуулаад энэ асуудал руугаа оръё.

Хэллээ би, шилжилтийн үедээ бид нар явж байна. Ямар ч байсан реформыг нь бид эхлүүлэх ёстой. Энэ түүхэн цаг хугацаа бид нарын ажил үүрэгтэй хамааралтай байна. Энэ Ганбаатар хариуцлага хүлээх ёстой, Эрдэнээ хариуцлага хүлээлцэх ёстой, Байнгын хорооны гишүүд   хариуцлага хүлээлцэх ёстой. Тал талаасаа хамтарч энэ шинэчлэлийг эхлүүлэх ёстой. Тийм учраас магадгүй бид нар туршлага дутагдаж магадгүй,консенсуст хүрэхэд олон олон зүйлүүд ийм болсныг техник эдийн засгийн дэмжлэг хэрэгтэй болох байх. Энэ дээр Байнгын хорооны даргын хувьд Азийн хөгжлийн банктай, Люксембургийн Засгийн газраас хэрэгжүүлж байгаа төслийн багийнхантай, Дэлхийн банкныхантай нэгбүрчлэн 10-аад уулзалтыг зохион байгуулсан.

Төслийн багийнхан, багийнхан болгон олон олон зүйл дээр саналаа хэлдэг боловч нэг зүйл дээр санал нэгддэг. Энэ нь юу юм бэ гэхээр та бүгд маань сан тусгаарлаж, төсвөөс хамааралгүй болгож тэгш хуваарилах, шударга зарчмыг бий болгох асуудал руу орох ёстой гэдэг дээр санал хэлэх гэж байгаа.

Ийм зүйлүүд дээр хэдүүлээ ажиллая гэж бодож байна. Ингээд анхаарах зүйлүүд Нийгмийн даатгалын үндэсний зөвлөлийнхөн, дарга нараа. УИХ-ын Байнгын хороондоо чиглэл өгөөд, үүрэг өгөөд та бүгд маань энэ асуудлыг хийчихвэл зүгээр, хуулийг хийчихвэл зүгээр байна гэдэг асуудал тавиад сууж байгаа нь зохимжгүй. Өөрсдөө энэ асуудлын саналуудыг боловсруулж оруулж ирэх хэрэгтэй.

Асуудал тавих асуудал дээрээ их удаан ажиллаж байна. Улс төрийн нөхцөл байдалд нөлөөлсөн, олон сайд солигдсон, олон арга барилын өөрчлөлтүүд гарсан байх, энийг үгүйсгэхгүй байна. Тэгэхдээ Үндэсний байгууллагын зөвлөл санаачилгын хувьд нэлээд сул ажилласан шүү гэж хэлэх гэж байна.

Өөр нэг зүйл дээр Эрүүл мэндийн даатгалын хуультай авцалдуулсан шинэ тогтолцооны өөрчлөлтүүдийг хийх, дагаж гарах журмууд их удаашралтай явж байна. Энийг анхаарах хэрэгтэй. Ингээд Нийгмийн даатгалын үндэсний зөвлөлийн тайланг хэлэлцээд сайшаая гэж би хэлж чадахгүй байна. Тайланг хэлэлцэнэ гэдэг протоколоор дүгнэлт гаргая. Оруулж ирж байгаа.

Зардлын төсөв баталдаг юмаа Гансүхээ Байнгын хорооны дүрмэнд орчихсон байдаг юм. Тэгэхээр энэ 2007 онд бид нар жаахан нэмж өгсөн шүү дээ. 26 саяыг 31 сая болгож харьцангуйгаар ажлын алба зохион байгуулагдаж ажиллая. Дэмжээд байгаа ухаантай юм шүү дээ. Яг дэмжлэгийнхээ хүрээнд бас ажиллаж чадахгүй байгаа байхгүй юү. Тийм учраас энэ 2008 оны төлөвлөгөөг шинэ шинэчлэлтийн, бодлогын өөрчлөлтөд нэлээд их анхаарал тавьж ажиллах ёстой учраас энэ зүйл рүү ажлын хэсэг ажиллах бололцоог нь бий болгож өгье. Сургалт, сурталчилгааных нь асуудал дээр жаахан анхаарал тавья, хяналт шалгалт дээр анхаарал тавья, компьютер техник хэрэгслийн юман дээр энэ удаа тавьж чадсангүй, шуудан, холбоо, сурталчилгаа, хяналт энэ сурталчилгааны асуудал дээр нэлээд анхаарал тавья гэсэн байдлаар төсвийн оруулж ирсэн юм байна.

Ингээд 47176.1 мянган төгрөгөөр энэ үндэсний зөвлөлийн зардлын төсвийг баталж өгье. Энэ бол 9 хүний ажлын байр, ажиллах нөхцөл бүрдүүлсэн зүйл. Хамгийн гол нь энэ цогц бодлогын хэмжээнд нэлээд сайн ажиллах ёстой шүү гэдэг байдлаар 56 сая төгрөгийн нэмэгдэл нэмж батлагдаж өглөө. За энэ төсвийг нь батлаад өгчихье.

С.Ламбаа: Тэр ажлын алба 4 хүн байна гээд байна шүү дээ. Ганцхан хүний зардал байна лээ шүү дээ.

Т.Ганди: Байгаа байгаа,

С.Ламбаа: Ер нь ажлын алба чинь жишээлбэл тоног төхөөрөмж, компьютер, техник хэрэгсэл гэж юм байдаг юмуу.

Т.Ганди: Задаргааг нь Чинзоригоо чи тайлбарлаад өг дөө.

С.Чинзориг:  Юу тараачихсан болдоо. Бид нарт байгаагаар эрүүл мэндийн даатгал, үндэсний ..... одоо манай байгаа даатгалын үндэсний зөвлөл, нарийн бичгийн дарга хоёр ороод 4 хүн шүү дээ. Ийм 4 хүн гэдгээрээ явсан шүү дээ. Ноднин бол тайлан хэлэлцээд Байнгын хорооноос 2 хүн нэмсэн шүү дээ. Хоёр нарийн бичгийн дарга ороод л 4 хүн шүү дээ. Энэ дөрвөөрөө л явж байгаа шүү дээ.

Тоног төхөөрөмж бол гайгүй боломжийн юм байгаа байхаа.

Т.Ганди:  Гишүүд ээ энэ төсвөө баталчихъя. За баталлаа.

Нэг зүйл дээр анхаарах хэрэгтэй Гансүх гишүүнээ. Аман дотроо битгий бувтнаад бай. Ер нь  Нийгмийн бодлогын байнгын хороо хоёр, гурван удаа Нийгмийн хамгааллын дэд сайд, зөвлөлийн даргад албан даалгавар хүргүүлчихсэн. Энийг санаж байгаа биз. Энэ албан даалгаврын хэрэгжилтийг хугацаа заагаад оруулаад ир гэсэн энэ асуудал дээр их хойрог хандах юмаа. Юм болгон дээр нийгмийн даатгалын ганцхан байгууллагатай Нийгмийн бодлогын байнгын хороо харьцдаггүй шүү дээ. Тийм учраас энэ зүйл дээр 4, 5 жил шаардлага хүргүүлж албан даалгавар хүргүүлж байна. Энэ асуудлыг уян хатан хийгээчээ гэдгийг дахин дахин хэлье.

Ингээд төсөв баталж өгөх, ажиллах бололцоогоор нь хангах үүргийг Нийгмийн бодлогын байнгын хороо хийдэг, энэ асуудлаа хэлэлцлээ. Энэ ажил олгогч нараас Үйлдвэрчний эвлэлээс энэ Засгийн газраас орох төлөөлөл энэ хоёр ажлын хэсэг дээр саналуудыг Байнгын хороонд ирүүлнэ. Оновчтой нэг, хоёр хүнийг. Маш олон бүрэлдэхүүнтэй нэг их хүч ихтэй, тэгээд ажил хийдүүлдэг, ажлын хэсгийн хуралдаанд оролцдоггүй ийм дутагдал гардаг. Тийм учраас хэн ажиллах чадамжтай байна вэ, мэргэжлийн түвшинд танин мэдэхүйн зүйл яриад байхааргүй улсуудыг оруулж ирэх хэрэгтэй.

Ингэж тохиролцох уу. Баярлалаа. Хэлэлцэх асуудал дууслаа.

Баяр наадмын хуулийн өөрчлөлтийн асуудлаар Бат-Үүл нарын санаачилсан энийг нэг хэлэлцэх эсэх асуудлыг шийдчихээд тэгээд Нийгмийн даатгалын хуулинд өөрчлөлт оруулах Засгийн газраас өргөн барьсан хуулийн төслийг миний бодлоор 2 цагаас хуралдаанаа үргэлжлүүлж З цагийн хооронд хэлэлцчихье. Гурав, дөрөвхөн зүйл байгаа юм  тэгэх үү гишүүд дээ.

Чуулган З цагаас амжина шүү дээ.

Бат-Үүл байхгүй юмуу. Бат-Үүлийн санаачилсан хуулийг хойшлуулъя. 14.30 цагаас хуралдана шүү. Хоцорч болохгүй, хожигдож болохгүй, тасалж болохгүй.

Хуралдаан 13 цаг 05 минутад завсарлав.

Соронзон хальснаас хянаж буулгасан:

Хуралдааны нарийн бичгийн дарга                                                       В.ОЮУН